
PERSONER 



Jæoermesterinden'. 

Annette, hendes Datter. 

Hother, Annettes Forlovede. 

Gartneren. 

Anders Skovfoged. 

Bestyreren. 

Marie. 

Clarisse. 



FØRSTE AKT 



I 



FØRSTE AFDELING 



Gartnerens sparsomt meblerede (et Bord, en 
Sofa og nogle Stole) Dagligstue i Gaardens Have- 
hus. — Gennem de gardinlese Vinduer ser man 
Havens Træer og Buske. — I Vindueskarmen staar 
en Kardus Tobak og nogle Porcelænspiber. — Over 
Sofaen et Hængeskab, hvorunder der dekorativt er 
anbragt et Par gamle Rytterpistoler. — Paa Væggene 
tarvelige Billeder i og uden Rammer. — I et Hjørne 
en Jærnkakkelovn. — Der i Baggrunden ud til en 
lille Forstue. Der til hejre ind til Soveværelset. — 
Paa Karmene hænger paa store Sem forskellige 
Gartner-Rekvisiter: Sakse, Snore, Plantestokke o. s. v. 

Aften. — Solen staar lavt i Vest og forgylder 
Trætoppene. 

Marie 

fejer og ordner i Værelset. 
Dårene i Baggrunden staar aabne. Man ser en 
Del af Haven. — Mellem Træerne rager Gaardens 
solbelyste Taarn og rede, takkede Gavle frem. 

Clarisse 

kommer listende forbi Vinduerne. — Gaar ind i 
F'orstuen. Sætter Træskoene og banker ydmygt paa 

Karmen ind til Stuen. — Hun er en lille, krumbejet, 

slesk Kone. 

Marie 

frem. 

Hva' vil Du? 

Clarisse 

tyssende. 

Er han hjemme? 

Marie 

Nej. 

Clarisse 

ind i Stuen. — Retter sig. — Friere. 

Naa, han er ikke hjemme? 

Marie 

arbejder. 

Nej. 

Clarisse 

Hæ . . ! (Ser sig om.) Det er noget sent, 

Du gør morgenrent, synes jeg. 

Marie 
Saa-aa . . ,? 

Clarisse 

snuser om i Værelset. 

Han har vel travlt, til „Fruen" kommer 
hjem? . . Vi har ordentlig maattet hænge i 
i Dag. Haven ser ud, som den var 
vadsket! Du har jo aldrig set Fruen? 

Marie 
kort. 

Nej. 

Clarisse 

Hæ . . ! Jeg var Malkepige her, da hun 

var Mejerske. 

Marie 

Ja, det var Du nok . . Det var ellers 

kedeligt for Dig, at det ikke var Dig, 

Jægermesteren giftede sig med. 

Clarisse 

griner 

Hæ . .! ja, saamæn! . . Men jeg var 
ikke lækker nok, lille Marie. Ha' de Du 
vaaren her dengang, saa . .! Og, saadan 
hun kunde svanse for ham ! Det er ikke 
alle Fruentimmer, Nejendelen sidder saa 
løst paa! (FortroUg.) Hun ha'de jo først 
haft et godt Øje til Gartneren; men da 
saa den Gamle sæl begyndte . . . Bedre 
er bedre, véd Du! 

Marie 

interesseret imod sin Vilje. 

Er det sandt, hva' de render rundt 
hér og fortæller.? 

Clarisse 

ivrig 

Om det er sandt? Hvert evige Ord! 

Ha*de hun ikke præsteret det Barn, for- 
inden den Gamle døde, ha'de hun jo kun 
bekommet det halve af Gaarden! 

Marie 
Aa, det er no'et godt Vrøvl altsammen ! 

Clarisse 

Vrøvl? . . Tror Du ellers, at Selkau 

ha'de havde haft den Magt over hende, 

som han har? 

Marie 

Hva' Magt har han? Han gaar her og 

roder i Haven fra Morgen til Aften. Og 

sikken han bor! 

Clarisse 

listig. 

Det har ikke no'et at sige, min Høne 
. . Han regerer her som en Konge, gør 
han! Var 'et ikke ham, der i Vinters fik 
sin Vilje sat igennem med den gamle 
Pavillon? Se, om den blev reven ned, som 
Bestyreren og hun vilde! Den staar der 
sgu endnu i Dag som for hundrede Aar 
siden! (Hemmelighedsfuldt.) Jeg har set ham 
liste derned om Natten og rummestere 
rundt derinde ... Og han har sæl Nøglen! 
Ingen faar saameget som Lov til at sætte 
sin store Taa derind! (Hvisker.) Jeg tror, 
han gemmer alle sine Penge dernede! 

Marie 
Hva' for Penge, din Tosserik! 

Clarisse 
' Ih, men de Penge, hun gi' er ham for 
at holde hans Mund! 

Marie 

Med hva'? 

Clarisse 

Med naturligvis, at det er ham, der er 

Fa'er til den lille Annette! 

Marie 

uvilligt 

I gamle Kællinger har altid saa travlt 
med at lave Historier! 

Clarisse 

med et ondt Gliiht i Øjnene. 

Hæ . .! Ja, vent Du bare, til Du sæl 
bli'er gammel og faar set en Del . .! 
(Nærmere.) Han var jo et nydeligt Menneske 
dengang, stor og kraftig og stærk . . og 
sikke et Par Øjne! Men storsnudet var 
han; han saa ikke til den Side en anden 
En gik! . . Hæ . .! Og nu drikker han. 

Marie, 

der igen har taget fat paa sit Arbejde. 

Naa, gør han ogsaa det? Har Du 
maaske nogen Sinde set ham fuld? 

Clarisse 

Næi . . Men han drikker alligevel; 

jeg kan se det paa hans Øjne, de er 

ble'en saa flakkende. — Han sidder og 

drikker til Pægls her om Aftenen med 

Anders Skovfoged. For at han drikker, 

det véd da Gud og hver Mand, efter sin 

Kones Død! 

Marie 

Altid skal I tale ondt om Folk! 

Clarisse 

grinende. 

Ja, vent Du bare, til Du bli'er li'saa 
gammel som jeg, min Pige, saa kommer 
det! . . . (Nærmere.) De sidder og drikker 
herinde i Stuen; jeg har set det gennem 
Vinduerne . . . 

Marie 

svarer ikke. 

Clarisse 

snuser rundt. 

Pause. — Solen er nede. Skumringen begynder 
at falde paa. — Pludselig skriger en Ugle højt og 
gennemtrængende borte i Haven. 

Clarisse 
Hørte Du . .? Det betyder Død . . 
Nu har hun gi*et ondt af sig tre Aftener 
i Træk. 



DEN GAMLE PAVILLON 17 



Marie 

uvillig. 

Aa, Du med dit! . . Sæt, det var Dig 
sæl, der skulde dø. 

Clarisse 

griner. 

Næi, hæ! Fanden hytter nok sine I 

(Rundt igen. — Peger paa Hængeskabet og Pistolerne.) 

Og dér har Selkau sine Flasker . . og dér . . . 

Marie 

lytter mod Døren, 

Nu kommer Gartneren! 

Clarisse 

anlægger øjeblikkelig sin sleske Holdning. 

Gartneren 

ind fra Haven. — Han er en hej, statelig Mand med 
graasprængt Haar og Skæg. — Der er noget blidt 
og sagtmodigt over ham. — Hans Blik er lidt 
usikkert, men kan godt blive hvast. — Hans Dragt 
er en net og renlig Arbejdsdragt. — I den ene Haand 
bærer han en Rive« som han hænger fra sig paa et 

Par Søm ude i Forstuen. 

Clarisse 

næsten nejende. 

Godaften ... 

Gartneren 

kort. 
Godaften . . . (Til Marie, der vil gaa med 
Gustav Wied: Den gamle " Pavillon. 2 

sin Kost og sine errige Redskaber.) Det er noget 

sent, her er blevet gjort i Stand i Dag. 

Marie 

heflig 

Der har ikke godt været Tid før; vi 
har haft saa travlt oppe i Hovedbygningen 
til i Morgen . . . 

Gartneren 
Ja, det har I vel . . . Saa husker De 
nok, Marie, at jeg skal ha* Mad herned 
til to. 

Clarisse 

spidser Ørenl 

Marie 
Ja . . jeg har sagt det til Jomfruen. 

Gartneren 
Tak . . Og hvis jeg kunde faa det 
ned straks. 

Marie 
Jo, nu skal jeg ... 

(Ud. Lukker Yderdøren.) 

Gartneren 

til Clarisse, der har krummet sig slesk og ydmyg, 
hvergang hans Øjne tilfældigt er gledet hen i Retning 

af hende. 

Hvad vil Du? 

Clarisse 

duver. 

Jeg vilde jo saa gerne bede om at faa 
et Par Kroner af mine Ugepenge . . . 

Gartneren 
Det er jo først Tirsdag i Dag. 

Clarisse 

tørrer Taarer. 

Jamen De véd jo nok, Selkau, at min 

Datter . . . 

Gartneren 

med en Haandbevægelse. 
Ja, det er godt . . . (Tager Portemonnæen 

frem.) Hvor meget vil Du ha*? 

Clarisse 
Om det kunde blive . . fem Kroner? 

Gartneren 

Saa meget har Du jo ikke engang til 

gode . . . 

Clarisse 

duver. 

Nej . . . men . . . 

Gartneren 

rækker hende en Seddel. 

Værsgod . . . 

Clarisse 

snapper Pengene. 

Gud velsigne Dem, Selkau I t)e er det 
bedste Menneske, Vorherre . . . 



1 

Gartneren 
Er der mere, Du vil? 

Clarisse 
Skal vi Koner osse møde i Morgen? 

Gartneren 
Ja, naturligvis! 

Clarisse 
Ja, for jeg mente, at da nu Fruen kom, 
saa maaske . . . 

Gartneren 

afbrydende. — Kort. 

Vel skal I møde! . . . Klokken seks 
som sædvanlig! 

Clarisse 

duver. 

Ja . . . Saa Godnat, Selkau; og Gud 

velsigne Dem! 

Gartneren 

Godnat! 

Clarisse 

tager sine Træsko paa uds i Forstuen. 

Godnat igen . . .! (Sedt.) Jeg kan vel 
gerne liste ned gennem Haven? . . det er 
kortere. 

Gartneren 

Jeg holder ikke af Rend i Haven paa 
denne Tid af Aftenen, véd Du. 

Clarisse 
Jo . . . men . . . 

Gartnerex 
Ja, gaa saa! 

Clarisse 

prøvende. 

Gennem Haven . .? 

Gartneren 
Ja. 

Clarisse 

dalgt 

Hæ . .! (Ud.) 

Gartneren 

pusler lidt distralt om i Stuen. — Gaar derpaa ud af 

Deren til hejre. 

Der lyder Skridt udenfor, og 

Anders Skovfoged 

kommer ind gennem Forstuedoren. — Han er ældre 
end Gartneben og mindre og grovere. — Klæderne 
ikke saa nette og renlige. — Han tager Huen af, 
hænger den fra sig i Forstuen, banker paa Derkarmen 
og træder ind i Stuen. 

Godaften! . . Naa her er ingen . .? 
. . . Jaja, da . . . 

Marie 

fra Haven med en Bakke med Smarrebred, Glas og 

Flasker. 



i 

Anders 

skutter sig forventningfuld. 

Naa der er hun med Fouragen, lille 

Jomfru. (Kigger paa Opdækningen.) Den ser 

Sgu godt ud! 

Marie 

venligt. 

Er Skovfogden sulten? 

Anders 
Som en Skorpion, ja! . . Og sese! 01 
og Snaps og det hele! . . Men hvor har 
hun gjort af Selkau, lille Jomfru? 

Gartneren 

ind med en utændt Lampe, som han stiller fra sig 

paa Bordet. 

Her er han! 

Anders 

gnider forventningsfuld Hænderne. 

Ja, der er han sgu! 

Gartneren 

til Pigen. 

Tak, Marie . . . Jeg kan sæl ta' 
Bakken med op i Morgen tidlig. 

Marie 
Jo . . Godnat! (Ud.) 

Gartneren 
Godnat . . . 

Anders 

nikker. 

Godnat, min Stump! 

Gartneren 

lidt frem og tilbage. — Gaar derpaa hen i den 
aabne Der og stirrer ud i Haven. 

Anders 

skæver længselsfuldt til Maden. 
Pause. 
Man harer Taarnuret oppe i Hovedbygningen slaa. 

Anders 

tæller. 

seks, syv, otte, ni! . . . Hun 

er sgu allerede ni, Selkau! 

Gartneren 

lukker Dåren. — Frem. 

Ja, vi skulde vel saa ha' den Mad . .? 

Anders 

gelassen. 

Ja, det skulde vi vel. Den eksisterer 
jo for at spises. 

Gartneren 
Værsgod og sid hen til Bordet . . . 
Næi, i Sofaen, Anders Skovfoged! 

Anders 

Tak, Tak! (Tager Plads i Sofaen.) 

Gartneren 

har sat sig paa en StoL 

Der er vel Mad nok? . . Jeg ha' de 
da sagt til, at De kom. 

Anders 

Jo, jo! (Hugger sig et Stykke.) Med Forlov? 

Gartneren 

Værsgod . . . (Tager selv et Stykke.) 

Pause. 
De stirrer frem for sig og spiser i Tavshed. 

Anders 

napper et nyt Stykke. 

Med Forlov? 

Gartneren 

Værsgod . . . (skænker øl og Snaps op.) 

Singot! 

Anders 

Tak! (Drikker først Snapsen og derpaa Øllet 
umiddelbart efter.) Ah-h ! (Tager mere Mad.) Med 

Forlov? 

Gartneren 

nikker. 

Anders 
Det er sgu ellers en god Pølse! 

Gartneren 
ja*'a • • • 

Anders 

peger paa Flasken. 

Ja, vi skal vel prøve en lille En til? 

Gartneren 

skænker. 

Singot! 

Anders 

Tak! (Drikker. Dennegang uden øl.) Ah-h ! 

(Klør sig i Hovedet.) Det er underlig, Selkau, 
nnen saasnart jeg har drukket et Par 
Snapse, saa faar jeg altid saadan en Kløe 
heroppe i Jessen! 

Gartneren 
Det er Varmen 



. • • 



Anders 
Ja, det er det vel. 

De tamraer nu Fadet. — Og hvergang Anders 
napper et Stykke, siger han: Med Forlov? og den 
anden svarer: Værsgod! eller nikker blot. — Ogsaa 
et Par Snapse tager de sig med et „Singot** og et 

.Tak«. 

Gartneren 
Der staar et Stykke endnu . . . Skal 
De ikke ha' det, Anders? 

Anders 

tøvende; vil gerne. 

Næi . . . 

Gartneren 

Jo, vist saa; det er da ikke værd at 

levne. 

Anders 

Ja-a . . . jeg kan jo godt, naturligvis; 

men jeg kan da osse godt la' være . . . 

Gartneren 
Vist skal De spise det! 

Anders 

langer hurtig ud efter Stykket. — Og naar det er 

fortæret, tørrer han Fingrene i Frakken og rækker 

Haanden frem over Bordet. 

Tak for Mad, Selkau. 

Gartneren 

trykker hans Haand. 

Sæl Tak . . . 

Anders 

mæt. 

Det er mejet behageligt at spise! 

Gartneren 
Ja-a . . . naar man er sulten. 

Anders 
Naturligvis, naar man er sulten! Men 
det er man da jo næsten altid! (Trækkeren 

lille Pibe op af Lommen.) 

Gartneren 

henter Pibe og Tobak fra Vindueskarmen. 

Her er Tobak. 

Anders 
Tak, ellers . . . Men hun er da 
stoppet til første Omgang. 

Gartneren 

stopper sin Pibe, tænder den og sætter sig. — Begge 

damper. 

Pause. 

Der bliver markere og markere i Stuen. 

Gartneren 

rejser sig og gaar op og ned ad Gulvet. 

Det er vel bedst, at vi faar Lampen 

tændt . . . 

Anders 

Ja-a; her er jo no'et dunkelt. 

Lampen tændes. 

Gartneren 

sætter sig og rejser sig igen. Frem og tilbage paa 

Gulvet. 

Anders 

falger ham med Ojnene. 

Hvornaar er det, de kommer i Morgen.? 

Gartneren, 

der ikke har tænkt paa andet. 

Klokken fire . . . Saa kan de vel 
være her henad halv seks. 

Anders 

Det kan de vel, ja . . . (Tager en af Pi- 
stolerne ned og ser paa den ) Hør, Gartner Selkau, 



( 

skulde De engang blive ked af én af 
disse hersens Bøsser, saa kender jeg en 
Mandsperson, der ikke vil sige Nej for 'en. 

Gartneren 
Dem forærer jeg ikke bort. 

Anders 
Naa-aa, saadan no*et kan man sgu 
aldrig sige forud. 

Gartneren 
De har været min Fa'ers. 

Anders 

polisk. 

Ja, og han var jo osse Skovridder, 
saa den vilde jo komme paa et passende 

Sted, hæ-hæ! . . . (hænger Pistolen tilbage.) 

Kan de ellers skyde.? 

Gartneren 
Ja, det var den anden af dem, jeg 
skød Hektor med i Fjor. 

Anders 
Med Kugle? 

Gartneren 
Ja . . . Han døde paa Stedet. 

Anders 

tænksomt. 

Ja-e . . naar der er Bud efter En saa . . . 

Pause. 

Anders 

strækker mekanisk en Haand ud og piller nogle 
Smuler op af Fadet og putter dem i Munden. 

Gartneren 

gemmer Øjnene bort og siger ligesom mod sin Vilje. 

Ja ... vi skulde vel ha det Bæger? . . 

Anders 

smiler glad. 

Ja, det er vel Meningen. 

Gartneren 

aabner Hængeskabet med et ombøjet Sem, som han 

henter frem bag et af Billederne paa Væggen . — 

Sætter en halvfyldt Romflaske paa Bordet. 

Anders 

forundret. 

Jeg synes, De bruger Dirk^ Selkau? 

Gartneren 

undvigende. 

Jeg har forlagt Nøglen . . . 

Anders 

kigger til Vinduerne. 

I Deres Sted vilde jeg nu alligevel 
hænge for Ruderne, Selkau! 

Gartneren 

noget brydsk. 

Der korner ingen i Haven uden min 
Tilladelse ! 



i 

Anders 
Næi, det gør der vel ikke . . . (Geskæftig.) 
Nu skal jeg rydde Bakken af Vejen! 

(Stijler Flasker og Glas sammen.) 

Gartneren 

ubehersket« 

Nej, Glassene skal vi jo beholde! 

Anders 

Ja, det er sgu esse sandt! (Tager øl- 
glassene fra Bakken, kigger i dem og slaar Slatterne 
hen ad Gulvet. — Bakken skyder han saa langt 

bort som muligt.) Saa! (Skubber et Glas over til 

Gartneren.) Værsgod! 

Gartneren 

skænker. 

Anders 

ser fornøjet til* 

Kluk, kluk, kluk, kluk . . . hæ! 

Gartneren 

tager sit Glas. 
oKaai ... 

Anders 

med sit. 

Skaal . . . Skaal, Selkau! (Drikker.) 
Ah-h . . .! Jeg synes, hun kradser uma- 
nerligt i Aften . . ? 

Gartneren 
Naa-aa, det er vist bare den første 
Mundfuld. 

Anders 

Ja-a, det er det vel . . . (Smager igen.) 

Pause. 

De sidder tankefulde, ryger og drikker og stirrer 

frem i Luften. 

Anders 
Jeg fik da ikke kalket mit Hus, 
Selkau . . . 

Gartneren 
Det skulde De dog se at faa gjort . . . 
det trænger svært. 

Anders 
Ja-a, det gør'et sgu . . . Men Fruen 
kommer vel ikke saa langt, at hun ser det. 

Gartneren 

tier. 
Pause. 



Gartneren 

vaagner. 



Skaal! 



Anders 
Tak! . . . Det er sandt. Gartner Selkau, 
der falder mig sgu no'et indl 

Gartneren 

Hum . . .? 

Anders 

tøvende. 

Ja, det var det, jeg vilde sige, at nu 
bli'er det vel hereftertids et Stød ovre hos 
mig, at vi samles? 

Gartneren 

pludselig ophidset. — Slaar en flad Haand ned i 

Bordet. 

Nej, nu si' er vi Stop, gør vi! 

Anders 

skrumper lidt forskræmt sammen i Sofaen. 

Pause. 

Gartneren 

gaar hen og aabner Døren ud til Haven. — Maanen 
er kommen op. — En Nattergal synger i et Træ tæt 
udenfor, en anden svarer længere borte nede i Skoven. 

Anders 

kigger sky til Gartneren, som stille har sat sig til- 
bage paa sin Plads. 

Det er dog alligevel mest Piaseer, naar 
det er Sommer . . . 

Gartneren 
Aa ja . . . Tiden gaar jo bedre . . . 

Anders 

belivet over, at den anden i det hele taget svarer. 

Ja, det har De sgu Ret i, Selkaul 

Saadan Vinterdage, naar Solen putter sig 
ved Firetiden, kan det sgu være spysk 
nok, at faa Has paa Timerne . . . mange 
Gange ! 



Gartneren, 

der intet har hørt. 



Skaal 



Anders 

gesvindt. 
Skaal, skaal, Selkaul . . (Klemmer paa 

igen.) Hør . . . Clarisse Slentens var inden- 
for ved mig i Gaar og spurgte, om hun 
ikke kunde faa Arbejde med at hjælpe mig 
med Høet . . . Hva' mener De, Selkau 
. . . Hun har jo gaaet her i Haven i 
mange Aar? 

Gartneren 

samler sig. 

Jo-o, hun er flink nok. Men De skal 
se hende lidt efter paa Fingrene, for der 
hænger let noget ved dem. 

Anders 
Rapser hun . .? 

Gartneren 
Ja-a, det kan jeg jo ikke sige hende 
helt fri for . . . Men hun er jo et Jærn til 
sit Arbejde. 

Gustav Wied: Den gamle Pavillon. 3 



34 GUSTAV WIED 



Anders 

interesseret. 

Saa De har mærket, at hun rapser? 

Gartneren, 

der gerne vil bort fra sine Tanker. 

Ja-a . . . det var her i Fjor, at hun 
hjalp til at pille Frugt ned. Saa mærkede 
jeg jo, at det svandt i Dyngerne ... Og 
det var altid de største, der blev borte . . . 

Anders 

nikker. 

Det er en viis Vej, ja! 

Gartneren 
Saa si'er jeg det jo til Fruentimmerne 
en Fyraften. Dorthe og Johanne ta*er det 
jo ganske rolig og si'er, at de har ingen 
Æbler taget. Men Clarisse skriger op og 
larmenterer og raaber, at hun vil melde 
mig til Herredsfogden ... Og saa vidste 
jeg jo Besked. 

Anders 
Den er sikker nok, ja! 

Gartneren 
Men jeg si'er jo saa til hende, at hvis 
hun ikke kom frem med Æblerne, saa 
klædte jeg hende af til Særken for sæl at 
hitte dem. 

Anders 

fniser. 

Hi, hi! 

Gartneren 

Og hun bandte og skældte og ende- 
vendte sine Lommer for at vise mig, at 
hun ha'de ingen Æbler ta'et. Men jeg 
blev jo staaende ved mit, at saa vilde jeg 
sæl undersøge hende. 

Anders 
Naa . .? 

Gartneren 
Ja, saa sendte jeg de andre hjem og 
sa*e, at Clarisse kunde følges med herind 
i Stuen ... Og da jeg ha'de lukket 
Døren, begyndte hun jo at græde og hyle, 
at jeg ikke maatte gøre hende evig 
ulykkelig ... Og hvis jeg vilde gaa ud 
i Køkkenet, saa skulde hun lette sig for 
Æblerne. 

Anders 
Hi, hi! 

Gartneren 
Det gjorde jeg saa . . . Men jeg 
lukkede naturligvis Forstuedøren i Laas 
først. 

Anders 
Det er en viis Vej, ja! 

3* 

Gartneren 

Og da jeg saa kom ind fra Køkkenet 

igen, saa laa der otte store Gravenstener 

hér paa Bordet. 

Anders 

overvældet. 

Otte! Men hvor Fanden kunde Konen 
haft alle dem paa sig? 

Gartneren 
Ja, det spurgte jeg hende jo ogsaa om ; 
men hun vilde ikke ud med Sproget. 

Anders 
Jamen et Steds maa hun sgu da ha* 
haft dem, Selkau. 

Gartneren 
Javel . . og jeg fik da ogsaa senere 
hen at vide hvor. 

Anders 
Naa . .? 

Gartneren 

Jo-o . . hun ha' de saamæn haft dem 

i sine Bukser. 

Anders 
I sine Bukser! Men hvor Satan var 
der Plads.? 

Gartneren 
Jo-o, Fruentimmerne har jo Susebukser^ 
Anders Skovfoged. 

Anders 
Hi, hi, ja! . . Ja de Kvindfolk er 
s'men mange Gange meget mere udspe- 
kulerede end som vi andre! . . Nu hader 
hun Jer vel saa? 

Gartneren, 

der atter begynder at distraheres. 

Det tror jeg ikke . . . Hun er da 
bleven saa myg og høflig siden den Tid . . . 

Anders 
Ja-a, det kan man jo ikke altid ta' 
Varsel af . . . 

Gartneren 
... og flink nok er hun jo pgsaa til 
sit Arbejde. 

Anders 

betænksom. 

Næ-æ . . saa tror jeg sgu dog ikke, 
at jeg tar hende . . . 

Gartneren 
Ja, tjent med hende kan De godt være 
. . naar De da altsaa passer paa hende! 
... Og saa har hun jo den syge Datter, 
som hun koster paa, saa hun har god 
Brug for de Penge. 



Anders 



Anders 
Ja-a . . næ-i ... Ja, jeg kan jo tænke 

over det! . . . Naa, Skaal, Selkau! Nu 
maa jeg nok se at trisse hjem efter. 

Gartneren 

urolig. 

De har jo ikke saa lang Vej . . . 

Anders 

tøvende. 

Næ-i, saamæn . . . 

Gartneren 

gemmer Øjnene bort. 

Der staar en Flaske til inde i Skabet . . . 

Anders 

smilende. 

Naa gør der det . . . ja-a . . . 

Gartneren 

pludselig. 

Lad os gaa ned ved den gamle Pavillon 
. . Her er saa beklumret. 

Anders 

forundret. 

Ved den gamle Pavillon . . .? 

Gartneren 

nervøst* 

Ja, vist saa . . . Der er saa kønt nede 
i Maaneskin . . . 

Anders 

tøvende. 

Jeg mener nu, at Drikkevarer smager 
bedst i en Stue . . . 

Gartneren 

ser stift paa ham. 

Kan De ikke gøre, hvad en Ven be'er 
Dem om? 

Anders 

hurtig. 

Jo, jo! 

Gartneren 

hen til Skabet. 

Stop saa Piben. 

Anders 
Tak, det er besørget . . . 

Gartneren 

med en frisk Flaske. 

Kom saa! 

Anders 

smiler forlegent. 

De si*er, at det gaar ikke rigtig til 
dernede ved Pavillonen paa denne Tid . . . 

Gartneren 

tager Glassene. 

Hæ . . .! Det er noget, jeg har ud- 
spredt! . . . Saa gaar vi! 

Anders 

Ja, i Guds Navn . . . (Henter Huen.) 

Gartneren, 

der har taget en Hat paa ude i Forstuen. 

Vil De ta'e Riven. 

Anders 
Riven . . .? 

Gartneren 
ja • « • 

Anders 
Hvorfor skal den dog med . . .? 

Gartneren 

haardt. 

Fordi den skal! 

Anders 

løfter Riven ned. 

Skal Lampen ikke slukkes . . . 

Gartneren 

hurtig, som i Angest. 

Nej, nej! 

Anders 

standser. 

Skal vi ikke hellere bli'e, hvor vi er, 
Selkau . . .? 

Gartneren 

ubehersket. — Giver ham et Sted i Ryggen. 

Gaa nu, for Djævelen! 

Anders 

sagtmodig. 

Nu gaar jeg . . nu gaar jeg . . . 

Begge ud. 
Tæppe. 



ANDEN AFDELING 



Aaben Plads paa Grænsen af Skov og Have. 
Busketter og høje Træer. — Til hejre paa Pladsen, 
omgivet af Blomster og Buske, en gammel, halvt 
forfalden hvidkalket Pavillon med blyindfattede Ruder 
og Hætte-Tag. Klematis og Vildvin op ad Murene. 

— En bred Trætrappe f&rer op til et Par Glasdøre. 

— Til venstre, lige for Pavillonen, en Bænk. — I 
Baggrunden Udsigt over Plænerne til Hovedbygningen. 

Maanelys mellem Træerne. — Pavillonen ligger i 
Halvmørke. 

En Nattergal synger i et af de nærmeste Træer. 

Gartneren og Skovfogeden 

kommer langsomt gaaende fra. Baggrunden. — 
Gartneren forrest med Glassene og Flasken. 

Anders 

med Riven. Forsonlig. 

. . . nej, vel saa, vel saa, Selkau! . . . 
mellem Venner! — — Men jeg kan nu 
ikke faa i mit Ho'ede alligevel, hvorfor vi 
har slæbt den Rive med. 

Gartneren 
For at slette Sporene ud. 

Anders, 
Sporene . . .? Hva' for Spor? 

Gartneren 

stiller Sagerne fra sig paa Trappen. 

Vore egne, naturligvis; naar vi gaar op 
igen. Alle Gangene er jo nyrevne i Dag. 

Anders 

fløjter forstaaende. 

Hy-y-it! Den er reel nok! De har 
Forstand, Selkau. 

Gartneren 

sætter sig paa Trappens nederste Trin. — Svarer 

ikke. 

Pause. 

Anders, 

der ligeledes har sat sig efter at have stillet Riven 
fra sig, vender sig og betragter opmærksomt 

Pavillonen. 

Den ser jo ellers menneskelig nok ud 
ved Nattens Tider. 

Gartneren 

Ja-a . . . (Skænker i Glassene, som stedes 
sammen og tømmes i Tavshed.) 

Anders 

tøvende. 

Sig mig saa, Gartner Selkau, saa 

samles vi vel herefter ovre hos mig om 
Aftenen . . .? 

Gartneren 

retter sig. 

Jeg drikker ikke, saalænge de er her, 
véd De godt! 

Anders 
Jamen . . . 

Gartneren 

slaar en Haand ned i Trappen. 

Jeg drikker ikke en Draabe, saalænge 
de er her! . . Det er tilstrækkeligt, at 
man er et Udskud de otte Maaneder af 
Aaret ! 

Anders 

nikker tankefuld. 

Ja — a . . . aa, ja, saamæn . . . 

Gartneren 

• vender sig brat om mod ham. 

Tror De maaske, at jeg drikker for min 
Fornøjelses Skyld. 

Anders 

pikeret. 

Jeg kan nu ikke lide, Selkau, at De 
saadan immerhen snakker om at drikke 
og at drikke! Der er sgu ingen af vos, 
der drikker! . . . Fordi vi tar vos et Glas 

Og en Passiar imellem om Aftenerne, det er 
sgu da ikke noget at lave Staahej over. 

Gartneren 

har stillet Piben fra sig og sidder nu med Albuerne 
støttet mod Knæene og Hovedet i Hænderne. — 

Løfter Hovedet. 

Tror De, den lille Frøken er vokset 
noget siden i Fjor? 

Anders 
Naa-aa, de vokser jo ikke i den Alder; 
men hun har vel lagt sig ud. 

Gartneren 

langsomt, med et prøvende Blik mod den anden. 

Hvor gammel er det vel, hun kan 
være? 

Anders 
Aa-aa, en atten -nitten vel. 

Gartneren 
De har jo aldrig haft Børn, Anders 
Skovfoged . . . 

Anders 

sørgmodig. 

Næi, det faldt nu ikke saadan til . . . 
Line, hun jamrede sig saamæn nok for 
*et . . . men naar der ingen skal komme, 
saa kommer der ingen. 

Gartneren 

næsten ondskabsfuldt. 

Om De nu ha'de haft en Søn eller en 

Datter? 

Anders 

afgjort. 

Ja, saa sad vi ikke her og drak! 

Gartneren 

haanligt. 

Haa, haa . . .! det er sgu ikke sikkert I 

Anders 

tilforladeligt. 

Jo-O, det er sikkert nok, er 'et! for 
saa ha'de hele Historien faaet en anden 
Lyd, Gartner Selkau. Men naar man 
hverken har Kone eller Børn at stræbe 
for, saa er der ikke noget, der holder 
igen, ser De, for . . . 

Gartneren. 

Man mærker Rusen. 

De snakker, ja! Men hvad skal saa 
en anden sige? De har dog været gift 
engang og har haft Hus og Hjem, hvor 
De blev modtaget med Glæde ... Men 
hvad har jeg! 

Anders 

Næi, sandt nok . . . Men De har jo 
da osse paa en Maade Tiden for Dem 
endnu, Selkau. 

Gartneren 
Hæ, ja! Men har. De nogen Mening 
om, hvad det er for en Tidl Tror De, at 
jeg nogen Sinde sætter Flasken ind i Skabet 
og slaar Tolden i for evig? 

Anders 

Næ-i . . . 

Gartneren 

mere og mere ophidset. 

Nej, det kan De rolig bande paa! Har 
man først begyndt at plante i det Bed, 
saa holder man ikke op, før man graves 
ned til Ormene! ... I gaar allesammen 
hér og tror, at jeg har mine kronede Dage 
her paa Gaarden . . . hæ! og saa rinder 
der ikke en Dag til Ende, uden at jeg 
ønsker mig godt og vel borte herfra. 

Anders 

blidt. 

Jamen, I kunde jo da osse nemt faa 

Jer en anden Plads, Selkau, saa dygtig, 

I er. 

Gartneren 

truer ud i Luften. 

De kunde vove paa det! De kunde 
vove paa at jage mig herfra! 

Anders 

mildnende. 

Jamen det er der jo heller ingen, der 

snakker noget om, Gartner Selkau. Jage 

Dem herfra? Hvorfor skulde de jage Dem 

herfra? 

Gartneren 

ophidset. 

Jojo, jojo! Jeg kender dem! Baade 
hendes Broder ovre paa Falster og Bestyreren 
her. De vilde prise deres Gud den Dag, 
jeg vendte hele Herligheden Ryggen ! (i Ud- 
brud.) Forbandet er den Grund, vi sidder 

paa! 

Anders 

forskrækket. 

Men Selkau dog . . . 

Gartneren 

hviskende. 

Véd I slet ikke noget om det . . .? 

Anders 
Om hvad for no'et? 

Gartneren 
Om mig og Fruen . . . 

Anders 
Jo-o, jeg har jo nok hørt . . . 

Gartneren 
Det er mig, der er Fa'er til den lille 
Annette! 

Anders 
Ja, de siger jo saadan, men . . . 

Gartneren 
Det var jo ligemeget, hvor jeg gik og 
stod, saa listede hun omkring mig som 
en Kat og snakkede sødt til mig og saa 
paa mig med et Par øjne, der mange 
Gange fik mig til at slaa mine ned . . . 
for hun var jo da Frue. Og saa var det 
det Efteraar, da Jægermesteren blev syg, 
at jeg en Eftermiddag gik hernede og rev 
Blade sammen . . . jeg ha'de smidt Frakken, 
for det var da varmt nok . . . saa kommer 
hun gaaende derinde fra Skoven med 
Polluks ... og da hun ser mig, gaar 
hun lige hen og stiller sig ved Siden af 
mig . . . „De har det nok med Varme, 
Lars," siger hun saa ... og jeg siger 
begrivligvis Ja; for varmt var det ... Og 
saa ser hun igen paa mig med disse 
hersens Øjne og lægger sin ene Haand 
paa min Arm helt oppe paa det tykke . . . 
Men saa kunde jeg ikke styre mig 
længere . . . jeg smider Riven og slaar 
begge mine Arme omkring hende . . . 

Anders 
Skreg hun saa . . .? 

Gartneren 
Nej, hun saa bare forskrækket omkring 
... og saa sa'e hun: „Pas dog paa, 

Gustav Wied: Den gamle Pavillon. 4 

Menneske!". . Men saa kom hun helt hen 
til mig igen og sae ganske rolig: „Vil 
De komme ned i Pavillonen i Aften 
Klokken ti; jeg vil tale med Dem.". . . 
og saa gik hun og Polluks op ad Hoved- 
bygningen til. 

Anders 

drejer sig og betragter Pavillonen. 

Og mødtes I saa? 

* 

Gartneren 
Ja ... vi mødtes her baade den Aften 
og mange Gange siden efter . . . 

Anders 
Hum, ja . . . der sker mejet under 
Vorherres Himmel . . ! 

Gartneren 

blusser op igen. 

Men jeg bryder mig Fanden om Fruen 
nu, hun kan være for mig, hvad hun være 
vill . . . Men det er haardt nok, Anders 
Skovfoged, naar Ens egen Datter ikke 
maa vedkendes En. 

Anders 
Sandt nok . . . Men det vilde jo da 
blive til Skændsel for alle Parter! 

Gartneren 
Hæ! og saa vilde hun ha' mig til at 
rejse til Amerika! 

Anders 
Ja, det vilde hun nok . . . Men De 
har nu li'egodt faaet Magten over hende 
til sidst, Gartner Selkau! Se nu her med 
Pavillonen, som hun vilde ha' ned! . . . 
Hva' vilde hun nu for Resten ha' den ned 
for? 

Gartneren 
Det er da forklarligt nok, synes jeg. 

Anders 
Aa, ja, saamæn . . . det er det vel . . . 

Gartneren 

listig. 

Og saa er der jo ogsaa det, at naar 
som helst hun kommer her i Haven, saa 
sørger jeg altid for at ha' lidt at pusle 
med her omkring! 

Anders 
Hi, hi! Og det skær hende i Øjnene! 

Gartneren 
Og saa lokker jeg den lille Annette 
herned for at se paa Roserne! 

4* 

Anders 
Hæ, naa, ja, hun er jo da osse Jer 
egen Datter! 

Gartneren 
Ja-a ... Og mange Gange naar hun 
staar her og snakker mildt og venligt til 
mig, Anders Skovfoged, er jeg lige ved 
at sige hende, hvordan det hele forholder 
sig . . . 

Anders 

forskrækket. 

Jamen det maa I ikke gøre, Selkau! 

Gartneren 
Nej ... og jeg er jo heller ikke værdig 
dertil . . . Men i Fjor da tog jeg hendes 
Haand og vilde kysse den . . .jeg kunde 
ikke lade være for aldrig det! og saa saa* 
jeg paa hende og sa*e: min lille, søde 
Annette . . . 

Anders 
Men Selkau . . ! 

Gartneren 

hidsig. 

Og saa Dagen efter kommer Fruen og^ 
melder mig, at hvis jeg prøver paa de 
„Hundekunster" tiere, saa skulde jeg blive 
jaget fra Gaarden den samme Dag, for 

der var ikke én,* der vilde tro paa mine 
Historier, sa*e hun, da alle og enhver 

vidste, at . . . (standser brat.) 

Anders 
Vidste at hva' . . ? 

Gartneren 

haardt. 

Vidste, at jeg drak! 

Anders 

stille. 

Sa'e hun det . . . 

Gartneren 

i Udbrud. 

Jamen det er jo osse sandt, Anders 
Skovfoged ... det er jo osse sandt! 
Der er jo ikke den Aften, jeg gaar ædru 
i min Seng! 

Anders 

mildnende. 

Naa-aa, nu overdriver De, Gartner 
Selkau ... Vi er jo da ikke sammen 
hver Aften. 

Gartneren 

fortvivlet rokkende. 

Jamen, jeg drikker ogsaa, naar jeg er 
alene . . . det véd I ikke noget om . . . 

Jeg sidder hver eneste Aften derinde i 
Pavillonen og drikker . . . 

Anders 

med store, runde Øjne. — Næsten ædru. 

Hvad er d e t, I sidder dér og si*er . . . f 

Gartneren 

tungt. 

Det er sandt hvert eneste Ord . . . 
Og det er mig, der har faaet Jer til at 
drikke . . . det er mig, der er en Svine- 
pels ... Og jeg kan ikke la' være, jeg 
kan ikke holde op . . . Forleden ha'de 
jeg smidt Nøglen til Skabet ned i Brønden 
for at blive fri for den . . . Saa længe det 
var lys Dag, og jeg gik mellem de andre 
og arbejdede, saa var jeg helt stolt over, 
hvad jeg ha de gjort . . . Men da jeg saa 
kom hjem i Stuen og ha'de spist min 
Aftensmad, begyndte det at slide og trække 
i mig ... og jeg rev Tøjet af mig og 
gik til Sengs . . . Men jeg maatte' ligge 
og slaas baade med det ene og med det 
andet ... Og til sidst kunde jeg ikke 
staa imod længere ... og saa krøb jeg 
ud af Sengen og hen til Skabet ... og 
saa brækkede jeg Laasen op med et Stemme- 
jærn ... og saa brækkede jeg Laasen 
op med et Stemmejærn . . . (Skjuler 

Ansigtet i Hænderne.) 

Anders 

sidder stiv og lamslaaet og stirrer hjælpelist frem 
for sig. — Saa rejser han sig pludselig energisk og 
slaar til Romflasken^ saa den triller ned bag Trappen. 

Fa'en ogsaa med det Drikkeri! (Træder 

hen foran Gartneren og løfter bedyrende en Haand 

i Vejret.) Saa sandt jeg staar hér en Synder 
for Gud, Gartner Selkau, saa sætter jeg 
aldrig min Mund mere til et Glas, naar 
det da ikke lige netop er for Tørst! 

Gartneren 

lafter langsomt Hovedet. 

Og mener I, det nytter . . .? 

Anders 

energisk. 

Javel mener jeg, det nytter! ... Og 
rejs I Jer nu op, og lov Jer sæl det samme 
i denne hellige Stund! 

Gartneren 
Det har jeg gjort saa tit . . . men jeg 
er fortabt . . . 

Anders 

i Ekstase. 

Aa, vis vas, Gu' er I ikke nej! I har 
lovet Jer sæl det, og det nyttede kaske 
ikke . . . (Stærkt.) Men nu kan I jo love 
mig det engang, Gartner Selkau, nu kan 
I jo love mig det engang! 

Gartneren 

med et svagt Haab i Stemmen. 

Og tror I, det nytter . . .? 

Anders 

som fer. 

Det skal nytte! 

Gartneren 

griber hans Haand. 

Og hver Dag vil I minde mig om 
det . . .? 

Anders 
Hver eneste livfødte Dag! 

Gartneren 
Gud i Himlen lønne Jer for det, Anders 
Skovfoged! . . . jeg har jo gaaet her saa 
alene . . . 

Anders 
Sæl Tak! ... Og nu skal det hele 
faa en anden Gænge, forstaar I! ... Se, 
først river vi nu Pavillonen ned . . . 

Gartneren 

gør en Bevægelse. 

Nej . . . men . . . 

Anders 
Det er mig, der raader, Selkau; husk 
paa det! . . . Det gamle Skrammel har 

saamæn voldt Jer Ufred nok! . . . Og saa 
hvidter vi mit Hus og reparerer Tagene, 
saa at alting kan blive ordentligt og 
rekomtnenderligt, som mens Line hun 
levede! 

Gartneren 
Og saa vil den Tid komme, da jeg 
ikke mere behøver at skamme mig for 
den lille Annette . . .? 

Anders 

stærkt. 

Den Tid vil komme, da I ikke behøver 
at skamme Jer for et eneste Menneske 
mere, Gartner Selkau! ... Og giv mig 
nu Jer Haand paa, at I vil kæmpe som en 
Mand, naar Fristeren melder sig! 

Gartneren 

med hans Haand i sin. 

Saa sandt,, jeg staar her som en Synder 
for Gud, saa vil jeg gøre, hvad der staar 
i et Menneskes Magt for at kæmpe imod, 
Anders Skovfoged, stol paa det! 

Anders 

i Ekstase. 

Det drikker vi paa! . . . Der er endnu 
en lille Slurk tilbage i Glassene! (Tager 
Glassene.) Skaal, Og til Lykke! 

Gartneren 

bevæget. 

Skaal, Anders Skovfoged, Skaal! . . . 
Og Gud lønne Jer for Jert store Venskabs 
Skyld! 

Glassene stedes sammen. 
Tæppe. 



ANDEN AKT 



Formiddag. — Kontor i Hovedbygningen; stort 
og rummeligt, men med faa og tarvelige Møbler. — 
I Baggranden et stort Vindue, gennem hvilket man 
har Udsigt til Gaardspladsen med dens straatækte 
Stald- og Ladelænger. Af og til hores Galen af Hsiner, 
Klapren af Træsko over Brostenene, Vognrumlen . . 
hele en Gaardsplads travle Liv. — Stærk Sol. — 
Til hejre Dør ind til Dagligstuen. "Til venstre Dør 
ud til Entreen. 

Jægermesterinden, en høj, smuk, statelig Dame, 
hvidhaaret« i smagfuld prunkløs Formiddagsdragt, 
sidder ved et stort Arbejdsbord, hvorpaa Bøger og 
Papirer. 

I en passende ærbødig Afstand staar Clarisse 
krum og ydmyg. 

Jægermesterinden, 

der har en opslaaet Regnskabsbog foran sig. — 

Rolig. 

Naa? ... Og saa? 

Clarisse 

duver. 

Fruen er da ikke vred over det, jeg 
fortæller . . .? 

Jægermesterinden 
Aldeles ikke . . . Videre! 

Clarisse 
Ja ... og da jeg saa kom ned forbi 
Pavillonen og . . . 

Jægermesterinden 

med et Blik. 

Hvad har Du og Gartneren udestaaende 
med hinanden, siden Du saadan løber rundt 
og udspionerer ham? 

Clarisse 

overrumplet. 

Ingenting, forsikrer jeg Fruen . . . han 
er den herligste Mand, er han ... og saa 
god . . . men ... 

Jægermesterinden 

kort. 

Videre! 

Clarisse 

lettet. 

... ja saa sad jo Gartneren og Skov- 
fogeden og drak den ene Flaske efter den 
anden, og . . . 

Jægermesterinden 
Naar Du er færdig hér, vil Du saa gaa 
ned til Anders Skovfoged og bede ham 
komme herop . . . men straks! 

Clarisse 

duver. 
Jo . . . 

Jægermesterinden 
Naa ...?... og hvad sagde saa de 
to . . . Drukkenbolte til hinanden? . . . 
Tal rent ud! 

Clarisse 
Ja, Fruen ved naturligvis ikke om alle 
de taabelige Historier, der . . . 

Jægermesterinden 
Jo! . . . Var det dem, de rippede 
op i? 

Clarisse 
Ja ... og Selkau sa'e, at det var den 
skære Sandhed . . . fuld som han var! 

Jægermesterinden 
Hum . . . 

Clarisse 
Men Anders raadede ham til at holde 
sin Mund, da det ellers let kunde bringe 
Ulykke baade over ham sæl, og ... og 
andre med. 

Jægermesterinden 

stadig rolig. 

Og hvorfor kommer nu Clarisse her 
og fortæller mig det? 

Clarisse 

,sedt^ 

Det er fordi, jeg holder saa meget af 
Fruen, der altid har vaaren saa god mod 
vos Fattigfolk . . . (indigneret.) Og saa 
mener jeg, at Selkau, der er i Fruens 
Brød . . . 

Jægermesterinden 

med en Haandbevægelse. 

Ja, Tak! . . jeg kender Jeres gode 
Hjerter, fra da jeg selv gik imellem Jer! 
. . . Hvad endte saa den Pokulats med 
dernede? 

Clarisse 

med et ondt Smil. 

Hæ! . . ja, da de var bleven godt 
drukne begge to, saa blev de jo saa rørende 
... og saa lovede de hverandre, at de 
aldrig vilde drikke mere . . . hæ! 

Jægermesterinden 

om mod hende. 

Og hvor mange har hun saa fortalt 
den Historie til? 

Clarisse 

med Haanden paa Hjertet. 

Ikke til en levende Sjæl, Frue ! Og det 
skal ikke komme over min Mund, saa 
længe jeg lever! 

Jægermesterinden 

rolig. 

Det vil jeg heller ikke raade hende til. 
Hører jeg et Ord om det af nogen, bli'er 
hun samme Dag sagt ud af sit Hus! 

Clarisse 
Gud bevare min Mund, Frue ... En 
kunde da aldrig faa et bedre Herskab, 
end det En har. Og det er da osse kun 
to drukne Personer, der . . . 

Jægermesterinden 

vinker af. 

Tak! . . Saa kan Clarisse gaa. 

Clarisse 

duver. 

Jo ... Og skal jeg saa skikke Skov- 
fogeden herop? 

Jægermesterinden 
Det sa'e jeg jo. 

Clarisse 
Jo, jo . . . Ja, saa far vel, lille Frue . . ! 
og Gud velsigne Dem og Deres! 

Jægermesterinden 
Sig til Bestyreren derude i Entreen, at 
nu kan han komme ind. 

Gustav Wied: Den gamle Pavillon. 5 

Clarisse 
Jo . . . (,Sadt/) Og saa far vel da, 
lille Frue . .! 

Jægermesterinden 

kort. 

Far vel. 

Clarisse 

smyger ud. 

Jægermesterinden 

sidder rolig og upaavirket og venter. — Blader i 

Bøgerne. 

Det banker« 

Jægermesterinden 

uden at vende sig. 

Kom! 

Bestyreren 

ind. — Han er en yngre, solbrændt Mand af Gaard- 
mandsklassen. — Bliver ærbedig staaende inden for 

Dåren og hilser 

God Morgen . . . 

Jægermesterinden 

God Dag, Clausen . . . Værs'god . . . 

Kom nærmere. 

Bestyreren 

gaar et Par Skridt frem. Standser. 

Jægermesterinden 

sammenligner Optegnelserne i Bøgerne med nogle 

Regninger. 

Pause. 

Jægermesterinden 

nikker tilfreds. — Vender sig mod ham. 

De er en flink Mand, Clausen. 

Bestyreren 

remmer sig forlegen. 

Jægermesterinden 

peger i Bogen. 

De har solgt Nummer 45, den hvid- 
brogede, ser jeg. 

Bestyreren 
Hun satte saa svært af paa Mælken i 
Vinter . . . saa mente jeg . . . 

Jægermesterinden 
Javel ... det var meget rigtig .... 
De skrev forleden noget om, at vi vist 
kom til at købe et Par ny Arbejdsheste 
. . . Kan det ikke vente med det til Efter- 
aaret? 

Bestyreren 
Jo-o, de to røde kan vel nok gøre det 
Høsten over med . . . 

Jægermesterinden 

Vi kan jo bruge dem i Haven . . og 

til Centrifugen. 

Bestyreren 
ja ... 

5* 

Jægermesterinden 

nikker besluttet 

Ja, lad os det . . . Har De Opgørelsen 
hos Dem? 

Bestyreren 

Nej, der var et Par Regninger, jeg først 
. . . Men jeg kan godt gaa over og hente 
Regnskabet, hvis Fruen . . . 

Jægermesterinden 
Nej ... det haster ikke . . . Men De 
kan vel faa det i Orden i Aften? 

Bestyreren 
ja • . . 

Jægermesterinden 
Saa kan vi gøre op i Morgen For- 
middag. 

Bestyreren 

Javel . . . 

Lille Pause. 

Jægermesterinden 

Sig mig, Clausen, har De mærket 

noget til, at Selkau ... at Gartneren 

drikker ? 

Bestyreren 

undvigende. 

Der er ingenting at mærke paa hans 
Arbejde . . . Fruen har jo set Haven; den 
er som blæst. 

Jægermesterinden 
Han skal sidde her om Aftenen og 
drikke til Pægls med gamle Anders Skov- 
foged. 

Bestyreren 

vred. 

Hvem har løbet med den . . .? 
Jægermesterinden 

lidt skrapt. 

Det kan jo være ligemeget! 

Bestyreren 
Vi faar ikke nemt saa flink en Gartner, 
saa ... 

Jægermesterinden 

negligerer hans Udtalelse. — Atter rolig. 

Selkau rejser en af de nærmeste Dage 
til Amerika. 

Bestyreren 

i højeste Forbavselse. 

Gartneren ...!.? 

Jægermesterinden 

uden at ænse hans Udbrud. 

Ja. — Han har sagt mig, at en Søster, 
han har derovre, har skrevet efter ham 
. . . hendes Mand er død. Og jeg finder 
ingen Grund til at nægte ham at rejse, 
skønt det er uden for Tiden. 

Bestyreren, 

der ikke kan komme sig af sin Forbavselse. 

Alt det véd jeg ikke det mindste om . . . 

Jægermesterinden 
Det er jo ogsaa rimeligere, at han 
kommer til mig først! . . .! Hvor mange 
Penge har De i Kassen? 

Bestyreren 
En otte -ni Hundrede vel . . . 

Jægermesterinden 
Kan De skaffe fire Tusinde til paa 
Lørdag? 

Bestyreren 
Jo-o . . . 

Jægermesterinden 
Vil De saa det . . . til Lørdag For- 
middag? 

Bestyreren 
Jo. 

Jægermesterinden 
Naa, det var det ... Og saa skulde 
vi jo gerne tale lidt om Dem selv, Clausen ! 
— Det gør mig ondt at skulle af med 
Dem; men som jeg allerede fortalte Dem 
iGaar: min Svigersøn overtager Gaarden her 
til September. De bli'er her naturligvis 
Deres Tid ud til November og kan saa 
sætte ham lidt ind i Sagerne. Men det 

er bedsty at De allerede nu ser Dem om 
efter en anden Plads. — Naturligvis vil 
jeg anbefale Dem paa det bedste. 

Bestyreren 
jcij X aiv ... 

Jægermesterinden 
Har De talt med min Svigersøn? 

Bestyreren 
Ja, jeg hilste paa ham nede i Stalden 
han var der i Morges med Frøkenen . . . 

Jægermesterinden 
Hvad synes De om ham! 

Bestyreren 
Jo-o, han ser jo meget krabat ud . . . 

Jægermesterinden 
Ja, jeg tror nok, at han er flink . . . 
(Smilende.) Og saa faar han jo ogsaa mig 
til at holde sig i ørene! 

Bestyreren 
Vil Fruen da . . .? 

Jægermesterinden 
Ja, jeg flytter hertil, naar de unge 
gifter sig. — — Ja, saa er der vist ikke 
mere i Øjeblikket; Clausen . . . Har Marie 
sagt til Dem, at vi skal bruge Kavaler- 
vognen Klokken et? 

Bestyreren 
Ja . . . Men Kusken er syg . . . 

Jægermesterinden 
Hvad fejler han? 

Bestyreren 
Det er vist kun en Smule Forkølelse; 
men jeg har da ladet ham blive i Sengen 
i Dag. 

Jægermesterinden 
Naa ja, vi faar jo heller ikke Brug for 
ham; min Svigersøn kører selv. (Med et 

liUe forklarende Smil.) Vi skal ud Og bese 

„Godset." 

Bestyreren 
Jamen var det saa ikke bedre, at jeg . . . 

Jægermesterinden 
Jeg ta'er med. 

Bestyreren 
Jovel ... Ja, saa er er der vel ikke 
mere . . . 

Jægermesterinden 
Nej . . . Hvis De møder Anders Skov- 
foged, saa sig, at jeg venter. — Er han 
rent til Rotterne? 

Bestyreren 
Ja, det er jo gaaet no'et ned ad Bakke 

med ham, siden Konen døde her i For- 
fjor. 

Jægermesterinden 
Passer han ikke sine Sager? 

Bestyreren 
Jo-o, i den Retning er der ikke saadan 
Grund til Klage . . . endnu da. 

Jægermesterinden 

afsluttende. 

Naa ... Ja, vil De saa sige til ham, 
at jeg venter. 

Bestyreren 
Jo . . . (Taver.) Fruen mener altsaa, 
at jeg burde se mig om efter en anden 
Plads . . ..? 

Jægermesterinden 
Ja, det kan ikke gøres for tidligt, synes 

jeg . . . (Gaar hen til ham og stryger ham 
smilende ned over Kinden.) Hvor I Mandfolk 

dog kan se hjælpeløse ud! 

Bestyreren 

• rødmer. — Naivt. 

Jeg har haft det saa godt her paa 
Gaarden . . . 

Jægermesterinden 
I er nogle store Børn . . . ! ^Vinker af- 

sluttende.) Saa snart De faar Brug for Anbe- 
falingen, saa sig til. 

Bestyreren 
Tak . . . (Ud.) 

Jægermesterinden 

hen til Arbejdsbordet. 

Pause. 

Det banker. 

Jægermesterinden 
Kom! 

Anders 

ind, genert. — Han er i Sendagstajet. — Huen 
krammer han i Haanden. 

Jægermesterinden 

uden at vende sig. 

Er det Anders.? 

Anders 
Jo . . . 

Jægermesterinden 

om mod ham. 

God Dag, Skovfoged! . . . Naa, hvordan 
gaar det? 

Anders 
Sæl Tak, Frue . . . 

Jægermesterinden 

mønstrer ham. 

Han ser jo helt net ud. 

Anders 

glad, — forlegen. 

Aa, ja saamæn . . . 

Jægermesterinden 
Og Helbredet? 

Anders 
Tak . . . man maa ikke klage . . . 

Jægermesterinden 

med en Haandbevægelse. 

Sæt sig. 

Anders 

daler hurtig ned paa Kanten af den nærmeste Stol. 

Jægermesterinden 

foran ham. — Med Hænderne i Siden. 

Hvordan morede Anders sig i Tirsdags 
Aftes? 

Anders 

med store, rande, forfærdede Øjne. 

Jo-O . . . Tak . . . godt . . . 

Jægermesterinden 
Blev han rart drukken? 

Anders 

som fer. 

Tak . . . jeg klager ikke . . . 

Jægermesterinden 
Kunde han selv dingle hjem? 

Anders 
Hjem kom jeg da . . . 

JjEGERMESTERINDEN 
skifter Tone. 

At han ikke skammer sig, Anders 1 

Anders 

myg. 

Jo, Frue . . . men det er, siden Line 
hun døde, saa . . . 

Jægermesterinden 
Skal I Mandfolk da absolut ha' Barne- 
pige? 

Anders 

ja*-a, se • • . 

Jægermesterinden 

Saa snart der gaar Jer et eller andet 

imod, saa knækker I sammen og folder 

Hænderne i Skødet og la'er staa til . . . 

Se til os Fruentimmer, vi maa pænt 

hjælpe os selv! 

Anders 

nikker tænksom. 

Aa, ja saamæn, ja . . . Men tror Fruen 
ikke, det kommer af, at vi er li*som mere 
tankefulde end Jer andre . . .? 

Jægermesterinden 
Tankefulde ... og brændevinsfulde ! 

(Bort.) 

Anders 

nikker igen. 



Aa, jo 



Jægermesterinden 

skifter Tone. 

Har han faaet plantet noget i Foraaret? 

Anders 

belivet over, at der skiftes Emne. 

Det er en viis Vej, ja! Hele Heste- 
bakken er bleven sat til med Graner! 

Jægermesterinden 
Puds Næsen, Anders!' 

Anders 
lydig. 

Jo . . . (Haler et Lommetørklæde op og pudser 
Næsen.) 

Jægermesterinden 
Ved Anders, at den lille Annette har 
faaet sig en Kæreste? 

Anders 
Ja, de si' er det jo nede i Gaarden . . . 
Bare det nu maa holde! 

Jægermesterinden 
Jo-o, det holder nok . . . Det er en 
flink Mand, hun har fundet sig . . . De 
skal giftes nu til August; og saa overtager 
min Svigersøn Gaarden hér. 

Anders 
Naa, gør han det . . .? Ja, det er jo 
en god Gaard. 

Jægermesterinden 
Men jeg har tænkt mig at ta' mig 
af Jer gamle først. 

Anders 

Ja-a, Fruen har jo altid været svær 

betænkelig! 

Jægermesterinden 

Hvad siger Anders om at blive sat 

paa Pension? 

Anders 

Pension? . . . Næi, det faar ingen mig 

til! 

Jægermesterinden 

Anders er gammel . . . 

Anders 
Otteogtres, ja . . . Men derfor er man 
da ingen Lig! 

Jægermesterinden 

stadig rolig. 

Nej, vel saa, Anders Skovfoged . . . 
Men 1 kunde ha' godt af at hvile Jer. 

Anders 

ivrig. 

Hvile mig? Det har jeg jo Søndagen 
til! . . . (Bedende.) Aa nej, Frue, lad mig 

blive, hvor jeg er . . . For det véd da 
enhver, at har man ikke sit Arbejde, saa 
gaar det først rigtig avet om med En. 

Jægermesterinden 

pludselig. 

Sig mig, Anders, véd han noget om, 
at Gartneren drikker? 

Anders 

tier forst overrumplet. — Siger saa afgjort. 
Nej! (Men da han ser Fruens Øjne, siger han 

hurtigt.) . . . Jo, jo . . . han drikker, gør 
han ... det gør han . . . men ikke med 
sin gode Vilje . . . Om Fruen vidste, hvor 
ondt han har det, saa vilde Fruen . . . 

Jægermesterinden 

afbryder. 

Hum ... Og Anders tager nok et 

Bæger medl 

Anders 

synker sammen. 

Jo . . . Det er siden Line, hun døde 
. . . Men nu har Selkau og jeg da lovet 
hverandre med Haand og Mund . . . 

Jægermesterinden 
Og tror I, det hjælper? 

Anders 

stille 

Aa nej ... Vi har jo ingen til at vare 
vos . . . 

Jægermesterinden 
Anders tror vel ikke et Ord af alle 
de Historier, han fortalte Jer forleden 
nede ved den gamle Pavillon? 

Anders 

med store Ojne. 

Og det véd Fruen osse . . .? 

Jægermesterinden 
Jeg véd alting! ... I tror vel ikke 
paa de Historier.^ 

Al^DERS 

Vi var jo drukne begge to, saa . . . 

Jægermesterinden 

Og Anders kan ikke huske, hvad han 

sa'e? 

Anders 

Jo, jo . . . ! (Ser hendes ejne.) Nej, nej 

. . . ikke et Ord! ... Vi var jo drukne 
begge to . . . 

Jægermesterinden 

rejser sig. 

Jeg skal sørge for, at min Svigersøn 
lader Jer beholde Jer Plads, om I tier med, 
hvad Gartneren skrød af sig forleden 
Aften. Men aabner I nogen Sinde Jer 
Mund om det, saa mister I baade Pladsen 
og Pensionen! — Har I forstaaet mig? 



DEN GAMLE PAVILLON 81 



Anders 
Det er en viis Vej, jo . . . 

Jægermesterinden 
Giv mig Jer Haand paa det. 

Anders 

rækker hende Haanden. 

Værs'god . . . 

Jægermesterinden 

Og saa holder Anders op med at 

drikke? 

Anders 

Om jeg kunde, Frue . . . ha de Line 

levet, saa . . . men nu har jeg jo ingen 

til at paaminde mig ... 

Jægermesterinden 

venligt. — Klapper ham paa Skulderen. 

I kan jo komme til mig, naar det 

kniber, Anders. 

Anders 

griber hendes Haand. 

Jo, jo . . . Men hvad skal det blive 
til om Vinteren . . .? 

Jægermesterinden 
Jeg flytter hertil nu og bor. 

Anders 

lysnende. 

Hele Aaret . . .? 

Gustav Wied: Den gamle Pavillon. 6 

Jægermesterinden 
Ja. 

Anders 
Aa, Gud velsigne Fruen i sit Himme- 
rig! Saa kan der blive et Menneske af 
mig endnu, for der er ingen, jeg har 
saadan en Agtelse for som for Fruen! . . 
Og Fruen vil osse ta' Dem af Gartneren? 

Jægermesterinden 

rolig. 

Ja. — — Saa husker Anders, hvad 

jeg har sagt? 

Anders 

Jo, jo . . .! 

Jægermesterinden 

Ja, saa far vel, Anders Skovfoged . . . 

Det er sandt: Har I faaet hvidtet Jert Hus 

i Aar? 

Anders 

flov. 

Næi . . . 

Jægermesterinden 

venlig. 

Jamen, det maa I skam se at faa 
gjort! Har I Kalk? 

Anders 
Jo . . . Kalk har jeg . . . 

Jægermesterinden 
Saa hvidter I Huset til Søndag; og saa 
kommer vi ned og ser paa det. 

Anders 

med lysnende Øjne. 

Ja ... Og Annette med? 

Jægermesterinden 

Annette med ... og Svigersønnen . . 

alle trel 

Anders 

som før. 

Fruen er den største Engel paa Jorden 

. . . ! (Tumler glædedrukken ud.) 

Jægermesterinden 

staar et øjeblik og ser ud af Vinduet. — Gaar der- 
paa hen og trækker i Klokkestrengen ved Entrédøren. 

— Lidt efter kommer 

Marie 

ind fra Entreen. 

Jægermesterinden 
Er Gartneren derude? 

Marie 
Nej. 

Jægermesterinden 

Naar han kommer, saa vis ham herop 

straks. 

Marie 
Jo. 

6* 

Jægermesterinden 
Ja, der var ikke andet . . . 

Marie 

ud. 
Lidt efter banker det paa Døren til Dagligstuen. 

Jægermesterinden 
Kom! 

Annette 

stikker Hovedet ind. 

Maa vi? 

Jægermesterinden 

nikker. 

Ja, et øjeblik. 

Annette 

frisk og lysklædt ind med Hother. — Han er en 

høj, smuk Landmandstype omkring Trediverne. — 

Begge i Formiddagsdragt. 

Annette 

kysser Moderen. 

God Morgen, Feltherreinde! 

Jægermesterinden 

God Dag, lille Sol ! . . . (nikker.) God Dag 

Hother! 

Hother 

God Morgen, Svigermoder! 

Annette 

til Hother 

Hørte Du ikke, hun sagde: God Dag! 

. . . Vi er kommet for sent op, min 

Dreng! ... Hun har været oppe siden 

halv seks! 

Hother 

Det er en dygtig Bestyrer, De har, 

Svigermo'er. Sikken han kan holde sine 

Sager ! 

Jægermesterinden 

anerkendende. 

Godt set, lille Hother! 

Annette 

Ja, Hother er ganske begejstret over 

Clausen. 

Hother 

Bare jeg kan erstatte ham! 

Jægermesterinden 
Naa-aa, det gaar nok! 

Annette 
Ja, og saa har Du jo Mo'er til For- 
valter. Hun er den dygtigste Kone i 
Verden! 

Hother 

overbevist. 

Ja, det er hun. 

Annette 

med en advarende Finger. 

Men hun bli'er striks! Hun ser alt, 
ligesom Vorherre ! . . . Hvis der ligger en 

Knappenaal midt inde i en Høstak, 
saa ser hun den : Hvad er dette ! der ligger 
jo en Knappenaal! Bør en Knappenaal 
ikke sidde i en Naalepude? . . . Vips, ta*er 
hun Knappenaalen op og sætter den i 
Puden ! 

Jægermesterinden 

slaar hende paa Kinden. 

Aa, Du, Sludrechatol! 

Hother 
Ja, saadan gaar Munden paa hende 
ustandseligt! 

Annette 
Tal Du bare ikke om nogen! Jeg er 
ganske stokdøv paa det Øre, der vender 
hen ad Dig til, naar vi gaar med hinanden 
under Armen. 

Hother 
Ja, for Du vil selv sludre hele Tiden; 
og saa maa jeg jo raabe Dig over. — Nu 
Du igen! 

Annette 

spidser Munden til Kys. 

Dér! 

Hother 

kysser hende. 

Tak! — Vil Du ha' det tilbage? 

Annette 

Nej . . . ikke før det har trukket 

Renter ! 

Jægermesterinden, 

der har været henne og set ud af Vinduet. — Lidt 

nervøs. 

Saa, gaa nu, Børn ! Der kommer nogen, 
jeg skal tale med. 

Annette 

misfornøjet. 

Aa-rl det er da ogsaa forfærdeligt med 
alle dine Forretninger! 

Jægermesterinden 
Ja ... Du vil jo ikke hjælpe mig. 

Annette 
Nej! . . . Men Hother! 

Jægermesterinden 

nikker. 

Ja . . . lad mig saa beholde ham her. 

Annette 

slaar forskrækket en Klo i Kæresten. 

Ikke paa nogen Maade! 
Jægermesterinden 

leende. 

Af Sted med Jer begge to da! 

Annette 
Vi skal da vel ud at køre? 

Jægermesterinden 
Præcis Et holder Vognen for Døren! 
. . . Saa har I at møde. 

Annette 

nejer. 

Som Deres Naade befaler! (Hen at om- 
favne hende.) Du er den stolteste Kone paa 
Guds grønne Jord ! (Hen ta Hother.) Og jeg 
er det lykkeligste Pigebarn . . . Og Du er 
min store smukke Kæreste! . . . Kom saa! 
Solen skinner, Himlen er blaa, Lærkerne 

synger . . . 

Hother 

lægger en Arm om hendes Liv. 

Og alle Smaapiger pludrer! 

Begge ud gennnem Dagligstuen. 

Jægermesterinden 

ser smilende efter dem. 

Marie 

ind fra Entreen. 

Nu er Gartneren der . . . 
Jægermesterinden 

stivner. 

Det er godt . . . Bed ham komme. 

Marie 

ud. 

Jægermesterinden 

hen ved Vinduet. Ryggen mod Stuen. 

Lille Pause. 
Det banker paa fra Entreen. 

Jægermesterinden 

rolig; uden at skifte Stilling. 

Kom! 

Gartneren 

ind. — Han er i sit Arbejdstøj. Ser sig om, halvt 

sky og halvt trodsig. — Opdager Jæqermestkrindbn 

og standser tæt inden for Døren. 

Pause. 

Man hører Livet ude paa Gaardspladsen : Tummel 
af en Vogn og dæmpede Raab. En Flok Duer 
svirrer forbi Vinduet. 

Jægermesterinden 

vender sig rask. — Fuldstændig rolig. 

Naa, De er kommen, Selkau . . . 
Værsgod at træde nærmere. 

Gartneren 

bliver staaende. 

Fruen ønskede at tale med mig . . . 
Jægermesterinden 

Ja . . . (Mod ham med udstrakt Haand.) 

Naa, hvordan lever De? 

Gartneren 

uden at modtage hendes Haand. 

Hvad er det, De vil mig? 

Jægermesterinden 

bort. 

Værsgod at ta' Plads . . . 

Gartneren 

bliver staaende. 

Jægermesterinden, 

der har sat sig ved Bordet. — Ubehersket. 

Sæt Dem, Menneske, si'er jeg! 

Gartneren 

gaar uvilkaarlig et Par Skridt frem og lader sig glide 

ned paa en Stol. 

Er det Haven, der er noget galt ved . . .? 

Jægermesterinden 
Nej, De er flink nok til Deres Arbejde 
. . . det véd De godt. 

Gartneren 

haanligt. 

Tak. 

Jægermesterinden 

stille — næsten hjerteligt. 

Hør, Selkaa, kan vi nu ikke tale roligt 
sammen som de to gamle Mennesker, vi er.^ 

Gartneren 

haardt. 

Nej! ... Hva' vil De mig? Hva' skal 
jeg her? . . . Jeg forlanger ikke andet end 
at faa Lov til at passe mig sæl og mit 
dernede! 

Jægermesterinden 

besluttet. 

Godt, som De vil! . . . Jeg flytter nu 
her tilbage til Gaarden og bliver boende 
her for bestandig. 

Gartneren 

ubehersket. 

Og den lille Annette med? 

Jægermesterinden 
Og min Datter med, ja. — Hun er jo 
bleven forlovet, som De maaske har hørt; 
og de unge skal giftes nu sidst paa Som- 
meren. Til Efter aaret overtager min Sviger- 
søn Bedriften hér . . . (PludseUg uden Overgang.) 

De maa rejse, Selkau, rejse bort! Det var 
det, jeg vilde sige Dem. 

Gartneren 
Rejse , . .? 

Jægermesterinden 

forretningsmæssigt. 

Ja. — Jeg har allerede sagt til Besty- 
reren, at De vil rejse en af Dagene. Jeg 
sa'e, at De ha'de faaet Brev fra en Søster, 
der bor i Amerika, og at hun bad Dem 
komme over til sig, da hendes Mand var 
død. — Og at De ha' de svaret tilbage, at 
De kom, saasnart De ha'de faaet ordnet 
Deres Sager hér. 

Gartneren 

haanligt. 

Og saa river De den gamle Pavillon 
ned; og alting er glemt? 

Jægermesterinden 

uden at ænse hans Ord. 

Jeg har givet Bestyreren Ordre til at . . 

Gartneren 

Jeg rejser ikke! . . . Tror De, jeg 

vil lade mig jage herfra som en fnattet 

Hund! 

Jægermesterinden 

rolig. 

Der er ikke tale om, at De jages her- 
fra. De rejser af egen fri Vilje. Jeg har 
ordnet det hele for Dem paa bedste Maade. 
Jeg skal nok sørge for, at Folk faar at 
vide, at det er Deres Søster, der har kaldt 

Dem derover. 

Gartneren 

Jeg rejser ikke! 

Jægermesterinden 

som før. 

Og hvad Penge angaar, kan De paa 
Lørdag her paa Kontoret faa udbetalt en 
Sum, der vil være tilstrækkelig for Dem 
til at komme i Vej med derovre ... De 
er en flink og dygtig Mand, som let 

vil slaa Dem igennem under andre Forhold. 
Hér hjemme gaar De jo bare og . . . 

Gartneren 

gentager. 

Jeg rejser ikke, si'r jeg, jeg rejser ikke! 

(Knækker pludselig sammen.) Aa Herre Gud i 

Himlens Navn, lad mig ende mine Dage 
her, hvor jeg hører hjemme! Jeg véd jo 
nok, at jeg kan ikke i Længden strides 
med Dig, Mariane, for Du er stærkere end 
noget Menneske . . . Men lad mig blive 
. . . jeg kan ikke leve noget andet Sted 
. . . Jeg skal ikke sætte mine Ben uden for 
Haven, hører Du . . . Jeg skal gøre alt, 
hvad Du vil . . . men lad mig blive . . . ? 

Jægermesterinden 

med Vægt. 

De kan ikke blive her! Det maa være, 
som jeg har bestemt! . . . (Mildere.) De 
gaar jo altid og fortæller, Selkau, at De 
holder saameget af den lille Annette . . . 

Gartneren 

nikker. 

Jægermesterinden 
Og naar jeg nu siger Dem, at det er 
for hendes Skyld, De maa rejse. 

Gartneren 
For Annettes . . .? Jeg vil hende jo 
kun godt . . . 

Jægermesterinden 

Ja, jo, det véd jeg . . . jeg véd, at De 
har den bedste Vilje; men De har i al 
Deres Tid kun gjort hende Skade! 



Jeg 



Gartneren 

I? 



Jægermesterinden 

Ja! . . . (Taler sig varm.) Nu skal jeg 

nemlig sige Dem en Ting, Selkau: det 
er Dem, der saa længe har jaget hende og 
mig bort fra Gaarden her! 

Gartneren 
Er det mig ... 

Jægermesterinden 
Det er Dem, ja! I seksten Aar har 
vi saa godt som været landflygtige herfra 
. . . Jeg turde jo ikke risikere, at De en 
skønne Dag kom med Deres . . . Historier 
til Barnet og ødelagde hendes Liv for Tid 
og Evighed ! — De holder meget af, baade 
for Dem selv og andre at fremstille Dem 
som Martyr . . . Men hvad tror De ikke, 
jeg har maattet udstaa i alle disse Aar, 

hvor jeg hver Time paa Dagen kunde 
vente Skandalen komme væltende ned 
over os? Hvert Brev, jeg fik, hvert Bud, 
der bragtes mig herhjemme fra, fik mig i 
den første Tid til at ryste ... De si'er, 
at jeg er stærk! Det er jeg ogsaa ... nu! 
Jeg vilde ikke, at der maatte tilstøde 
min Datter noget. Jeg vilde, at hun 
skulde leve glad og fri i sin Barndom og 
Ungdom ... og saa længe jeg staar ved 
hendes Side, skal der ikke kastes en eneste 
Skygge over hendes søde lille Ansigt! 

Gartneren 
Jamen jeg vil jo osse . . . 

Jægermesterinden 

ubarmhjertig. 

Jamen De kan jo ikke. Menneske, De 
kan jo ikke! — Og derfor maa De bort 
nu, førend vi flytter hertil . . . om jeg 
saa skal kalde Politiet til Hjælp! — De 
siger, at De holder af hende, og at De vil 
gøre alt til hendes bedste! Og hvordan 
har De saa baaret Dem ad? De har gaaet 
her og søgt at skade hende paa alle 
Maader! De har slukket Deres . . . »Sorg" 
og krænkede Værdighed paa Bunden af 
Flasken; og naar Rusen saa ha'de øret 
Dem ind, plaprede De løs til alle og enhver 

med det, De godt vidste vilde spolere 
Barnets hele Liv, om hun nogen Tid fik det 
at vide! 

Gartneren 

rokker hjælpelast. 

Jægermesterinden 
... Og det kalder De Kærlighed! De 
véd jo ikke, hvad det er at holde af et 
Menneske! De véd jo ikke, at naar man 
til Gavns holder af en anden, saa bærer 
man, om det saa var et Bjærg af Be- 
kymringer for denne andens Skyld! . . . 
Vi har fejlet engang, De og jeg — og vel 
jeg mest. Men jeg har sonet min Fejl! 
Jeg har kæmpet af al min Kraft . . . jeg 
har kæmpet paa Næverne løs for at gøre 
Vejen mild og blid for et andet Væsen. 
Man har haanet mig og grint mig ud i 
de Kredse, hvor jeg trængte ind for at 
hæve min Datter op blandt de Mennesker, 
hvor jeg ikke hørte hjemme. Jeg har 
hørt Folk hviske: „Mejersken** bag min 
Ryg ... og jeg har hørt det, der var 
værre! Men ingenting bed paa mig; Barnet 
skulde frem, om saa Slagene sved blodige 
Striber paa min Ryg! (Hen foran ham; sætter 
Armene, i Siden.) Men hvad har Du gjort? 
Har Du hjulpet mig.^ Har Du fjernet 



DEN GAMLE PAVILLON 97 

saa meget som en eneste Sten fra vor 

Datters Vej? 

Gartneren 

benligt. 

Mariane . , . 

Jægermesterinden 

ænser ham ikke. 

. . . Næ, Du har sølet og smudsket 
baade hende og mig til i din fjollede Med- 
lidenhed med Dig selv! Du har drukket 
Dig Mod til for at plapre ud med den 
Hemmelighed, som jeg har slidt Huden af 
Knoerne for at bevare! . . . Fy, ptøj! Du 
maatte hellere ha' skudt Dig en Kugle for 
Panden end blive til det sølle, elendige 
Pjog, Du er! (Bort.) 

Pause. 

Gartneren 

rejser sig stille. 

Ja, saa faar jeg vel gaa . . . 
Jægermesterinden 

tilbage. — Tager ham haardt i Armen. 

Saa forsvar Dig dog i det mindste, 
Menneske! 

Gartneren 

Jeg har ikke noget at forsvare mig med, 
Mariane . . . Retten er paa din Side . . . 
det ser jeg nu . . . 

Gustav Wied: Den gamle Pavillon. ^ 

Jægermesterinden 

haanligt. 

Hæ! 

Gartneren 

... og nu har jeg kun at forsvinde; 
saa staar jeg ikke længere Jer andre i 
Vejen . . . 

Jægermesterinden 

roligere. 

Du rejser altsaa? 

Gartneren 
Ja . . . (smiler sygt.) Saa faar jeg da 

Ogsaa gjort lidt Gavn! (Lofter pludselig Hovedet.) 

Men jeg er kanske alligevel ikke saa 
„sølle", som Du tror! Og det tænker jeg 
nu der skal byde sig en Lejlighed for mig 

til at vise Dig! (Famlende og ubehjælpsomt.) 

^ Jeg har jo ogsaa lidt mit, har jeg . . . 
jeg har jo ogsaa kæmpet paa min Maade 
. . . men jeg har ikke været saa stærk 
som Du ... og det skriver sig vel fra, 
at jeg kun har kæmpet for mig sæl . . . 

(Stærkere; men uden Sentimentalitet.) Men Du tOg 

hende jo fra mig, Mariane! Du lod mig 
ikke ha' Gnist tilbage at slaas for! Og 
naar Du møder op her og foragter mig, 
fordi jeg ikke ha'de Kraft nok til at staa 
imod, saa véd jeg jo det at sige, at Du 

har ingen Mening om, hva' det er at gaa 
de lange Dage baade Sommer og Vinter 
til Ende alene ...Du ha*de jo bestandig 
Annette at hælde Dig til, naar Tankerne 
kom ... Og det er vist alligevel lettere 
at slaas for en anden, tror jeg . . . saa 
Du skal ikke være saa haard i din 
Dom . . . 

Jægermesterinden 

undvigende. 

Jeg har handlet, som jeg fandt det 
rigtigst. 

Gartneren 

Ja, ja . . . jeg bebrejder Dig jo ingen- 
ting længere . . . enhver er jo, som han 

er . . . (Ser fast paa hende.) Men har Du 

dog alligevel aldrig haft en Fornemmelse 
af, at Du imellemstunder kunde gøre et 
andet Menneske stor Uret? 

Jægermesterinden 

uden Betænkning. 

Nej! 

Gartneren 

gemmer Øjnene bort. 

Heller ikke ham . . . den døde? 
Jægermesterinden 

afvisende. 

Død er død! 

r 

Gartneren 

nikker. 

Død er død, ja . . . 

Pause. 

Gartneren 
Ja, saa kan jeg vel gaa . . .? 

Jægermesterinden 

stryger sig over Ansigtet. 

De rejser altsaa paa Lørdag? 

Gartneren 
ja . • • 

Jægermesterinden 
Pengene kan De faa Lørdag Formid- 
dag her paa Kontoret. 

Gartneren 
Tak . . . 

Jægermesterinden 
Er der nogen af Møblerne dernede. De 
ønsker at ta' med.? 

Gartneren 
Nej . . . ellers Tak for Tilbudet . . . 

Jægermesterinden 
Har De noget at pakke Deres Klæder 
ind i? De kan godt faa en Kuffert her- 
oppe. 

Gartneren 

smiler sygt. 

Tak Frue, jeg har, hvad jeg skal 
bruge . . . 

Jægermesterinden 

rækker ham venligt Haanden. 

Vi hører vel jævnligt fra Dem, Selkau? 

Gartneren 

. bleg. 

Hører fra mig . . .? 

Jægermesterinden 

stadig med fremstrakt Haand. 

De vil ikke ta' min Haand? 

Gartneren 

griber den hurtigt. 

Jo, jo . . .! Og Tak for . . . De skal 
nok faa Ære af mig . . .! 

Jægermesterinden 

trækker Haanden, som han stadig staar og knuger, 
lempelig til sig. — Sætter sig ved Bordet. — Skifter 

Tone. 

Og nu har jeg en Bøn til Dem, 
Selkau . . . 

Gartneren 
En Bøn . . .? 

Jægermesterinden 
Ja . . . Men sæt Dem ned. 

Gartneren 

Jo . . . (Sætter sig) 

Jægermesterinden 

Det vil naturligvis volde en Del Postyr 

blandt Folkene her, naar De saa pludselig 

rejser ... 

Gartneren 

nikker tavs. 

Jægermesterinden 
Jeg har jo, baade for Deres Skyld og 
min egen, allerede fortalt Bestyreren dette 
om Deres Søster, som har ønsket, at De 
skulde komme over til hende. 

Gartneren 

nikker. 

Jægermesterinden 
Men for at der nu ikke skal siges, at 
De er „jaget" herfra . . . Folk vil jo altid 
helst tro det værste, ved De . . . saa er 
det, jeg vil bede Dem komme herop i 
Hovedbygningen i Aften og tilbringe en 
Timestid sammen med os andre? 

Gartneren 

stirrer. 

Hér op . . .? 

Jægermesterinden 
Ja; og drikke et Glas Vin med os til 

Afsked ? 

Gartneren 
Med Annette . . .? 

Jægermesterinden 
... og min Svigersøn, ja! (Smilende.) 
De maa dog virkelig se, hvad det er for 
en Mand, Annette faar! 

Gartneren 

gysende som af Kulde. 

Nej, nej . . .! 

Jægermesterinden 
Jo, vist saa, Selkau ! Husk paa, at det 
er det sidste, jeg beder Dem om. 

Gartneren 
Jeg kan ikke . . . Jeg forstaar ikke 
at gerere mig heroppe mellem Jer . . . 

Jægermesterinden 

lidt utaalmodig. 

Jo vist saa! ... De tager Deres 
Søndagstøj paa, saa er De jo en hel 

stolt Karl endnu! . . . (indtrængende.) De 

maa gøre det, Selkau! For min Skyld 
og for Annettes Skyld. Al den Sladder, 
der ellers vil blive! De sagde jo selv før, 
at herefter vilde De aldrig volde os Bryde- 
rier mere. 

Gartneren 

fast. 

Det sa'e jeg; og det vil jeg holde! 

Jægermesterinden 
Naa? Er vi saa enige? De kommer 
altsaa ? 

Gartneren 
Aa, nej, nej . . . kan jeg ikke slippe . . . ? 

Jægermesterinden 

rejser sig. 

Nej I . . . De m a a gøre os den Tjeneste. 
De maa gøre Skridtet fuldt ud. Vis Dem 
dog nu som en Mand, at Annette, naar 
jeg engang i Fremtiden fortæller hende . . . 

Gartneren 

hurtig. 

De vil fortælle hende . . .? 
Jægermesterinden 

fast. 

Ja. 

Gartneren 

griber hendes Haand. 

Gud i Himlen velsigne Dem! 

Jægermesterinden 
De kommer altsaa? 

Gartneren 

tungt. 

Jægermesterinden 

stryger ham over Haaret. 



Ja • . . 



Tak. 

Gartneren 

ser paa hende som en syg Hund. 

Jægermesterinden 

smilende. 

Men nu maa De ikke møde med et 
altfor højtideligt Ansigt. 

Gartneren 
Nej . . . 

Jægermesterinden 
Klokken otte . . . præcis! 

Gartneren 
Ja . . . (Uendelig sagtmodig.) Maa jeg saa 

gaa, Frue . . .? 

Jægermesterinden 
Og De gør Dem Umage for at være 
glad! 

Gartneren 
ja • . • 

Jægermesterinden 

rækker ham Haanden. 

Saa er vi vel Venner? 

Gartneren 

griber den. — Betaget. 

Hvor Du har holdt Dig stærk og smuk, 
Mariane . . .! 

Jægehmesterinden 

ikke uden Koketteri. 

Naa . . . gaa saa! 

Gartneren 

stille bort gennem Entrédoren. 

Jægermesterinden 

sætter sig hen ved Bordet og lukker træt Øjnene. 
Der bankes paa Deren til Dagligstuen. 

Annette 

ind i Overtej. 

Endelig gik han, da! 

Jægermesterinden 
Ja, endelig gik han - . .! (Vaagner. — 
Rejser sig — Urolig.) Har Du ventet inde i 
Dagligstuen? 

Annette 
Nej, jeg kommer lige fra mit Værelse. 

Hother 

ind fra Entreen. — Han har Hat og Handsker paa 
og en Kørepisk i Haanden. — Staar ret. 

Klokken er Et, Svigermo'er! 
Jægermesterinden 

samler sig. 

Er den? — Saa er Vognen vel for 
Døren? 

Vognrummel forbi Vinduet 

Hother 
Der kommer den! Paa Klokkeslet, som 
Deres Naade har befalet! 

Annette 
Aa, Du dejlige, hvidhaarede Kone! Du 
ligner en ung Enkedronning! (Peger paa 

begge sine Kinder.) Kys mig . . . dér . . . 

Og dér! 

Jægermesterinden 

kysser hende. 

Hent mig min Hat, Barn ... og mit 
Sjal! — Mødte Du Gartneren, Hother? 

Annette 

ud efter Hat og Sjal. — Straks ind igen. 

Hother 

Ja, han gik ned ad Trappen, da jeg 

kom. — Han saa noget modfalden ud, 

synes jeg. 

Jægermesterinden 

rolig. 

Ja, tænk, han rejser herfra en af 
Dagene ! 

Annette 
Hvorhen dog? 

Jægermesterinden 
Til Amerika saamæn! Han har haft 
Brev fra en Søster derovre, som har mistet 
sin Mand og nu beder ham endelig komme 

over til sig. Og jeg synes ikke, han bør 
sige nej. 

Annette 

løst. 

Den Søster har vi aldrig hørt om før, 

hva'? 

Jægermesterinden 

Jo-O ... 

Annette 
Naa, har vi. 

Hother 

bukkende. 

Fru . . . Feltherreinde, en Landmand 
lader aldrig sine Heste vente! 

Jægermesterinden 

i Færd med at sætte sin Hat, en bredskygget hvid 

Straahat. 

Nej, undskyld! Nu kommer jeg! . . . 
Let.) Jeg har inviteret Selkau . . . Gartneren 
til at drikke et Glas Vin sammen med os 
til Afsked i Aften. 

Hother 

smilende. 

Det sagde han vist ikke nej til, saavidt 
jeg har ladet mig fortælle! 

Jægermesterinden 

rolig. 

Naa, Du har allerede hørt om det . , ,? 

Ja, Herregud, Ingen er fejlfri I — Kom 
saa Børn! 

Annette 

ved Deren. 

Men, Mg' er, hvad skal vi bestille med 
ham? 

Jægermesterinden 

klapper hendes Kind. 

Vi skal være rigtig venlige og rare 
imod ham, lille Sol; husk paa, det er 
sidste Aften. 

Annette 

god. 

Ja, det skal jeg saamæn nok være . . . 
Men hvad skal vi bestille med ham.^ 

Jægermesterinden 
Naa-aa, den Timestid gaar sagtens. 
Han kom mer først, efter at vi har spist . . . 
Du kan jo vise ham Billeder fra Italien 

og saadan noget . . . (Ud med Datteren.) 

Hother 

bukker. 

Enkedronningen og Kronprinsessen! 

Annette 

over Skulderen. 

Ja, Du kan sagtens! 



110 GUSTAV WIED 



Hother 

ud. — Lukker Deren. 

Tom Scene. — Vognen karer bort. 

Tæppe. 



TREDJE AKT 



Aften. — Et stort rummeligt Værelse, halvt Dag- 
ligstue, halvt Havestue. — Empiremøbler. — To Fag 
heje, smaarudede Vinduer i Baggrunden. Mellem 
Vinduerne Glasdøre ud til Haven. — Til venstre 
Fløjdøre til Spisestuen. Til højre Dør til Entreen. — 
Mange Planter og Blomster. — Tændte Lamper med 
Skærme. 

Havedøren staar aaben. — Maanelys ude. — 

Jæqerbiiesterinden, Annette, Hother 
ind fra Spisestuen. — Alle i Eftermiddags-Toilette. 

Jægermesterinden 

smilende. 

Men det vil jeg sige Jer, Børn, jeg vil 
ha' det ugenert ... Og ikke for tæt ved 
Børnekammeret ! 

Annette 

Aa, lille Jægermesterske, Du bliver 
vist den værste til at forkæle Ungerne. 

Jægermesterinden 

leende. 

Rimeligvis, jal 

Gustav Wied: Den gamle Pavillon. 8 

Hother 
Ja, det gør hun! . . . Hvad siger 
Svigermoder om de tre Værelser lige her- 
oppe over paa første Sal? 

Jægermesterinden 
Nej, jeg vil blive ved Jorden. — Og 
derfra har jeg jo heller ikke Udsigt til 
Gaarden ! 

Annette 
Jamen saa Vaérelserne til den anden 
Side, Mo'er? 

Jægermesterinden 
Saa kan jeg jo ikke se noget til Haven 
. . . Men læg nu Jeres Hoveder i Blød; 
vi har jo hele Sommeren for os . . . 

(Finder et Strikketej frem og sætter sig til at strikke.) 

Men husk paa, at jeg vil blive ved Jorden ; 
det holder jeg mest af. 

Anne;tte 

henne i Havedøren. 

Aa, hvor smukt her er ude! . . . Og 
se den gamle Pavillon, hvor den lyser! 

(Vinker Hother hen til sig og hvisker ham noget i 
øret.) 

Hother 

frem. — Bukker for Jægermesterinden. 

Allerunderdanigst Ansøgning fra Kron- 

prinsessen, om hun maa hale mig et Par 
Gange rundt om den store Plæne? 

Jægermesterinden 
Har I ikke „sværmet" nok endnu? 

Annette 

frem. 

Aa nej, Mo'er . . . bare to Gange 
rundt . . . tre? 

Jægermesterinden 

ser paa sit Ur. 

Nu kommer jo Selkau om et øjeblik. 

Annette 
Det er gjort paa to Minutter! . . . Kom 
saa, Landmand! 

Jægermesterinden 
Skal I ikke ha' Overtøj paa? 

Annette 

paa Vej. 

Næ-æ, det behøves ikke! 

Hother 

levende. 

Jamen, hvis Svigermoder hellere vil ha', 
at vi skal blive . . .? 

Jægermesterinden 
Nej, sværm I kun, Børn. 

8* 

Annette 

tilbage. 

Hør, Mo'er ... jeg er egentlig lidt 
bange for Gartneren! 

Jægermesterinden 
Bange . . .? 

Annette 
Ja . . . kan Du ikke huske, at han 
vilde kysse mig i Fjor ... 

Hother 

fra Hjertet. 

Det kan jeg saagu' saa godt forstaa! 
Jægermesterinden 

leende. 

Ja . . .! Og saa har han jo kendt 
Dig, fra Du blev født. 

Annette 

nikker beroliget. 

Ja . . . Kom saa! (Ud gennem Havederen 
med Hother. — Man herer deres Latter og Tale 
tabe sig ned gennem Haven.) 

Jægermesterinden 

sidder en Stund rolig og strikker. — Rejser sig der- 

paa, stadig strikkende, og gaar hen ved Døren ind 

til Spisestuen og trækker i en Klokkestreng. 

Marie 

ind lidt efter. 

Jægermesterinden 
Du skal ikke bringe Bakken med 
Vinen og Kagerne herind, før Gartneren 
har været her et Kvarterstid. 

Marie 
Nej . . . 

Jægermesterinden 

venligt. 

Du har været rigtig flink, Marie; her 
er saa nydeligt og ordentligt alle Steder. 

Marie 

rødmende af Glæde. 

Ja, vi gjorde vos jo svær Umage, at 
Fruen kunde bli'is tilfreds . . . 

Jægermesterinden 
Ja, I har været rigtig flinke . . .! Saa 
kommer Du altsaa med Bakken. 

Marie 
Jo . . . (Ud.) 

Jægermesterinden 

tilbage paa sin Plads. 

Man herer de unges Stommer ude i Haven 
nærmere og atter fjernere. 

Et lille Taffelur i Stuen begynder at slaa otte 
med sin rappe, sølvfine Klang. Næsten samtidig 
lyder de mere dvælende Slag fra et Bornholmerur i 
Spisestuen. Og derpaa de dybe, rungende Toner 
fra Uret oppe i Taarnet. 

Der bankes beskedent paa Dåren til Entreen. 

Jægermesterinden 

rolig. 

Kom! 

Gartneren 

ind i Sendagsdragt : blaat Cheviots Jakkesæt, hvidt 

Kravetøj og Manchetter, der falde ham frem over 

Hænderne og ofte generer ham. 

God Aften . . . 

Jægermesterinden 

om mod ham; men uden at rejse sig. 

God Aften, Selkau . . .! Det kalder 
jeg præcis! 

Gartneren 

smilende. — Man mærker under hele hans Ophold, 

at han har et fast Greb i sig selv for at synes 

saapas rolig og munter. 

Ja, det synes Fruen jo bedst om . . . 
Jægermesterinden 

nikker venligt. 

Ja . . .! — Værs'god at ta' Plads! — 
Børnene kommer straks; de er bare et 
lille Løb ude i Haven. 

Gartneren 

har sat sig i nogen Afstand. 

Ja, jeg saa dem ... De slikker Maane- 
skin. 

Jægermesterinden 

smilende. 

Ja, det er jo det, Ungdommen nærmest 
lever af, Selkaul 

Gartneren 
De gik nede ved . . . Pavillonen. 

Jægermesterinden 
Naa? Var de kommet saa langt bort? 
Det strider ellers mod Aftalen. 

Gartneren 

stærkt. 

Fruen skulde la* den rive ned I 
Jægermesterinden 

advarende, men venligt. 

Selkau . . . ! Har De ikke lovet mig . . . 

Gartneren 

ydmygt 

Jo, jo . . .! Fruen skal nok faa Ære 
af mig . . . 

Jægermesterinden 

skifter Tone. 

Har De talt med min Svigersøn? 

Gartneren 
Ja, i Gaar snakkede vi lidt sammen 
nede i det store Drivhus . . . 

Jægermesterinden 
Hvad synes De om ham? 

Gartneren 
Jo, saadan at tale med ... De holder 
vist meget af hverandre, han og . . . 

Jægermesterinden 
Ja, det gør del . . . Han er ogsaa et 
udmærket Menneske; flink og dygtig. 

Gartneren 
Ja, naar bare den lille Annette bli'er 
glad og tilfreds, saa . . . 

Jægermesterinden 
Jo-o, det er der vist ingen Fare for! 
... Og saa har han saadan en udmærket 
Indflydelse paa hende; han er jo saa sund 
og rolig; og hun . . . 

Gartneren 

hurtig. 

Hun er da ikke syg? 

Jægermesterinden 
Næ-e, det er hun ikke, nej . . . men 
hun er, ja, hvad skal jeg kalde det — 
lidt hysterisk, maaske, lidt voldsom baade 
til Sorg og Glæde . . . men det vil nok 
rette sig! 

Gartneren 

beskedent. 

Er det ikke lidt tidligt, at de allerede 
skal giftes nu til August? 

Jægermesterinden 
Unge Mennesker har ikke godt af at 
gaa og vente! De har jo desuden kendt 
hinanden nu i to Aar. 

Gartneren 

stille. 

Naa har de det . . . ja, det vidste vi 
jo ikke af her paa Gaarden. 

Jægermesterinden 
Nej, det kom jo ingen ved. 

Gartneren 
Nej . . . 

Jægermesterinden 

Men de blev først forlovede her i 

Vinter . . . (Smilende.) Jeg vilde da se, hvad 

det var for en Karl, før jeg gav min 

Datter bort. 

Gartneren 

*ia ... 

Jægermesterinden 
Og det er en udmærket Familie; hans 
Fa'er er Etatsraad Lemming, De véd, 

Chefen for den store Kornforretning inde 
i København. Og Hother er eneste Søn. 

Gartneren 
Skulde han saa ikke hellere være blevet 
ved Forretningen . . .? 

Jægermesterinden 

Jo-o . . .! Men han vilde jo være 

Landmand. 

Gartneren 

Og Penge er der vel . . .? 

Jægermesterinden 
Ja-a . . . ! Og nu faar han jo en Land- 
mandsdatter! 

Gartneren 

ja . « • 

Lille Pause. 

Jægermesterinden 

smilende; peger paa Gartnerens Manchetter. 

De generer nok? 

Gartneren 

naivt. 

Ja-a . . . man er jo ikke rigtig vant 
til dem . . . 

Man hører de unges Stemmer nærme sig. 

Naa, der har vi Børnene! 

Gartneren 

rejser sig. 

Hother og Annette 

ind. — Glade og leende. 

Jægermesterinden 
Naa, der er I endelig! 

Annette 

nikker. 

God Aften, Gartner! (tu Moderen.) Ja . . . 
det blev fire Gange . . . (Resolut.) Men 
det var Hother! 

Hother, 

der hfiu" hilst paa Gartneren. 

Hvad var mig? 

Annette 
Det var Dig, der sa'e, at vi godt kunde 
gaa én Gang til! 

Hother 

hen til hende. 

Aa, din Lyvemaskine . . .! 

Annette 

4 ivrig. 

Var det ikke Dig, der sa'e: Nu ^r 
vi gaaet tre Gange rundt, og én Gang til 
bli'er fire! , 

Hother 

smilende. 

Og hvad saa? 

Annette 
Ja, saa gik vi naturligvis I (Til Moderen.) 
Aa, Du kan ikke tro, hvor der var dejligt 
nede ved den gamle Pavillon ! Nattergalene 
sang, saa de var lige ved at gaa bag 
over! . . . Kom med hen i Døren, saa 

kan Du høre dem . . . (Trækker Jægermester- 
iNDEN med.) 

Hother 

følger. 

Gartneren 

staar ene tilbage. 

Annette 

i Døren. 

Hør! Aa hør! (i Udbrud.) Aa-aa Mo'er 
og Hother, hvor her er dejligt herhjemmel 
Og hvor jeg elsker, elsker, elsker Jer! 

Hother 

kysser hende. 

Min lille Poesibog . . . 

Jægermesterinden 

pludselig. 

Men Børn, vi glemmer jo rent, at vi 
har Gæster! Hvad maa dog Selkau tænke! 

Hother 

venligt smilende til Gartneren. 

De har vel selv været ung engang, 
Hr. Selkau . . . 

Marie 

ind fra Spisestuen med Vin og Kager. 

Jægermesterinden 

rydder en Plads paa Bordet. 

Sæt det hér . . . 

Marie 

sætter Bakken. — Venter. 

Jægermesterinden 
Tak . . . 

Marie 

bort. 

Annette 

hen til Gartneren. — Hun er lidt sky over for 

ham og faar derved til at begynde med noget ufrit 

og haardt i sin Optræden. 

Saa Du vil rejse fra os, Gartner? 

Gartneren 

rolig — smilende. 

Ja, lille Frøken, jeg vil rejse fra Jer . . . 

Annette 
Synes Du, det er pænt, ligesom vi er 
kommet? 

Gartneren 
Nej, det er det vist ikke, men . . . 

Jægermesterinden 

skænker Vin. 

Du bør dog virkelig se at vænne Dig 
til at sige : D e til Gartneren nu, din lange 

Pige! 

Annette 

Aa, nu kan jeg da lige saa godt blive 
ved at sige Du for i Aften med, synes 
jeg . . . ikke Gartner? 

Gartneren 
Jo-o, det synes jeg da osse, lille Frøken! 

Jægermesterinden 

rækker Gartneren et Glas Vin. 

Skal vi saa alle tre ønske Selkau en 
lykkelig Rejse . . . 

(Man klinker:) Lykkelig Rejse, Gartner! 

Gartneren 
1 aK ... X aK ... 

Hother 
Hvor længe har De været her paa 
Gaarden, Hr. Selkau? 

Gartneren 
I syvogtyve Aar . . . 

Annette 

afgjort 

Jeg rejste ikke herfra! 



Jægermesterinden 

sætter sig. — Tager sit Strikketøj. — Rolig. 

Man kan ha' Forpligtelser lille Annette, 
som Du er for ung til at forstaa Dig paa 
. . . Ikke sandt Selkau? 

Gartneren 
Jo . . . 

Annette 
Jeg rejste alligevel ikke! 

Gartneren 

smilende. 

Nej, Frøkenen har altid haft en lille, 
tapper Vilje . . . 

Annette 

fortsætter. 

Og saa over til det væmmelige, snavsede 
Amerika! Du skal da vel ud paa Landet, 
Gartner? 

Jægermesterinden 

Ja, Seikaus Søster har en Landejendom. 

Gartneren 

med et Blik til Jægermesterinden. 

Ja . . . min Søster har en Gaard . . . 

Annette 

noget beroliget. 

Naa, det er da godt! . . . Uf, jeg kan 
ikke begribe, at vi har holdt det ud i alle 
de Aar inde i København! 

Jægermesterinden 

smilende. 

Hvis vi ikke ha'de det, lille Sol, saa 
ha'de Du jo ikke fundet Hother! 

Gartneren 

med et taknemmeligt Smil. 

Nej, det har Fruen Ret i, saa ha'de 
hun jo ikke fundet ham! 

Annette 

Næsen i Sky. 

Ork, saa ha'de jeg hittet mig en anden 
. . . en rigtig Landmand! 

Hother 

napper hende i Øret. 

Er Du gal Tøs! er jeg ikke en „rigtig" 
Landmand ? 

Annette 

skriger. 
Jo, jo . . .! 

Gartneren 

betragter dem stille fornøjet. 

Jægermesterinden 
I to Konfirmanter ! . . . Men, Kagerne, 
Annette! vi glemmer rent Kagerne! . . . 
Og skænk mere Vin, Svigersøn! 

Annette 

foran Moderen^ der stadig strikker. 

Har Du nogen Sinde set saa flittig en 
Kone, Gartner? 

Gartneren 

Nej, Fruen er det dygtigste Kvindfolk, 

jeg kender! 

Annette 

Jeg er ganske vis paa, at naar hun er 

død, saa ligger hun og strikker Ret og 

Vrang i Kisten! 

Hother 
Og hvad gør Du, lille Sol ... Du 
ligger og pludrer! 

Annette 

knejsende. 

Jeg dør aldrig! ... I kan ikke und- 
være mig! 

Gartneren 

ubehersket. 

Lille Annette . . .! 

Jæger mesterinden 

næsten skarpt. 

Det var de Kager, Annette! 

Gustav Wied: Den gamle Pavillon. 9 

Annette 

forundret. 
Jo . . . (Byder Kagerne om. — Til Gartneren.) 

Nej, tag den dér, den smager saa udmærket! 
. . . Men dine Hænder ryster jo, Gartner! 

Gartneren 

smiler forskræmt. 

Nej, nej . . . Det er bare de Manchetter, 
lille Frøken . . . jeg er jo ikke vant til at 
gerere mig i dem . . . 

Annette 

god, som til et Barn. — Hendes Skyhed har ganske 

fortaget sig. 

Du er jo ogsaa saa fin i Aften, Gartner! 

Gartneren 
Ja . . . jeg maatte jo da gøre Ære af 
Selskabet . . . 

Hother, 

der har skænket i Glassene. — Hjerteligt. 

Skaal Gartner! Gid det maa gaa Dem 
vel derovre i det fremmede Land! 

Gartneren 
Tak, Tak ... 

Jægermesterinden 

med sit Glas. 

Ogsaa mine bedste Ønsker, kære 
Selkau! 

Gartneren 
Tak, Tak, Frue . . . 

Annette 

hen til ham med sit Glas i Haanden. 

Og jeg skal nok passe det store 
Blommetræ, Gartner! 

Gartneren 

ler. 

Ja, kan Frøkenen huske det? 

Annette 
Om jeg kan! 

Hother 
Hvad var der med det? 

Annette 
Ja, den Gang var Du ikke født, min 

Dreng! 

Jægermesterinden 

glad over den muntrere Tone, der anslaas. 

Fortæl Hother den Historie, lille Sol, 
saa at han kan se, hvad det er for en 
Vildkat, han skal bindes til. 

Gartneren 

til Annette 

De kalder Dem „lille Sol" . . .? 

Annette 
'Ja, de véd jo ikke, hvad de skal finde 

paa at ødelægge mig med . . . Skaal^ 

Gartner! 

Gartneren 

Skaal . . . lille Sol . . .! 

Hother 
Men det var det kriminelle Blommetræ? 

Annette 

til Gartneren. 

Skal vi fortælle ham det? 

Gartneren 

oprømt. 

Ja, la' vos bare I 

Annette 
Uh, hvor han er nysgerrig, den gamle 

Klosterfrøken! (Smaaleende tU Gartneren.) Kan 

Du huske, hvor Du blev arrig, Gartner? 

Gartneren 
Jeg var jo bange, at Annette skulde 
dumpe ned . . . 

Annette 
Helt oppe i de øverste Grene sad jeg! 
. . . Og Du stod nedenfor og holdt et 
langt politisk Foredrag! 

Gartneren 
Jamen sæt osse, at Grenen ha'de 
knækket! 

Annette 
Jamen, det gjorde den bare ikke! 

Gartneken 

Nej, for Annette var saa let som en 

lille Lærke. 

Annette 

hoverende. 

Men Du maatte dog ud med seksten 
af de største Reinekloder! 

Gartneren 
Jo . . . Men Annette begyndte li'godt 
med femogtyve! 

Annette 

misfornøjet. 

Ja, det var ogsaa væmmeligt, at jeg 

slog af . . . for Du ha*de nok gi'et Dig 

til sidst. 

Gartneren 

Det ha'de jeg vel . . . (Trøstende.) Men 

Annette fik mig dog til at hente Stigen! 

Annette 
Gjorde jeg? 

Gartneren 
Ja . . . helt nede fra Pavillonen! 

Annette 

knipser triumferende med Fingrene. 

Ja, det gjorde jeg ogsaa! . . . Gud 

bevares, hvor Du asede! Du saa ud i 
Hovedet, som en Tyr, der vil stange! 

Gartneren 
Ja, Stigen var jo ellers esse kun til at 
bære for to . . . 

Annette 

husker. 

Og saa maatte Du tælle for hvert Trin, 
jeg gik ned: en, to, tre, fire ... højt, 
ellers gik jeg ikke. 

Gartneren 
Ja, naar jeg bare fik Annette ned, 
saa . • • 

Annette 

Og saa holdt Du et nyt politisk 
Foredrag! 

Gartneren 

Hæ, ja . . . men li*e meget battede 
det for næste Gang! 

Annette 
Næ, for jeg kunde vikle Dig om min 
allerlilleste Finger, Gartner! 

Gartneren 
Ja . . . tre-fire Gange endda! Men 
saa kunde Annette osse være saa umen- 
neskelig kærlig og god . . . 

Annette 

nikker. 

Det kunde jeg! 

Marie 

hurtig ind fra Spisestuen. 

Jægermesterinden og Hother har smilende siddet og 
lyttet til de to andres Snak. 

Jægermesterinden 

strengt til Marie. 

Vi plejer ikke at komme ind her uden 
først at banke paa! . . . Hvad vil Du? 

Marie 

redmende. 

Det huskede jeg ikke . . . 

Jægermesterinden 

Men nu husker Du det altsaa! . . . 

Hvad vil Du? 

Marie 

Det er Kusken, der er bleven daarligere; 

han ligger og jamrer saadan ... Vi véd 

ikke, hvad vi skal stille op med ham . . . 

Bestyreren spør', om Fruen mener, at der 

skal hentes Dokter? 

Jægermesterinden 

lægger Strikketøjet fra sig. 

Sig, at nu skal jeg komme! 

Marie 

ud. 

Annette 
De Mandfolk skriger da ogsaa, saa- 
snart de har ondt i den store Taa! 

Hother 

smilende. 

Det skal ogsaa være et meget slemt 
Sted at ha' ondt . . . lille Kvindfolk. 

Annette 
Saa-aa? Men da Mo*er ha'de brækket 
sin Arm i Fjor Vinter . . . 

Gartneren 
Ha'de Fruen brækket sin Arm . . .? 
Det vidste vi ikke no'et om hér . . . 

Annette 

stolt. 

Nej . . . der kan I se! ... og hun 
lo bare, da Doktoren satte den sammen! 
. . . Men hvor jeg tudede! 

Jægermesterinden 

klapper hendes Kind. 

Aa, dit lille, søde Vrøvl! ... Ja, saa 
gaar jeg. 

Gartneren 

urolig. — Rejser sig. 

Mon jeg ikke skulde byde Farvel nu 
. . . og Tak . . .? 

Jægermesterinden 
Nej, vist ikke! — Jeg kommer straks 
igen. — Vi maa da tage ordentlig Afsked, 

Selkau! (Mod Spisestuedøren.) 

Annette 
Mo'er, Du har glemt noget! 

Jægermesterinden 

forundret. 

Har jeg glemt noget . . ..? 

Annette 
Ja . . . Skal Du ikke ha* dit Strikke- 
tøj med? 

Jægermesterinden 
Aa, Hother, gi' hende en Lussing ! (Ud.) 

Latter. — Derpaa forlegen Pause. 

Hother 
De holder Haven i udmærket Stand, 
Hr. Selkau. 

Gartneren, 

der er noget nerves. 

Ja, den har jo altid været ligesom en 
Del af mig sæl . . . 

Annette 

ivrig. 

Jeg kan ikke forstaa. Gartner, at Du 
kan bringe over dit Hjerte at rejse fra 
den! 

Gartneren 

bedende. 

Aa, lille Frøken, vil De ikke nok la* 
være at tale mere om det ... det gør 
bare ondt værre . . . 

Pause. 

Hother 

hviskende til Annette. 

Billederne . . . 

Annette 

ligeledes hviskende. 

Hva' . . .? 

Hother 

igen. 

Billederne fra Italien . . . 

Annette 

nikker ivrigt. — Rejser sig. 

Nu skal Du bare se, Gartner, nogle 
dejlige Billeder, Mo'er og jeg har bragt 
med fra Schweiz og Italien! (Stryger ham 
over Haaret og siger kærligt.) Gamle, rare Mand ! 

Gartneren 

slaar pludselig Hænderne for Ansigtet og hulker. 

Annette 

forundret — mellem -Graad og Latter. 

Men Gartner dog! skammer Du Dig 
ikke! ... Nu begynder jeg ogsaa straks 
at tude, vil .jeg bare sige Dig . . . 

Hother 

venligt, men bestemt. 

Hr. Selkau, De maa se at beherske 

Dem! 

Gartneren 

løfter Hovedet. — Smiler nervøst. 

Ja, jeg maa rigtig skamme mig, som 
den lille Frøken si' er . . . Men det kom 
saadan over mig . . . 

Annette 
I er nogle nette Mandfolk, er I ... ! 
— Skal vi saa tørre øjnene begge to? 

Gartneren 
Ja . . . Saa! ... De er da ikke vred, 
lille Frøken , . ,} 

Annette 
Ikke Spor . . . ! Jeg er jo selv en Vand- 
kande! . . . Hva' var det nu jeg . . .? 
Naa, det er sandt, det var Billederne! 

(Hen til et andet Bord, hvorpaa der ligger en Del 
Mapper og Albums.) Her er de! 

Hother 

hjælper hende at bære dem hen paa det store Bord. 

Annette 

sætter sig hyggeligt til Rette ved Siden af Gartneren 

Hother 

staar hos. 

Annette 

lidt nerves -ivrig, men moderlig. 

Nu skal Du bare se, Gartner! . . . 
Nej, først ta*er vi et rigtigt Album . . . 

(Slaar det op og peger.) Hvem er det? 

Gartneren 

smilende. 

Det er Annette . . . 

Annette 

Ja . . .? Hva' . . .! Det var vist lige 

dengang, jeg gik i Blommetræet. — Sikken 

en Rangle! 

Gartneren 

Det ligner hende endnu. 

Annette 
Mange Tak! 

Gartneren 

forskrækket 

Ja, jeg mener paa Ansigtet . . .! 

Annette 

blader videre* 

Og hér . . . Det er i Konfirmations- 
dragt! 

Gartneren 
stolt. 
Ja, det har jeg jo sæl . . . 

Annette 
Naa, det er sandt, ja, det sendte jeg 
Dig jo . . . (Blader.) Men dette hér har 
Du ikke . . . det er fra mit første Bal! 

Gartneren 
Nej, det har jeg ikke . . . Hvor er 
hun dog dejlig! 

Annette 

kritisk. 

Aa ja . . . (Til Hother.) Det er det, Du 
har staaende paa dit Skrivebord. 

Hother 

lofter hendes Haand og kysser den. 

Ja. 

Annette 

blader. — Bryster sig. 

Og hér er jeg som Dame! . . . Sikken 

en Hat! 

Gartneren 

Annette ligner en Prinsesse! 

Annette 
Mindst! . . . Men nu er vi ked af 
mig! (Blader.) Her er Faer! 

Gartneren 

sky. 

Ja . . . 

Annette 

Ligner det? 

Gartneren 

Jcl . • « 

Annette 

betragter Billedet. — Giver det et let Dask. 

Du er en meget pæn Mand . . . Men 
Du skulde ladet være med at dø! . . . 

(Med glædestraalende Ansigt.) Her er Mo'er . . .1 
i sin Mejeridragt! (Kysser Billedet.) Aa, Du 

tykke, rare Trunse! ... Og hvor er hun 
dog smuk! ... Ja, du kan vel godt 
huske hende fra den Gang, Gartner.^ Var 
hun ikke dejlig. 

Gartneren 

undvigende. 

Jo . . . Frøkenen holder meget af sin 
Mo'er . . .? 

Annette 

med blussende Kinder. — Sager efter Ordene. 

Om jeg holder meget af hende . . .! 
Jeg vil bare sige Dig, Gartner, at der er 
ikke saa højt et Bjærg i hele Verden, som 
. . . som jeg holder af hende! Jeg . . . 
jeg kunde græde, saadan holder jeg af 
hende! Jeg . . . 

Hother 

lægger beroligende en Haand paa Annettes Arm. 

Saa, saa, lille Sol . . . Vi tror Dig jo ! 

Annette 

roligere. 

Og saa er hun slet ikke flov over, at 
hun har været Mejerske! ... Du skulde bare 
se hende, Gartner, naar hun er til Selskab 
inde i København i sin graa Silkekjole og 
med den lille Fjerhue paa sit hvide Haar! 

Gartneren 
Ja, hun maa være saare skøn . . . 

Annette 
„Skøn" . . .? Næ, hun er dejlig! . . . 
(Blader.) Og hér er Du selv. 

Gartneren 

taknemmelig. 

Nej, at jeg osse er der! 

Annette 
Ja, det er jo mit Album . . . Der har 
jeg alle dem jeg holder af. 

Gartneren 

ubehersket. 

Min lille Annette . . . 

Annette 

pludselig. 

Kan Du huske, at Du vilde kysse mig 
i Fjor, Gartner, nede i Haven? 

Gartneren 

gemmer Øjnene bort 

•Ja • • • 

Annette 

rækker en Haand frem. 

Nu maa Du gerne! 

Gartneren 

stirrer forvirret. 

Annette 
Du maa gerne! 

Hother 

smilende. 

Kys De bare løs! 

Gartneren 

tøvende. 
Nej . . . 

Annette 
Han vil Gudhjælpemig ikke! 

Gartneren 

Jo, jo . . . (Kysser hendes Haand.) . . . 

Tak . . . 

Annette 

god. 

Du er et stort Barn, Gartner! 

Gartneren 

smilende. — Naivt. 

Ja . . . det er jeg vist osse, lille 
Frøken . . . 

Naa? 



Jægermesterinden 

ind fra Spisestuen. 

Annette 

hurtig hen til hende. 



Hother 

samtidig. 

Hvordan gaar det? 

Jægermesterinden 
Fyren fejlede naturligvis ingenting. 

Hother 
Der skal altsaa ikke Vogn efter Doktor? 

Jægermesterinden 
Doktor . . .? Jeg gav ham en god 
Skefuld Olie. Det skal nok hjælpe 1 . . . 

(sætter sig hen til sit Strikketøj.) Naa, Selkau, 

hvad har saa Børnene moret Dem med? . . . 
Aa, skænk mig et Glas Vin, lille Sol. 

Annette 

skænker i Glassene. 

Jægermesterinden 
I har jo ingen Kager spist . . . 

Annette 
Nej, vi har haft saa travlt med at se 
Billeder. 

Jægermesterinden 
Naa . . . Der er smukt i Italien, Gartner ? 

Gustav Wied: Den gamle Pavillon. 10 

Annette 

forlegen, uden at vide hvorfor. 

Nej, det var mit Album, vi saa . . . 
Jægermesterinden 

ilde berørt. 

Hum . . . 

Hother 

Og Annette holdt naturligvis en lang 
Lovtale over Svigermoder. 

Jægermesterinden 

atter rolig. 

Ja, det ligner hende! ... Du skam- 
roser mig. Barn! 

Hother 

galant. 

Umuligt ! 

Jægermesterinden 
Ja, Du er snart lige saa gal! 

Gartneren 
Og jeg roste osse Fruen . . . 

Jægermesterinden 
Naa, det maa jeg sige! I har haft travlt! 

En pludselig og forlegen Pause. 
Saa rejser 

Gartneren 

sig tilsyneladende rolig. 

Ja, saa vil jeg byde Godnat ... og 
Tak for al Venlighed . . . 

Jægermesterinden 

uden Indsigelse. 

Allerede, Selkau . . .? 

Gartneren 
Ja . . . jeg har jo en Del at ordne . . . 

Jægermesterinden 
Ja, det har De vel . . . Men lad os nu 
drikke et Glas sammen først! 

Gartneren 

tager nølende sit Glas. 

De andre tager ogsaa deres Glas. — Og saaledes 
staar de et Sekund, uden at nogen véd noget at 

sige. — Da bryder 

Gartneren 

sammen, sætter Glasset fra sig og gaar hurtigt mod 

Entrédøren. 

Jægermesterinden 

strengt. 

Men Selkau, skal De ikke sige ordentlig 
Farvel ! 

Gartneren 

Aa nej. Frue ... lad mig hellere gaa . . . 
Jægermesterinden 

rolig. 

Som De vil . . .-Vi ses jo ogsaa i 
Morgen. 

10* 

Gartneren 

tonlest. 

Ja . . . (Bort.) 

Pause. 

Annette 

Taareme løber stille ned over hendes Kinder. 

Den stakkels, gamle Mand . . . 
Jægermesterinden 

hen til hende. 

Saa, saa, lille Sol ... Du tager Dig 
ogsaa alting saa nær! 

Hother 

kysser Annettes Haand. 

Han rejser jo til sin Familie, lille Sol. 

Annette 
Ja . . . Kys mig! '(til Moderen.) Du ossel 

Hother 

for at komme over Situationen. 

Hvad mener Svigermoder, om vi gik en 
lille Tur alle tre? 

Jægermesterinden, 

der forstaar ham. 

Ja! Det kunde være rart i det dejlige 
Vejr . . . Ikke, Annette? 

Annette 
Jo-o . . . 

Jægermesterinden 

Saa gaar vi den Vej, Du holder saa- 

meget af: Ned gennem Hulvejen og ind 
i Skoven og hjem gennem Haven forbi 
den gamle Pavillon. 

Annette 
ja . • ■ 

Jægermesterinden 

Aa, Hother, vil Du hente Tøjet . . . 

Hother 

mod Entreen. 

Kaaberne . . .? 

Jægermesterinden 
Nej . . . Hatte og Sjaler . . . Det er 
jo ganske lunt udenfor. 

Hother 

ud i Entreen. 

Jægermesterinden 

Naa, lille Sol, nu skal Du igen ud at 

„sværme"! 

Annette 

Jeg synes, det er saa Synd, saa Synd 

for Gartneren, Mo'er . . . 

Jægermesterinden 
Han rejser jo af egen fri Vilje, lille 
Ven. 

Annette 

ryster paa Hovedet. 

Det tror jeg ikke . . . 

Jægermesterinden 

nærmere. — Urolig. 

Tror Du det ikke . . .? Hvad vil det 

sige? 

Annette 

Han græd før . . . Og sa*a Du ikke, 

nu da han gik . . . 

Jægermesterinden 
Hum . . . Har han . . .? 

Annette 

stirrer. 

Jeg ser ham sidde bleg og sammen- 
krøben i sin Krog den lange, lange Vej i 

Toget ... 

Jægermesterinden 

haardt. 

Annette! Ikke hysterisk! 

Annette 

rejser sig hurtigt. 

Nej, nej . . .! Men jeg kan ikke gøre 

ved det . . . (Slaar Armene om Moderens Hals.) 

Aa Mo'er . . . somme Tider synes jeg, at 
Livet er saa forfærdelig sørgeligt! 

Hother 

ind fra Entreen med Overtøjet. 
Tæppe. 



FJERDE AKT 



Pladsen ved den gamle Pavillon. — 

Gartneren og Anders Skoxtoged sidder tavse 
og tankefulde paa Pavillonens Trappe med Flaske 
og Glas staaende imellem sig. 

Maanen er skjult bag Træerne, saa at Pavillonen 
ligger i dæmpet Halvlys. 

Frem over Plænerne i Baggrunden ses Hoved- 
bygningens oplyste Vinduer. — 

Der er tyst og stille i Haven. Kun af og til 
suser Aftenvinden svagt i Trætoppene. — 

Taarnuret slaar. 

Anders 

tæller. 

syv, Otte, ni, ti ... Nu er 

hun ti! 

Gartneren 

Ja, ... 

Anders 
Saa er det vel ellers paa de Tider, at 
man skulde se at finde hjemad . . . 

Gartneren 

griber angest fat i ham. 

Nej . . .! 

Anders 
Naa, jaja da, saa sidder vi lidt endnu . . . 

Pause. 

Anders 

tager en af de gamle Rytterpistoler frem af Lommen. 
— Ser kærligt paa den. 

Det var ellers rigtig net af Dem, Selkau, 
at forære mig den Bøsse til Afsked. 

Gartneren 
De vilde jo saa gerne ha' den . . . 
Og jeg har jo nok af én? 

Anders 

smilende. 

Naa-aa, da har jeg sgu da ellers hørt 
fortælle, at derovre i Amerika kan man 
ikke ha* formange a dem! 

Gartneren 
Jeg klarer mig nok med den, jeg har. 

Anders 

Det gør De vel . . . (Putter Pistolen i 
Lommen igen. — Tager sit Glas.} Skaal! Og 

Lykke paa Rejsen! 

Gartneren 

Tak . . . (Drikker.) 

Pause. 

Anders 
Det er underligt, Selkau, at Fruens 
Haar er saa hvidt . . . hun kan da ikke 
ha' naaet de halvtreds endnu. 

Gartneren 
Næi . . . 

Anders 
Og noget saadan sterre kan hun da 
ikke ha' haft at spekulere over. 

Gartneren 



smaaleende. 

Véd De, hva" jeg har siddet og sagt 
til mig sæl hele Tiden, Selkau? 

Gartneren 
Næi . . . 

Anders 
Een Gang er ingen Gang! har jeg sagt. 

Gartneren 
uforstaaende. 

Anders 
Ja, jeg mener, at fordi vi drikkei 
Aften, behøver vi justement ikke at drik 
næste Torsdag! 

Gartneren 
Nej . . . Og saa er jeg jo osse borte . . . 

Anders 
Saa er De borte, ja! Det er osse 
nærmest det, jeg har trøstet mig med; 
for jeg ha' de jo saa sikkert lovet Fruen 
at sige Slut! 

Gartneren 

overbevist. 

Ja, er der nogen, der kan frelse Dem, 
Anders Skovfoged, saa er det hendel 

Anders 

nikker fortrøstningsfuldt. 

Ja . . . ja, det véd jeg! ... Og nu 
bli'er hun her paa Gaarden! 

Gartneren 
Ja . . 

Anders 
Snakkede I no'et om det deroppe? 

Gartneren 

undvigende. 

Vi snakkede om alting . . . 

Anders 
Det var nu alligevel smukt af hende 
at byde Jer derop! 

Gartneren 




Ja . . . 




ANSEfiS 




Det er nok Svigersønnen 


der skal 


overta' det hele nu . . . 




Gartneren 




Ja-a . . . 




Anders 




Ja-a ... det er jo Ungdommen, der 


skal leve! 




Gartneren 




Ja ... og vi andre gaar! 




Anders 




Ja-a . . . Naar vor Tid kommer da! 



Gartneren 
Og min Tid er kommen, Anders 
Skovfoged . . . 

Anders 
Det er 'en, ja . . . Men I gaar jo da 
frivillig ! 

Gartneren 
griber ham i Armen. 

Ja, husk paa det! , . . Sig, at iec 
har sagt til Jer personlig, at jeg gaar 
villig . . , ingen har tvunget mig! . 
Husk paa det, om der skulde blive Si 
og Vrøvl! 



Axzas 



J'a. > . . . Jeg skal ook sige, hva' I 
'.-il, Seikai;! ■FwwÆf,. Er 'et Fruen, der 
secjia Jer af Sledr Mig befaøv«- I ikke at 
getr.me no'et for. 

Gaktneben 

Jeg gaar frivillig, sier jeg jo! . . . 
Al drt, j^ sad her og skred af mig 
forleden, var ene Legn og drukken Snak! 

A.VDERS 

sagtmodig. 

Naa, var 'et det . . . (Vender sig imod ham.) 

Hør nu. Gartner Selkau, tror I ikke, at 

det kunde lette Jert Sind at betro Jer til 

en Ven, forinden I rejste? 

Gartneren 

brydsk. 

nener I med det? 

Anders 
lener, at hvis der var no'et, jeg 
iUer anden Maade kunde gøre 
for Jer, saa var jeg parat. 

Gartneren 

haardt. 

Anders 
Naa, jaja ... saa snakker vi ikke 
mere om det! . . . Men jeg maa vel nok 
med Tilladelse sige Jer, at hva' I har 
været for mig, siden Line hun døde, det 
vil jeg regne Jer til gode, hvorhen I saa 
drager i Verden. 

GARTNEfiEN 
bittert. 
Jeg har lært Jer at drikke, ja! 



Naa-aa, det ha'de jeg vel nok kunnet 
hitte paa sæl . . . (stærkere.) Næmen, I er 
kommet mig venlig i Møde, er I; og I 
har snakket med mig og trøstet mig! 
Og I gik hjem med mig fra Begravelsen 
og sad hos mig lige til sen Aften' . . . 
Se, det er Ting, man skriver op! 

Gartneren 



Anders 
Og I vil nok sæl vide at paaskønr 
det, naar I faar Lejlighed til at tænl 
rigtig over det! 

Gartneren 

halstarrig. 

Jeg har gjort Dem til en Drukkenbolt, 
Anders Skovfoged! 

Anders 

sagtmodig. 

Kanske det med, ja . . . Men det 
snakker vi altsaa ikke om nu, Selkau . . . 
Og jeg er vel heller ikke længer henne ad 
Vejen, end at jeg kan vende om igen . . . 
(Stærkere.) Nej, det, vi skal snakke om i 
denne Stund, det er det gode. De har 
gjort, for det er det, der vejer . . . 
Smølet vos til har vi nok allesammen! 

Gartneren 

rokker tavs frem og tilbage. 

Anders 

lægger en Haand paa hans Skulder. 

Men De har paa en Maade altid været 
li'som lidt stolt af Dem, Gartner Selkau 
• • • j^> j©g si'er det med Tilladelse! De 
har gaaet rundt her og hjulpet og raadet 
vos allesammen, naar vi trængte; men 
aldrig har De saa meget som lukket Deres 
egen Mund op om, hvad der imellemstunder 
kunde trykke Dem sæl! Og det er en viis 
Vej, mener jeg, til at gøre det værre! 



DEN GAMLE PAVILLON 161 

... for vi Mennesker har det efter min 
Mening slet ikke anderledens i den Retning 
end Dyrene: vi skal skrige, naar det gør 
ondt, for det letter ... Ja, det var bare 
det, jeg vilde sige, nu vi skal skilles . . . 
Jeg er jo ikke videre stiv i Skrivning, 
véd De; for ellers kunde jeg jo osse ha' 
skrevet det til Dem, naar jeg engang 
ha'de faaet Deres Adresse. 

Gartneren 

sidder stadig tavs. 



vil rejse sig. 
Ja, saa er det vel bedst, man ser at 
komme hjem . . . 

Gartneren 

Nej . . .! 

Anders 

Jamen, De har dog vist en Del at ta' 
Vare i Morgen, saa De gjorde jo bedst i 
at gaa til Ro . . . 

Gartneren 
Det er ordnet . . . alting er ordnet . . . 
SæE Dem . . . det haster jo ikke . . . 

Anders 

sætter sig sagtmodig. 

Aa nej, saamæn . . . 

Pause. 

Gartneren 

ubehjælpsomt. 

Det er det, jeg er kommen til at 
tænke paa i de sidste Dage, Anders Skov- 
foged, . . . eller maaske bare i Dag . . . 
det, at alting her i Verden er saa uret- 
færdigt . . . 

Anders 

Ja-a, Menneskene er jo . . . 

Gartneren 

afbrydende. 

Nej . . . det er ikke Menneskene . . . 
det er ikke dem ... de er jo, som de 
er ... de kan hverken gøre fra eller til 

Anders 
Naa-aa, naar man har Viljen, Gartner 
Selkau, saa . . . 

Gartneren 

stærkere. 

Ja . . . men naar man ikke har 
den! . . . Naar man nu kæmper og strider 
og slaas, og saa alligevel falder . . . mon 
det saa er ens egen Skyld! 

Anders 
Næi ... det er det vel ikke . . . 

Gartneren 
De har saa nemt, de andre, som er 
blevet stærke og har faaet Vilje og Kraft 
til at gaa hen over Jorden ... de har 
nemt ved at ynke dem, der falder, og 
kalde dem sølle og elendige Stakler og 
sparke dem a' Vej og trampe dem ned, 
for at de sæl kan komme tiil 

Anders 
Ja-a . , . men saadan er det jo med 
alle Skabninger, Selkau . . . Jeg ser det 
jo bare fra mig sæl med Træerne ude i 
Skoven, hvordan de . - . 
Gartneren 
Hæ! De behaver nok ikke at gaa til 
Skovs af den Grund, Anders Jensen! De 
har det vist nærmere; De har jo deres 
eget Drikkeri! 

Anders 
rolig. 
Ja-a, det har jeg jo . . . Men for 
Resten har jeg besluttet mig til at sige 
Stop nu . . . 

Gartneren 

haanligt- 
Hæ! . . . (Tager sit Glas.) Skaal! 

Anders 

bestemt. 

Nej . . . jeg drikker ikke mere i Aften t 

Gartneren 
Nej ... for De tør ikke! 

Anders 
Nej ... jeg tør ikke, nej ... lad vos 

sige det! 

Gartneren 

ser paa ham. 

Saa hører De ogsaa til de stærke. 

Anders 

smiler godmodig. 

H-ja . . . efter ringe Evne . . . (Naivt.) 
Men jeg har jo heller aldrig været saa 
langt nede som De, Selkau . . . 

Gartneren 

stille. 

Nej . . . 

Pause. 

Gartneren 

rejser sig pludselig. — Nervest. 

Gaa saa . . .! Nu skal jeg vise Jer 



. Gaa saa 



• • • 



Anders 

forundret. 

Skal jeg nu gaa . . .? 

Gartneren 

Ja ... Nu vil jeg . . . (Peger paa Flasken 

og Glassene.) Men tag det med Dem . . .! 
{Hjælpeløs.) Jeg vil ikke . . . jeg . . . 

Anders 
Nej, nej . . . saa ta'er jeg det! Jeg kan 
jo bringe det op i Morgen. 

Gartneren 
Ja . . . 

Anders 
Ja, saa Godnat, Selkau! 

Gartneren 
Godnat . . . 

Anders 
Skal jeg ikke følge Dem op? 

Gartneren 
kort. 
Nej! 

Anders 
Naa, jaja ... Ja, saa Godnat. 

Gartneren 
Hvor længe er De om at naa hjem, Anders 
Skovfoged? 

Anders 

forundret. 

Hvor længe jeg . . .? En otte -ti Mi- 

mitter vel . . . Men De har jo gaaet 
den Vej saa tit sæl, Selkau . . . 

Gartneren 
bryder sammen. 
Aa Gud i Himlen, om man kunde 
leve sit Liv om igen! 

Anders 
Ja-a . . . men det byder der sig jo 
iklfe Lejlighed til, Selkau, saa vi maa jo 
se at faa det bedste ud af det, vi har. 

Gartneren 

hastigt; men ubehjælpsomt. 

Der er noget, jeg vil spørge Dem om, 

, Anders Skovfoged . . . der er noget, jeg 

, vil ... De siger, at jeg har været stolt 

: . . . men det har jeg ikke . . . det er 

ikke det! Hvad ha'de jeg at være stolt af, 

den usle Orm jeg var! . . . Næ, det er 

ikke det . . . Men jeg kunde ikke tale! 

. . . Der lever ogsaa stumme Dyr . . . 

og jeg hører vel til dem . . ,! Jeg kunde 

ikke tale . . . ikke om mig selv . , . 

Derfor drak jeg . . . Det sad og klemte 

""' 'ir for Brystet, men jeg kunde ikke 

, til Ord . . . Saa maatte jeg gaa 

ned det, og det har jeg gjort . . . 

i Pine maa vel ogsaa regnes mig 

til gode . . . Men nu vil jeg spørge Dem 
om én Ting ... nu vil jeg . . . nu . . . 
Naar nu et Menneske, Anders Skovfoged, 
hele sit Liv har sølet sig i Skidtet og 
kun været til Sorg og Ulykke for sig 
sæl og andre . . . Naar nu saadan et 
Menneske til sidst gør noget, der . . . 
foretager sig en Handling, der . . . een 
eneste Handling ... en stor Handling, 
der tjener til Gavn for andre . . . kan 
den saa . . . sletter den saa alt det andet 
ud? 

Anders 

vil tale, men 

Gartneren 

ænser det ikke. 

... Og tror De saa ikke . . . mener 
De saa ikke ... at de andre ... de, 
han har bragt Sorg over og staaet i 
Vejen ... og som har foragtet ham og 
set ned paa ham ... at de, naar de 
faar at vide, hvad han nu har gjort . . . 
og hvorfor han har gjort det . . . tror 
De saa ikke, at de vil regne ham det til 
gode ... og agte ham ... og snakke 
godt om ham, naar han er borte ... og 
se, at noget godt var der dog ved ham 
... at helt den Pjalt, de troede, var han 

dog ikke ... at lidt Kraft og Styrke 
ha'de han tilbage, siden han kunde gøre 
det, som vi Mennesker . . . tror De saa 
ikke, at de vil regne ham det til Ære 
. . og fortryde ... næ ikke fortryde 
. . for de ha'de jo Ret paa deres Maade 
. . men bare regne ham det til Ære 
. . alligevel . . . bare sige et godt Ord 
om ham i Fremtiden . . . bare tænke 

paa ham med Venlighed . . . (Slaar Hænderne 

for Ansigtet.) Aa, Gud i sin Himmel, om 
man kunde leve sit Liv om igen! 

Anders 

raadløs. 

Jo, jo, Selkau ... jo, jo, alting blier 
godt igen, naar forst I nu er borte! 

Gartneren 
Tror I . . .? 

Anders 
Ja, ja . . . fuldt og fast! . . . Men 
gaa nu op og hvil Jer . . . 

Gartneren 

træt. 

Ja . . . 

Anders 
Skal jeg dog alligevel ikke følge Jer? 



DEN GAMLE PAVILLON 169 



Gartneren 

som før. 
Nej . . . (Gaar uden Afsked langsomt ned 
mod Baggrunden og bort.) 

Anders 

staar lidt og ser efter ham. — samler derpaa Flasker 
og Glas sammen og gaar ud til højre. 

Tom Scene. 

Lidt efter kommer 

Gartneren 

tilbage ad samme Vej, som han før gik bort. — 
Hans Skridt er vaklende og viljeløse. — Naar han 
er naaet hen til Pavillontrappen, standser han et 
Ojeblik og ser sig om; hans Ojne er ganske udtryks- 
løse. — Derpaa gaar han op ad Trinene, aabner 
famlende Døren, gaar ind i Pavillonen og laaser 
efter sig. — Saa lyder der et Skud derinde fra; og 
alt bliver stille. — Kun høres Aftenvindens sagte 

Susen i Træerne . . . 

Tom Scene. 

Derpaa afbrydes Stilheden pludselig, næsten brutalt, 

af Annettes glade Latter, der lyder i nogen Afstand 

borte i Haven til venstre . . . 

Og straks efter kommer 

Jægermesterinden, Hother og Annette ind i munter 

Samtale. 

Annette 

klapper i Hænderne. 

Udmærket, udmærket! 

Jægermesterinden 
Nej, saamæn om jeg vil! Den graa 
Silkekjole er mere end god nok. 

Annette 
Nej ... vel Hother.? . . . Hun skal 
ha' en ny I 

Hother 
Naturligvis! ... Og vil hun ikke købe 
sig en selv, saa forærer vi hende en! 

Annette 

henrykt. 

Ja, ja, ja! 

Jægermesterinden 

smilende. 

Ja^ det bliver jo en anden Sag! . . . 
Men graa skal den være! Jeg vil ikke 
ugles ud i noget farvet. 

Annette 

betragter hende. 

Du vilde nu se pompøs ud i vinrødt 
Fløjl, Feltherreinde! 

Jægermesterinden 
Ikke for nogen Pris, lille Sol! 

Annette 
Ja, men Folk vil jo tro, at det er den 
gamle. 

Jæcermesterinden 
Hvad gør det? 

Hother 
Der kan jo sættes en anden Besætning 

paa. 

Annette 

leende. 

Det er storartet at høre Landmanden 
tale om „Besætning"! . . . (Med Gestus.) 
Mener Du, at hun skulde ha' nogle Heste, 
Køer og Faar dinglende . . .? 

Hother 

truer spegende. 

Aa-aa Du, Mamsel Næsvis! 
Jægermesterinden 

optaget af Kjolen. 

Ja, saadan brede, sorte Kniplinger for 
Eksempel . . . 

Annette 

Næ-e ... nej ! Næ, det er altfor sørgeligt 
til Bryllup! . . . Crémgule — ? 

Hother 

fra Hjertet. 

Føj for Fanden, til graat! 

Annette 

rynker Bryn. 

Hvad sier Du! 

Hother 

undskyldende. 

Jeg si'er, at de to Farver vil vist ikke 
staa godt sammen, lille Sol . . . 

Annette 

tænksomt indremmende. 

Nej . . . næ, det kan for Resten godt 
være . . . 

Jægermesterinden 

Næ-e, vi bliver nok staaende ved de 
sorte Kniplinger ... Nu faar vi se! 
(Smilende.) Forærer I mig ogsaa dem? 

Hother 

kærlig — galant. 

Det gør vi, lille Svigermoder 1 De har 
jo foræret os saa meget! 

Annette 

skælmsk. 

Ja . . . særlig Dig da! 

Hother 

kysser hende; taknemmelig. 

Ja, særlig mig, lille Sol! 

Annette 

gaar lidt omkring. 
Her er dejligt . . . ! (Pludselig tilbage.) 

Mo'er, nu har vi fundet ud af dine Værelser! 

JjEGERMESTERlNDEH 

Naa, har I det, Børn? Lad os høre, 

Annette 
misfornøjet. 
Ja, det var naturligvis Hother . , . 

det kloge Dyr! (Tager dem be^e under Armene.) 

Kom lad os sætte os lidt herhen paa 
Bænken ! 

Jægeh.m esterinden 
Mon vi ikke snarere skulde pille op i 
Seng, Børn? 

Annette 
Aa nej! Ikke lidt endnu? Her er 
altfor dejligt! , . . Kom saa . . . 



Annette 
Fortæl saa Du, Hother! Saa vil jeg 
sidde lidt og se paa den gamle Pavillon 
og drømme . . . den ser saa romantisk 
ud i denne Belysning, hva'? 

Jægermesterinden 
Ja . . . nydelig! 

HOTHEB 
rorkia rende. 

Jo, ser De, Svigenno'er, hvis vi nu 
tog de tre Gæsteværelser til højre for 
Entreen . . . 

Annette 

ivrig. 

Det blaa og det grønne og det røde! 

HOTHEft 

Ja ... Og saa satte en Dør ind 
mellem det grønne og det blaa , . . 

Annette 
Det er nu det røde og det blaa! 

Jægermester [NDEN 
Du skulde jo „dramme", lille Sol? 

Annette 
Jamen, Manden kan jo ikke sæl! 

Hother 

smilende. 
Nej . . . (Forklarer videre.) . . . Naar vl 
Itsaa satte en Dør ind mellem det røde 
'g det blaa Værelse, saa fik Du jo dér 
n udmærket Lejlighed? 

Annette 
Baade Udsigt til Gaarden og Udsigt til 
laven ! 

Jægermesterinden 
Ja . . . jo . . . udmærket! 

Hother 
Og Udgang til Entreen ogsaa . . . 

Jægermesterinden 

som før. 

Ja . . . jo . . . udmærket Børn! . . . 
Og Gæsteværelserne flytter vi saa ovenpaa? 

Hother 
Gæsteværelserne flytter vi ovenpaa! 

Jægermesterinden 
Det blev jo naturligvis ikke saa bekvemt 
for Gæsterne . . . 

Annette 
Pyt! De har godt af at traske op af 
Trappen! Og saa fik vi dem da saa rart 
til Siden! 

Hother 
Svigermoder faar altsaa to Dagligstuer 
og et Soveværelse . . . 

Annette 
En Sommerdagligstue og en Vinter- 
dagligstue og et Soveværelse! 

Jægermesterinden 

nikker bifaldende. 

Ja . . . det er udmærket! 

Annette 

puffer opfordrende til Hother. 

Naa . . .1 Naa . . .! 

Hother 

lidt forlegen. 

Og saa har jeg en Bøn tilSvigermo'er . . ► 
Jægermesterinden 

smilende. 

Naa . . .? 

Hother 

Jo . . . Annette og jeg har tænkt paa, 
om vi ikke maatte faa Lov til at montere 
den ene Dagligstue? 

Annette 

ivrig. 

Vi har allerede set paa de dejligste 
gamle Empiremøbler inde i København . . . 
Aa, hva'? 

Jægermesterinden 

rart. 

Jamen, Børn, det er dog næsten . . . 

Annette 
Nej . . .! Slet ikke, slet ikke! 

Jægermesterinden 
Og saa har vi jo Møbler til Overflod, 
lille Hother . . . 

Hother 
Dem anbringer vi rundt paa Gæste- 
værelserne! 

Annette 

Aa, hva', Mo'er . . .? Vi vil saa 

gerne . . . 

Hother 

ærbedig — kærlig. 

Svigermoder maa ikke sige Nej . . .? 
Vi har glædet os saameget dertil . . . 

(Tager hendes Haand. — Smilende.) Og Saa er 

det os ligefrem „en dybtfølt Trang" at 
vise Svigermoder, hvor meget vi holder af 
hende! (Stærkere.) De er den smukkeste, 
klogeste, godeste og stolteste Frue i hele 
Landet, er De! 

Annette 

nikker ivrigt. 

Det er rigtigt, sig hende det bare! 
Mig vil hun ikke tro! 

Hother 
Der er ikke een eneste Kone herfra og 
til Kongeaaerf . . . 

Annette 
Længere, længere! 

Gustav Wied: Den gamle Pavillon. 12 

Hother 
. . . herfra og til Nilen, som kan 
stilles ved Siden af Dem I 

Jægermesterinden 

smilende. 

Men Gud, tror jeg ikke, Mennesket 
holder en Tale! . . . Skal det være en 
Kærlighedserklæring ? 

Hother 

alvorlig. 

Ja! Det var egentlig først Dem, jeg 
blev forelsket i! 

Annette 

klapper i Hænderne. 

Ja, er det ikke morsomt! . . . Men 
saa saa* han jo mig! 

Jægermesterinden 

rejser sig. 

Aa, I er to elskelige Vrøvlehoveder 

begge to! 

Annette 

efter hende. 

Maa vi saa montere den ene Daglig- 
stue? 

Jægermesterinden 

I Guds Navn da! . . . Men brug nu 
ikke alt for mange Penge! 

Hother 
Næ-e! 

Annette 

hen til ham. — Ivrig. 

Saa skriver vi straks i Morgen, Land- 
mand! 

Hother 

Ja . . . men der skal jo først laves 

om paa . . . 

Annette 

Vi skriver alligevel straks i Morgen! 

. . . Sæt, nogen gik hen og købte dem! 

Hother 
Ja, det maa „nogen" skam ikke! 

Annette 
Nej . . . vel? 

Jægermesterinden 

henne ved Pavillonen, hvor hun har plukket et Par 

Roser. 

Naa, Børn, mon det nu ikke er bedst, 
at vi gaar op . . .? Klokken er vist mange. 

Annette 
Er den . . .? — Hvorfor mon de 
Nattergale ikke synger? 

Jægermesterinden 
Det er vel Skuddet før, der har skræmt 
dem. 

12* 

Hother 
Ja, hvem mon kan gaa her og skyde 
paa denne Tid. 

Annette 

ser frem over Plænerne. 

Se hvor smukt Lyset tager sig ud der- 
oppe fra Hovedbygningen . . . 

Jægermesterinden 
Ja . . . (Til Hother.) Det har vel været 
en Krybskytte. Det lød jo, som det kom 
ovre fra Hestehaven. 

Hother 

Ja-a . . . (Pludseligt. — Afsides.) Det kan 

da vel ikke ha' været Gartneren, Sviger- 
moder, der . . . han saa saa . . . 

Jægermesterinden 

ryster smilende paa Hovedet. 

Nej, vær Du kun rolig, lille Ven, det 
har han nok ikke Karakter til! 

Annette, 

der er gaaet op ad Pavillontrappen, rusker i Dør- 
grebet. 

Den er laaset . . . 

Jægermesterinden 
Ja, det er den jo altid om Natten. — 
Kom saa, lille Annette, saa gaar vi. 

Annette 

sætter sig paa Trappens nederste Trin. 

Det er nu næsten Synd, Mo'er . . . 

Jægermesterinden 
Nej, nu maa vi skam op i Seng! 

Annette 
Ja, det er jo ogsaa dejligt at sove! 

Jægermesterinden 

smilende. 
Ja, der ser Dul . . . (Rækker hver af de 

unge en Rose.) Værsgod, Børn; dem har 
jeg plukket til Jer . . . én til hver. 

Hother 
Tak, Svigermoder ... De er lige frem 

galant! (Sætter sig paa Trappen ved Siden af 
Annette.) 

Annette 

ser paa Roserne. 

Aa, hvor er de dejlige! 

Jægermesterinden 
Ja, en flink Gartner vai: han jo . . 
Sølle Fyr! . . . Kom saa. Unger! 

Annette 
Aa, hvor jeg glæder mig til Brylluppet ! 
. . . Jeg sér mig: hvid Silke, langt Slør, 

Krans . . . Gud Fader, hvor jeg naturligvis 
vil tude! ... Skal man græde? 

Jægermesterinden 
Aa nej . . . det behøves ikke! 

Hother 
Det staar ikke saadan ligefrem i Ritu- 
alet! 

Annette 
Alle dem, jeg har set, var da altid 
forfærdelig forbrølede! 

Jægermesterinden 
Det var vel, fordi de skulde bort fra 
Hjemmet . . . Men det skal Du jo ikke. 

Annette 

nikker tryg. 

Nej, det skal jeg ikke . . . 

Jægermesterinden 
Kom nu, Børn ... Nu skal vi op! 

Annette 

rejser sig mediet Suk. 

Ak, ja, det skal vi vel . . . 

Hother 
Ja . . . Men i Morgen er der atter 
en Dag,* lille Sol! 

Annette 

slaar Armene om ham. 

Ja! . . . med Solskin og Hother og 
Mo'er og Lærker og blaa Himmel og det 
hele! 

De begynder at gaa op mod Baggrunden. — I det 

samme synger en Nattergal jublende oppe i et Træ 

i Nærheden, og en anden svarer nede fra Skoven. 

Annette 

standser. 

Hør! Hør! Der er den! ... Og hør! 
Der er en til! (stærkt.) Aa, jeg kunde lige- 
frem skrige, saa dejligt er Livet! 

Alle bort op gennem Haven. 

Maanen er nu naaet frem bag Træerne og skinner 
klart og gyldent ned over den gamle Pavillon, hvis 
kalkede Mure lyser. — Nattergalene vedbliver at 
synge, medens Aftenvinden stille suser i Træernes 
Kroner. Og frem over Plænerne i Baggrunden smiler 
Hovedbygningens oplyste Ruder . . . 

Tæppe. 



FIRE SATYRSPIL 



^c 



ADEL • GEJSTLIGHED 
BORGER OG BONDE 



FIRE SATYRSPIL 



AF 



GUSTAV WIED 



ANDET OPLAG 




KØBENHAVN 

GYLDENDALSKE BOGHANDELS FORLAG (f. HEGEL & Søn) 



FR. BAGGES BOGTRYKKERI 
1899 



[thi: nl:w y^jrkI 



I- 

1 '^ 






>• H i 



» • •! / 






I 

►. ' I 

' 1 



- V V «« 



Godsejer 

JOHAN KNUDSEN 

tilegnet. 



INDHOLD 



Side 
En Mindefest 1 

Herrens Venner 67 

Centrum 105 

Døden 189 



EN MINDEFEST 



AGERENDE 



Hofjægermesteren. 
Kammerherren. 
Tjeneren. 
Tjenerdrengen. 



SPISESALEN. 

Et stort trefags Rum dekoreret i lyse, lette Toner i 
matte Limfarver : graat, radt, grant. Tre hvidmalede Dåre 
med Stukomamenter over. Malede Vaaben-Insignier over 
de to af Derene. En stor, aaben Kamin. Fireogtyve stiv- 
ryggede Egetræs Stole langs Væggene. Et Egetræs Spise- 
bord paa Ruller. En Egetræs Buffet, hvorpaa staar en 
Selvterrin, fire gammeldags Sølvtemaskiner, tre Salvtepotter, 
to Sølvkaffekander og seks Sølvbægere. I Salens Hjerner 
høje Kandelabre. Over Spisebordet en Lysekrone med 
Prismer. Heje Spejle i forgyldte Rammer mellem Vinduerne. 
Klare Gardiner. Rullegardiner med vore Kongeborge. 

Bordet er dækket. En Kuvert for hver Ende. En 
Selvspiseske, fem Sæt Selvgafler og Knive med Selvskaft, 
en Selvdessertske, en Selvfrugtkniv, otte Glas og en Selv- 
neddeknækker ved hver Kuvert. Midt paa Bordet en 
Selvopsats med Blomster. 

Lysene i Kronen og Kandelabrene er tændte. Gar- 
dinerne nedrullede. Ild i Kaminen. Kongeregelse paa 
Risten. 

Henriksen 

i gren Jægeruniform med Selvstriber ned ad Benklæderne staar og 
kaster et sidste prevende Blik paa Taflet. Han kler sig med Pege- 
fingeren i Nakkeskilningen, forsigtig for ikke at bringe Uorden i 
Coiffuren. Han retter lidt ved den ene Serviet, der kunstfærdigt 
er sat op som en Svane med lang, krum Hals og halvtudspilede 
Vinger. Det er Kammerherrens Kuvert. Hofjægermesteren maa 



nejes med en Vifte . . . Saa trækker han en Lap Papir op af 
Lommen og læser halvhejt, idet han samtidig lader venstre Haands 
Pegefinger svinge fra Glassene foran den ene Kuvert til Glassene 

foran den anden: 

Sherry . . . Sherry, Leoville . . . Leoville, 
Mosel . . . Mosel, Cliquot dry . . . Cliquot dry, 
Bourgogne . . . Bourgogne, Pommery sec . . . 
Pommery sec, Chateau Olivier 1878 . . . Cha- 
teau Olivier 1878, Madeira vieux . . . Madeira 
vieux. — Det passer! . . . Julius! 

Et redmusset, vandkæmmet Drengeansigt viser sig i Dersprækken 
ind til Anretterværelset ved Siden af Kaminen. 

Henriksen. 
Spørg Heksen dernede, om Suppen kan 
serveres! Jeg er færdig! 

Julius 

forsvinder. 

Henriksen 

mumlende. 

Det gaar nok Fanden i Vold med den 

Dreng! JuHus plejer nemlig til daglig at gere Staldtjeneste. 

Julius! 

Der lyder noget i Lighed med Hovtrin op ad en Trappe. Et Øje- 
blik efter styrter Julius, der ogsaa er i Jægerdragt, men uden 

Selvgaloner, ind i Salen. 

Henriksen. 
Hva' Satan er det, Du har paa Benene, 
Dreng? 



Julius 

forfærdet, idet han stikker den ene Fod frem. 

Sko! 

Henriksen. 
Det lyder, Gud hjælpe mig, som det var 
en Følhoppe, der kom! . . . Hvad sa hun om 
Suppen ? 

Julius. 
Den kunde godt sarveres! 

Henriksen. 
Ta' mig min Hirschfænger ! Den ligger paa 
Hjørnebordet i Anretterværelset! 

Julius bringer Hirschfængeren, som Henriksen spænder om 
sig i et Lædergehæng med pletteret Spænde. 

Henriksen. 
Saa staar Du dér ved Siden af Døren ! Og 
Du rører Dig ikke, uden naar jeg vinker! Har 
Du forstaaet? 

Julius. 
Jovel, Hr. Henriksen! 

Henriksen. 
Og saa op paa Tæerne, naar Du serverer 
rundt. 

Julius. 
Jovel ! 

Henriksen gaar hen foran et af de store Spejle; knapper alle 
Knapperne i sin Uniform, glatter Haaret, sætter Overskægget op 
og retter paa Hirschfængeren. Derpaa vender han sig tilfreds med 

sit Udseende. 

Henriksen. 
Nu gaar jeg over og meldqr! ... Sig til 
Marie, at hun skal sætte Terrinen op! Og 

stil Dig Saa paa Plads! Ud gennem Fløjdørene til Ve- 
stibulen. 

Naar Julius har raabt sin Besked ned i Køkkenet til Pigen, 
stiller han sig op stram og urørlig, langs Dørkarmen ud til Anretter- 
værelset Hans Ojne ér ganske runde af at se paa alle Lysene og 
alt Sølvtøjet. Han tænker ikke; han bare sveder af Benovelse og 
Uniform. Saadan staar han og venter. 

Saa lyder der Fodtrin, Latter og Tale ude i Vestibulen. Fløj- 
dørene slaas op, og Herskaberne komme ind; Hofjægermeste- 
ren stor og vægtig som Goliat, Kammerherren mindre og 
lettere som David. Begge i Kjole. Henriksen lukker lydløst 
Dørene til. 

Hofjægermesteren 

med en indbydende Haandbevægelse mod Svanen. 

Prenez Plads, Kammerherre! 

Man sætter sig og ødelægger øjeblikkelig Henriksens Kunst- 
værker ved at stoppe en Flig af Servietten ned bag Flippen for at 
skaane Skjortebrystet. 

Hofjægermesteren giver Tjeneren et Vink. 

Henriksen 

griber et Stykke Papir og kundgør. 

Consommé naturel! 

Kammerherren 

bifaldende. 

Ah, der annonceresi 

Hofjægermesteren. 
Ja, det bruger man i Kulturcentrummerne! 

Consomméen serveres. 



Henriksen 

læser. 

Leo ville å discretion! . . . Sherry! skænker. 

Man spiser. Kammerherren lydløst, Hofjægerme- 
steren lidt slubrende. 

Hofjægermesteren 

bider en Mundfuld af sit ristede Bred. 

Næ, hva' jeg vilde sige . . . jeg vilde med 
Vilje ikke gøre noget stort Selskab! 



Kammerherren, 



j\ammernerren. 
Nej forstaar sig, forstaar sig! 



Hofjægermesteren. 
Det er knapt et Aar siden, min Hustru 
døde . . . 

Kammerherren. 
Den kære Hofjægermesterinde! 

Hofjægermesteren. 
Men saadan paa Tomandshaand . . . med 
en Ven! 

Kammerherren. 
Mais oui! Og De har heller ikke godt af, 
saaledes at fordybe Dem i Sorgen, min kære 
Hofjægermester. 

Hofjægermesteren. 
Og saa paa vor Bryllupsdag ... vi plejede 
altid at se no'en hos os. 

Kammerherren. 
Ja, paa en saadan Dag bør man ikke sidde 
ene! 

Hofjægermesteren. 
Nej, Maden smager ikke . . . 

Kammerherren. 
Nej vist saa, nej . . . 

Hofjægermesteren. 
Og saa tænkte jeg, at en god Ven og 
Nabo . . . 

Kammerherren. 
Ja, ja! 

Hofjægermesteren. 
Og De har jo kendt min afdøde Hustru 
lige saa godt som jeg. Kammerherre . . . 

Kammerherren. 
Ja . . . Deres uforglemmelige Hustru var 
saa god at regne mig blandt sine nærmeste 
Venner. 

Henriksen. 
Ønsker Deres Højvelbaarenhed mere Suppe.? 

Kammerherren. 
Nej Tak. 

Julius har paa et givet Tegn af sin Foresatte rejst sig paa 
Tæerne og er balanceret hen bag ham for at modtage de tomme 
Tallerkener. 

Henriksen 

til Horjægermesteren. 

Ønsker Deres Højvelbaarenhed mere Suppe? 
Hofjægermesteren 

ser ud, som om han gerae vilde have mere. 

Næi! 

Ny Tallerkener sættes om. 

Henriksen 

annoncerer. 

Filet de Barbue Normande! . . . Mosel! 

Serverer og skænker. 

Hofjægermesteren 

med Filet paa Gaflen. 

Og saa mener jeg, at dette her skal være 
som en Mindefest for Bessy . . . Hun sad saa- 
mænd, hvor De nu sidder, vor sidste Bryllups- 
dag; kan De huske det. Kammerherre.^ De 
havde hende vist til Bords? 

Kammerherren. 

Jeg havde den Ære ! Drikker af Bordvinen. En 

fortræffelig Leoville, kære Hofjægermester! 
Kunde maaske være en ubetydelig Smule mere 
tempereret. 

Hofjægermesteren 

i Harnisk. 

Henriksen, har De nu smølet igen! Hvor 

Fanden har De Deres . . . Deres Sanser henne? 
Aldrig kan De temperere rigtig! 

Henriksen tager stiv imod Reprimanden; medens Julius 
synker ned paa Hælene af Skræk. 

Hofjægermesteren. 
Byd rundt en Gang til! 

Henriksen byder rundt. Julius knækker skælvende 

af sted med Saucen. 

Hofjægermesteren 

med genvunden Ligevægt. 

Uden at rose mig selv, Kammerherre: det 
er en storartet Fisk! 

Kammerherren 

tørrer forsigtig lidt Sauce bort af sin ene Mundvig. 

Superb, superb! . . . Det maa jo være en 
særdeles habil Kok, De har? 

Hofjægermesteren. 
Første Klasse ! Hun har lært i Hans Maje- 
stæt Kongens Køkken! Men hun forstaar sig 
jo kun paa den finere Madlavning. Hun skal 
væk til November. Jeg har hende jo fra 
Bessys Tid. Men hva' Fanden, jeg spiser jo 
ikke saadan til Hverdag! Ved De hvad: jeg 
sætter sgu næsten mere Pris paa Kaal og Ærter 
og den Slags! . . . saadan en rigtig blodig 
Oksesteg for Eksempel, hva'? 



i 

Kammerherren. 
Aa ja, aa ja . . . 

Hofjægermesteren. 
Jo, ved De hvad: og fyldt Hvidkaal og 
Kraasesuppe. 

Kammerherren. 
Ja vel saa, ja, bevares . . . men-n . . . 

Hofjægermesteren. 
Ser De, det var jo Bessy, der indførte det 
franske Køkken. Jeg har sgu ikke videre 
Smag for de Sager. Næ: solidt og godt . . . 
og rigeligt! . . . Henriksen skift! . . . Hvor 
dan spiser De til daglig, Kammerherre? 

Kam merherren. 
Aa tarveligt, tarveligt ! man skal ikke ekstra- 
vagere! Men jeg synes nok, en Gang imellem . . 

Hofjægermesteren. 
Naturlig, ja! Men jeg kan jo ogsaa sag- 
tens faa en Jomfru, der forstaar sig baade paa 
fint og groft. De skal s'gu ikke blive snydt 
næste Gang, De kommer, hæ, hæ! De be- 
høver ikke at være bange! 

Kammerherren 

lidt anstrengt. 

Hi, hi! 

Hofjægermesteren. 
Men saa fin-fin som i Dag bli'r det nu 
ikke! Jeg syntes, jeg vilde gøre mig en lille 
Fornøjelse, da det er vor første Bryllupsdag 
efter min Hustrus Død; for jeg savner hende 
naturligvis. Og da nu Petersen skal bort, saa 
mente jeg, at hun passende kunde slutte med 
en lille fin Diner ... Og saa tænkte jeg: 
Kammerherren fra Birkelund skal med, for 
han forstaar sig paa det, hva'.^ 

Kammerherren. 
Ja, Tak, Tak, det var meget venligt af 
Dem, kære Hr. Hofjægermester! 

Hofjægermesteren. 
Og saa var De jo en af Bessys gamle 
Venner . . . 

Kammerherren. 
Ja, jeg har jo kendt Deres Hustru, førend 
De . . . 

Hofjægermesteren 

kort. 

Ja, det har De nok . . . Skaal, Kammer- 
herre! 

Kammerherren. 
L ai\, X aiv ... 

Hofjægermesteren. 
De drikker jo ikke noget! 



15 



Kammerherren. 
Jo Tak, Tak! 

Henriksen. 
Aloyau de Boeuf å la Hongrie! 

Hofjægermesteren 

gnider sig i Hænderne. 

Ah Bøf! . . . Nej, ta' det Stykke dér, 
Kannmerherre, ta' det Stykke dér, det ser saf- 
tigst ud! Hans Hejvelbaarenhed har selv udset sig et andet 

stykke, som han nærer begrundet Frygt for, at Kammerherren skal 
sætte sig i Besiddelse af. 

Der spises. 

Hofjægermesteren 

pludselig. 

Hvormeget vejer De, Kammerherre? 
Kammerherren 

ser op fra sin Tallerken. 

Hvor meget . . .? 

Hofjægermesteren. 
Ja, hvor meget tror De, De vejer.? 

Kammerherren. 
Ved det skam ikke . . . 

Hofjægermesteren 

tager et Sken. 

Aa, De kan vel ungefær veje saadan en 



16 

hundrede femogtyve-tredive . . . Ved De, hvad 
jeg vejer? 

Kammerherren. 
Nej . . . 

Hofjægermesteren. 
Tohundrede og femoghalvfjerds trekvart. 
Jeg har taget fyrretyve Pund paa, siden Bessy 
døde. Men ved De, hvad jeg tog af, da vi 
var i Karlsbad? 

Kammerherren. 
Nej . . . 

Hofjægermesteren. 
Tooghalvtredsindstjrve Pund paa en Maaned. 

Kammerherren. 
Det var meget! 

Hofjægermesteren. 
Bessy fik mig derned, for hun troede, det 
skulde hjælpe. Vi vilde jo gerne ha' haft en 
Arving, forstaar De, ellers gaar Stamhuset over 
• til en Sidelinie; det staar i Erectionspatentet. 
Og nu er det jo ellers gaaet i lige Linie fra 
Majoren, der døde 1684. De kan bande paa, 
jeg maatte trave op og ned ad Bjærgene . . • 
Og ingen Mad! 

Kammerherren. 
Men det hjalp ikke . . . 

Hofjægermesteren. 
Næ! Og da vi kom hjem, spiste jeg fire 
Æg til Frokost og Sellerier. 

Kammerherren. 
Ah . . . 

Hofjægermesteren. 
Ja, det skal osse være godt. Og Bessy 
kunde det jo ikke være, for hun ha*de et Barn 
i første Ægteskab, ved De. 

Kammerherren, 
ja ... 

Hofjægermesteren. 
Det var nu forbandet, at vi ikke fik en 
Søn, før hun døde! jeg kan ligefrem somme 
Tider ligefrem sørge derover. 

Kammerherren. 
Det kan jeg saa godt forstaa . . . Men naar 
De gjorde, hvad De kunde, min kære Hof- 
jægermester. 

Hofjægermesteren. 
Det gjorde jeg s'gu! Den Karlsbadertur 

Wied: Fire SatyrspiL 2 




kostede mig lidt over to Tusind Kroner! 
Henriksen skid! 

Henriksen 

sklftor ag proklamscar. 

Asperges en branches! . . . Bourgogni 

Hofjægermesteren. 
Lad Fadet blive staaende! 



Kammerherren. 
Har De i Sinde at deponere Deres Kort i 
Overhofmarschalatet i Vinter? 

Hofjægermesteren 

med an Asparges i Fingrene. 

Næ . . . jeg har jo Sorg! 

Kammerherren. 
Ja, ja, det er sandt ja_ . . . 

Hofjægermesteren 

suger Asparges i sig. 
Og, mellem os, Kammerherre, jeg passer 
ikke rigtig deroppe ved Hoffet! Man skal 
gerne kunne nogle Verdenssprog og saadan- 



Kammerherren, 
^-aa , . . 

Hofjægermesteren. 

Jo-o! Og det er saa Satans flovt ikke at 
kunne svare igen. Bessy forskrev jo en Læ- 
rerinde herover et Par Somre; men det er dog 
Fanden til Hovn Verber og Skidt, man skal 
huske! Jeg skrev s'gu baade Stile og slog op 
i Ordbogen, og jeg laa og snakkede Fransk 
med Bessy, naar vi kom i Seng; men jeg 
kunde ikke huske det . . . Skal vi dele de 
Asparges dér? ... Jo vist kan De saa! . . . 
Nu ta'er jeg de her otte, saa ta'er De de seks ; 
de fylder jo ikke noget! . . . Henriksen mere 
Smør . . . Nej, se Bessy ha*de jo faaet en hel 
anden Opdragelse; en Datter af en Lensbaron! 
Jeg gik her mest sammen med Karlene og 
Bønderne. Og saa har vor Familie jo giftet 
sig saa meget ind i hinanden. Og hva* kan 
saadan en Pjalt Huslærer lære fra sig? . . . 
Jeg forsikrer Dem, jeg ha'de saamænd aldrig 
gjort mig Tanker om Bessy, hvis der ikke 
ha*de været denne Skandale med hendes første 
Mand og Seperation og alt det! . . . Naa, 
naturligvis, hun maatte jo være glad for at 
komme i Stilling igen; Ornegaard er s'gu da 
ikke helt til at kimse aM 

Kammerherren. 

Nej ... og saa blev hun jo Hofjæger- 
mesterinde! ... En delikat Bourgogne, min 
kære, fyldig som Olie! 

9» 

Hofjægermesteren. 
Ja, den er god! . . . Henriksen, skænk! . . . 
Næi, jeg blev jo først Hofjægermester paa vor 
Bryllupsdag; det var hende, der ha'de For- 
bindelserne; jeg kender jo ikke noget til det 
. . . Men De ha'de nok en Finger med i Spillet, 
Kammerherre? 

Kammerherren, 
/^a^aa ... 

Hofjægermesteren. 
Jo, Bessy fortalte mig det senere; og det 
skal De ha' Tak for. Det er skidt at sidde 
paa en stor Gaard uden en Titel . . . man er 
s'gu da ikke en ren Bonde, naar man har op 
ved hundrede Tønder Hartkorn! 

Henriksen 

der har skiftet 

Coq des bois roti! . . . Pommery sec! 

Hofjægermesteren. 
Det er s'gu en Middag, der har vadsket sig, 
Kammerherre? 

Kammerherren. 
Superb, superb . . . 

Hofjægermesteren. 
De faar den ikke bedre hos Lensgreven 
paa Kvissel! . . . Coq des bois roti: Urhane 
stegt! Man har da ikke glemt al sin Fransk! 
Veneur de la cour: Hofjægermester! hva*? . . . 
Hva' hedder en Kammerherre? 

Kammerherren. 
Chambellan . . . 

Hofjægermesteren. 
Det ligner s'gu Kapellan . . . hæ, hæ! 

Kammerherren. 
Hi, hi! 

Hofjægermesteren. 
Skaal, Kapellan Rosen . . . Rosenknop! 
kæ, hæ! 

Kammerherren 

stramt. 

Hi, hi . . . mig en Ære! 

Hofjægermesteren forsyner sig med tire kraftige Styk- 
ker Bryst, som han skserer i ikke for smaa Mundfulde. Julius 
staar som en Statue ved Siden af hans Stol med Sauce og Kar- 
tofler. Saa forsyner Hans Hajvelbaarenhed sig ogsaa med disse 
Dele; maler det derpaa altsammen rundt mellem hinanden, saa at 
det danner et Bjærg paa hans Tallerken, og da, ferst da, giver han 
sig til at kere i Lade. 

Hofjægermesteren. 
Saadan holder jeg mest af at faa det . . . 
det fylder bedst. 

Kammerherren. 
Unægteligt . . . 

Ogsaa Kammerherren er ivrig beskæftiget Men han 
spiser comme il faut, idet han kun skærer en liden Mundfuld af ad 
Gangen, dypper den samvittighedsfuldt i Saucen og putter den i 
Munden. Han holder Gaflen i venstre Haand, Kniven i hejre og 
slipper dem aldrig. Dette er fair i ^Kulturcentrummerne". Og Me- 
toden synes ogsaa at være at anbefale, thi Hofjægermesterens 
Skæg og Serviet flyder med Sauce og Compot; medens Kammer- 
herren er aldeles pletfri. 

Naar Hofjægermesteren harkert det sidste Læs ind, 
slikker han sin Gaffel, banker paa sin Pommery sec og rejser sig. 

Hofjægermesteren 

hejtidelig. 

Nu er vi ved Stegen! Maa det saa være 
mig tilladt at byde Dem velkommen, kære 
Kammerherre! Der er, siden De var her sidst, 
forefaldet et Dødsfald. Jeg har mistet min 
Hustru! Men vær overbevist om, at, naar 
som helst De vil gøre mig den Ære, skal De 
være velkommen! 

Kammerherren har rejst sig. Man hilser ceremonielt paa 
hinanden, temmer Glassene og sætter sig atter. 

Hofjægermesteren 

med tilbagetrængt Bevægelse. 

Henriksen . . . byd en Gang til! 

Henriksen og Julius gaar rundt. Herrerne udvælger 
sig hver to smaa Stykker Bryst. 

Hofjægermesteren. 
Henriksen, skænk! . . . Skal De til Ud- 
landet i Vinter, Kammerherre.^ 

Kammerherren^ 
Ja, en Maaneds Tid eller to ved Rivieraen 
har jeg tænkt, og saa hjem over Paris. 

Hofjægermesteren. 
Monaco . . . har De været i Monaco? 

Kammerherren. 
Ja. 

Hofjægermesteren. 
Har De spillet der? 

Kammerherren. 
Ubetydeligt. 

Hofjægermesteren. 
Bessy og jeg var der, da vi tog fra Karls- 
bad. Vi var inde at se paa, de spillede. Det 
er voldsomme Summer, det drejer sig om! 

Kammerherren. 
Ja-a . . . 

Hofjægermesteren. 
Vi saa én, der tabte tyve Tusinde paa en 
halv Time. Jeg kan ikke forstaa, at de ikke 
holder op i Tide. 

Kammerherren. 
Det er en Lidenskab . . . 



1 

Hofjægermesteren. 
Ja, det er det vel. Jeg satte to Gange 
fem Francs paa rødt i men de røg væk i en 
Snup I Saa holdt jeg s'gu op . . . Det er vel 
alle Jordens rigeste Folk, som kommer dér? 

Kammerherren. 
Ja, man træffer jo alle Nationer. 

Hofjægermesteren. 
De kan vel forstaa dem alle sammen, 
Kammerherre? 

Kammerherren. 
Aa nej, min kære, jeg kan jo kun en Smule 
Fransk og Tysk. 

Hofjægermesteren. 
Ja ja! . . . Bessy talte godt Fransk! 

Kammerherren. 
Ypperligt ! 

Hofjægermesteren. 
Henriksen skift! 

Kammerherren 

rejser sig. 

Maa jeg ikke først bringe Dem min Tak, 
kære Hr. Hofjægermester, fordi De vilde se 

mig hos Dem i Dag . . . fordi De af alle tænkte 
først paa mig! Hjertelig Tak! Og maa jeg 
dertil tilføje: gid den Sorg, som i dette Rund- 
aar er gaaet hen over Deres Hus, og som 
netop paa denne Dag fortrinsvis maa føles, 
gid den i Tidens Løb maa tabe en Del af sin 
Bitterhed og opløse sig i den milde Vemod, 
der læger mere end saarer! . . . Hr. Hofjæger- 
mester . . . 

Hofjægermesteren 

der har rejst sig. 

Tak, Kammerherre, Tak, Tak! Man temmer 
Glassene og sætter sig. Saa kan De godt skifte, Hen- 
riksen! ... Bevæget: Ja var det ikke underligt. 
Kammerherre, for Bessy og jeg ha*de jo glæ- 
det os saa meget til at faa hele Huset i kom- 
plet Stand.? Hvert Foraar saa tog vi et Væ- 
relse; og nu var der ikke uden Riddersalen 
og Gæsteværelserne tilbage . . . Det er sandt; 
De bli'er her vel i Nat? 

Kammerherren. 
Ja Tak! 

Hofjægermesteren. 
... og saa skulde hun saadan gaa hen 
og falde fra i sin fulde ... i sin fulde Mand- 
domskraft! 

Henriksen 

dflcmpet 

Fromages et Beurre! . . . Chateau Olivier 
1878. 

Kammerherren. 
Ja ... vi rammes jo ofte, naar vi mindst 
er belavet derpaa! . . . Hvor gammel var 
Deres Hustru? 

Hofjægermesteren. 
Toogtredive . . . 

Kammerherren. 
Ak ja . . . 

Hofjægermesteren. 
Roquefort? 

Kammerherren. 
Tak, jeg foretrækker denne Steppeost! 

Hofjægermesteren. 
Jo, se Spisesalen her blev vi jo først fær- 
dig med. Men vi kunde ikke tænke os, hvad 
vi skulde la' sætte i Felterne over Dørene. 
Men da saa Bessy var død, fandt jeg paa at 
la' vore Vaaben male der. Kan De se, der- 
oppe er Bardenheimernes og der er v. Qualer- 
nes . . . 

Kammerherren. 
Fortræffeligt! 

Hofjægermesteren. 
.Og saa derhenne over den tredje, er der 
jo ogsaa Plads til et Vaaben, hvis jeg skulde 
gifte mig igen . . . Saa bli*er jeg først den 
anden Bardenheim, der har haft to Koner, 
efter Majoren! 

Kammerherren. 
Ah . . . 

Hofjægermesteren. 
Ja. 

Kammerherren 

spegefuld. 

To legitime Koner, c'est å dire! 
Hofjægermesteren 

ligeledes spegefuld. 

Naa, naa, Kammerherre, pas vous mémel 
Kammerherren 

skælmsk. 

Hi, hi! 

Hofjægermesteren 

pludselig stedt. 

Da har jeg s'gu da ikke rørt ved Fruen- 
timmer, siden Bessy døde! . . . Hva' synes 
De om den Chateau? 

Kammerherren. 
Fortrinlig! . . . Hvor har De den fra? 

Hofjægermesteren. 
Det var noget, jeg faldt over, sidst jeg var 



Aalborg, 



Kammerherren. 
Hos Braun? 

Hofjægermesteren. 
Ja . . . kender De den? 

Kammerherren. 
Nej, men man kan undertiden finde ypper- 
lige Ting hos Braun, naar han vil frem med 
dem. 

Hofjægermesteren. 
Ja, han er en Sporhund! . . . Henriksen, 
skænk Chateau! ... En Kiks til? ... Nu maa 
De s*gu drikke, Kammerherre! 

Kammerherren. 
Ja-a, Tak, Tak! det smager fortræffeligt! 

Pause. 

Hofjægermesteren. 
Hør sig mig, kender De noget til Pigerne 
i Paris. 

Kammerherren 

lefter smilende paa Skuldrene. 

Man løber jo paa dem . . . 

Hofjægermesteren. 
Det skal være no'en Satans flotte Fruen- 
timmer ... og lidenskabelige! 

Kammerherren. 
Ah, mais oui! feu vivant tout simplement. 

Hofjægermesteren. 
Hva'? 

Kammerherrren. 
Lutter Glød, Ild . . . at røre ved som 
Strygejern ! 

Hofjægermesteren. 
Kæ, hæ! ... ja jeg har nok hørt det! Jeg 
var der jo i Forfjor med Bessy; men naar 
man rejser med Kone ... Vi saa dem jo køre 
i Toiletter ude i Bourgogne Skoven ... og 
sikke Heste! Saadanne Piger er vel dyre? 

Kammerherren. 
Et halvthundrede Francs . . . 

Hofjægermesteren. 
Føj for Satan! Men det er vel ogsaa mest 
Prinser og Hertuger, der ta'er dem? 

Kammerherren. 
Ja ... og Shahen af Persien siger man. 

Hofjægermesteren. 
Saa-aa? Forskriver han dem? 

Kammerherren. 
Nei-hi! men naar han er i Paris. 

Hofjægermesteren. 
Ja-a . . . Shahen har jo Penge nok! 

Henriksen. 
Glaces variées! . . . Madeira vieux! 

Man forsyner sig. 

Hofjægermesteren. 
Hvordan syntes De om Mikkelsen, Kammer- 
herre? 

Kammerherren. 
Mikkelsen . . .? 

Hofjægermesteren. 
Ja, Præsten, De fik herfra? 

Kammerherren. 
Naa-aa, jo-o . . . jo jeg har talt med ham 
et Par Gange; det er vist en meget habil 
Mand. 

Hofjægermesteren. 
Ja saadan at tale med, naar man møder 
ham, saa kan han jo være meget behagelig; 
men det er svært saa han dundrer, naar han 
er paa Stolen. 

Kammerherren. 
Tja-a, c'est son metier! 



Hofjægermesteren 
Hva7 

Kammerherren. 
Det er nu hans Levevej, min kære Hof- 
jægermester. 

Hofjægermesteren. 

arrig. 

Det er svært, saa De blærer Dem med 
Fransken, Kammerherre! Er det, fordi De 
ved, at jeg ikke kan noget? 

Kammerherren. 
Pardon . . . undskyld . . . undsk . . . 

Hofjægermesteren. 
Og saa er han ligefrem somme Tider lige- 
frem uforskammet! Vi ha'de ham her en- 
gang sammen med nogle andre af Sognets 
Folk. Det var s'gu meget tarveligt: Suppe, 
Fisk, Steg og Kage og en to-tre Slags Vin. 
Men sidder han saa ikke og la'r Henriksen 
servere Vand for sig . . . Kan De huske det, 

Henriksen ? Henriksen bukker og smiler overbærende ved 

Tanken. Hva' Fanden, han kunde jo vide i 
Forvejen, at naar han kom her, fik han ikke 
Hvidtøl! saa kunde han jo blive borte. 

Kammerherren. 
Naturligvis ! 

Hofjægermesteren. 
Jamen nu skal De høre ! Da jeg saa byder 
Velbekomme, og vi staar fra Bordet — vi 
kunde vel ikke ha' sat der mere end halv- 
anden Time — saa gaar han hen til Bessy 
og si'er Tak for Mad; og saa si'er han: Det 
var i Sandhed et Par vel anbragte Timer, 
Frue . . . 

Kammerherren. 
Tølper! 

Hofjægermesteren. 
Ja . . hva' . . ikke? Men ved De saa, 
hvad Bessy gør? 

Kammerherren. 
Nej? 

Hofjægermesteren. 
Hun vender sig om til Henriksen og si'er: 
Vil De beordre Pastorens Vogn frem! . . . 
Hva7 

Kammerherren. 
Ja, ja! den kære Hofjægermesterinde havde 
megen esprit . . . megen esprit! 

Hofjægermesteren. 
Det var godt sagt, hva'? 

Kammerherren. 
Superb riposteret! ... Og kørte Hyrden 
saa hjem? 

Hofjægermesteren. 
Ja Gu' kørte han hjem! Bessy sagde til 
ham, at vi paa ingen Maade vilde øde hans 
kostbare Tid, hæ! den Præstetamp! at være 
uforskammet over for Folk, der viser ham Ven- 
lighed! ... og helt umortiveret! 

Kammerherren. 
Bevares vel ja, han havde ærlig fortjent 
sin Næse! 

Hofjægermesteren. 
Ja; og saa gik han altid her og generede 
mig med Haandklæderne 1 

Kammerherren. 
Haandklæderne? 

Hofjægermesteren. 
Ja, til Kirken; jeg er Kirkeejer. Og saa 
kasserede han Lysestumper, der Gud hjælpe 
mig kunde ha' brændt til over tredVe Alter- 
gange endnu! Og jeg kunde jo ikke bruge 
dem, de var for tykke til Lygterne. Men saa 
fandt Bessy da Gudskelov paa at anvende 
dem inde paa Klosettet . . . Næi, det var en 
Krakiler! Og saadan er de alle sammen, 

Wied: Fire Satyrspil. 3 

disse Mis§ionsfolk; men der maa ogsaa snart 
indtræde en Erection! 

Henriksen. 
Fruits de saison! 

Hofjægermesteren. 
Skænk Madeira rundt osse, Henriksen! ... 
Tu Kammerherren. Skal vi dele en Grev Moltkc? 

Kammerherren. 
Ja gerne . . . 

Hofjægermesteren. 
Ta' Nødder! ... Nej lad blot Skaalen staa, 
Henriksen! . . . Har De mange Nødder i Deres 
Skov, Kammerherre.^ 

Kammerherren. 
Aa jo ; men de bliver revet af som umodne. 

Hofjægermesteren. 
Ja, de Satans Unger! det begyndte de og- 
saa paa her; men saa gav jeg Forvalteren 
Ordre til at tærske dem godt igennem, naar 
han traf nogen. Det gjorde han et Par Gange, 
og det hjalp. Her forgangen Aar plukkede 
vi s'gu to Tønder! . . . Bessy og jeg spiste 
altid Nødder om Vinteraftenerne. Det er saa 
rart at slaa Tiden ihjel med. 

Kam merherren. 
Ja . . . Prøv at d3i7pe Kememe i Madd- 
råen. Hofjægermester: det giver dem en sær- 
deles pikant Smag. 

Hofjægermesteren 

prarer. 

Ja, det har De s*gu Ret i! Det var Satans, 
at Bessy ikke fik lært det! ... Skænk Madeira 
Henriksen! ... Er der tændt? 

Henriksen 

skcoker. 

Javel, Deres Højvelbaarenhed ! i Kontoret 
og i begge Salonerne . . . 

Hofjægermesteren. 
Henriksen . . . 

Henriksen. 
Hr. Hofjægermester . . . 

Hofjægermesteren. 
Hør, Henriksen, bring Skaalerne ind, og 
tænd saa ogsaa i den afdøde Hofjægermester- 
indes Bodoar! , . . TU Kammerherren: Det er jO en 

Mindefest! 

Kammerherren 

nikker solent. 

Hofjægermesteren. 
Og Henriksen, i den afdøde HoQæger- 
mesterindes Toiletværelse ... i Toiletværelset 
ogsaa! 

Henriksen. 
Jovel, Deres Højvelbaarenhed ! 

Hofjægermesteren. 
Og lad os saa faa en Flaske ser spørgende paa 

Kammerherren Pommerv SeC? Kammerherren nikker . . . 

en Flaske Pommery sec serveret derinde! 

Henriksen. 
I Toiletværelset, Deres Højvelbaarenhed? 

Hofjægermesteren. 
Nej, i Bodoaret! 

Henriksen. 
Jovel, Hr. Hofjægermester! 

Hofjægermesteren. 
Men server først Skaalerne! 

Henriksen. 
Javel, Deres Højvelbaarenhed! 

Bringer to Sk«ale med lunkent Pebermyntevand. Stiller en 
ved hver Kuvert og forlader derpaa Spisesalen. 

Julius sveder Tran af Rædsel over at være ladet ene til- 
bage med de to heje Herrer. 

Hofjægermesteren 

tager en ny Serie Nedder. 

Min afdøde Hustru satte megen Pris paa 
Pommery sec ; derfor vilde jeg helst ha', at vi 
skulde tømme et Glas af den derinde. 

Kammerherren. 
Jeg ærer Deres Pietetsfølelse, min kære 
Hofjægermester . . . 

Hofjægermesteren. 
Vi drak altid Pommery Juleaften og Hans 
Majestæts Fødselsdag . . . Skal vi spille Filip- 
pine, Kammerherre? 

Kammerherren. 
Ah, De har ogsaa faaet en med to Kerner! 
jeg har faaet en tre-fire Stykker. 

Hofjægermesteren. 
Ja, der plejer gerne at være to Kerner i 
Nødderne her paa Gaarden ! . . . Skal vi prøve 
en Filippine.^ 

Kammerherren. 
Med Fornøjelse! Til hvornaar? 

Hofjægermesteren. 
Til vi ses i København ... De kommer 
vel ind til Terminen? 

Kammerherren. 
Med Guds Hjælp . . . 

Hofjægermesteren. 
Og den, der taber, skal gi* en bon Middag 
paa d' Angleterre! 

Kammerherren. 
Det er en Aftale! 

Hofjægermesteren. 
Men vi vil ingen andre ha' med. Man har 
mere Udbytte af Maden, naar man sidder to 
alene; man faar den mere saadan successive! 
. . . Og saa gaar vi ud sammen bag efter! 
De er vel godt kendt som Ungkarl? 

Kammerherren. 
Aa ja . . . Men de er jo lidt pauvres, ces 
petites dames danoises! 

Hofjægermesteren. 
Skidt, det er s'gu da altid bedre end ingen- 
ting! . . . Men vi gaar inkognito, Kammer- 
herre! Jeg har saa meget af Bessys Slægt i 
København. 

Kammerherren 

terrer sine Fingerspidser. 

De er jo en fri Mand nu! 

Hofjægermesteren 

gurgler sig som en DiftciitiqMUieat og sprtter ud. 

Ja vel saa; men man har jo da Forpligtelser! 

Henriksen 

kominer tillMigeL 

Der er tændt. Deres Højvelbaarenhed! 

Hofjægermesteren. 
Skænk Madeira rundt, Henriksen! Henriksen 
skænker. Ja, saa Velbekomme, Kammerherre! 

Kammerherren. 
Velbekomme, kære HoQægermester! ... en 
excellent Diner! 

De rejser sig begge. 

Hofjægermesteren. 
Ja, det var ogsaa en god Middag! Kan 
De gøre mig den efter? hæ! 

Kammerherren. 
Vanskeligt, vanskeligt! Hi, hi! 

Hofjægermesteren. 
Kæ, hæ! tu Henriksen : Er Pommcryen inde 
i Bodoaret? 

Henriksen. 
Ja, Deres Højvelbaarenhed! 

Hofjægermesteren. 
Og Kaffen? 

Henriksen. 
Er serveret i Kontoret, Hr. Hofjægermester! 

Hofjægermesteren. 
Paa Spritkedlen? 

Henriksen. 
Javel, Deres Højvelbaarenhed ! 

Hofjægermesteren. 
Luk saa Dørene op! 

Henriksen sUar Flajderené til Vestibulen paa vid Gab og 
felger Kammerherren og Hofjægermesteren, der van- 
drer bort under det v. Bardenheimske Vaaben : et anstukket Okse- 
hoved i himmel blaat Felt over en lueforgyldt Strassburger Lever- 
postej garneret af Venushaar. 

Julius bliver i sin Ensomhed Menneske igen og sætter sig 
ved et rask coup de main i Besiddelse af to Pærer og en Haand- 
fuld Nedder. 



BOUDOIRET. 

Udstyr å la Folkemuseum: Gammel Fajance i P3Ta- 
mider paa Væggene. Gammelt Messingtej. Gammelt 
Kobbertøj. I et Hjørne et stort Standur fra Christian den 
Syvendes Tid. Gyldenlæders Tapeter. Tæpper, Portierer, 
Lænestole, Skamler. En Løjbænk bedækket med Isbjørne- 
skind er slynget ud paa Gulvet. Ræve-, Maar- og Bæver- 

skind. Paa den lave Majolikakamin brænder to Lamper 
med matte lyserode Silkeskærme. Mellem Lamperne en 
Kristus i Kalipasta. 

Henriksen slaar Portieren til Side og H o f j æ ge r m e s t e- 
ren og Kammerherren traeder samtidig ind. De er ved at 
komme i Klemme i Daraabningen, idet Hofjægermesteren 
opslugt af smertelige Erindringer forglemmer sin Heflighedspligt 
som Vært. 

Hofjægermesteren. 
Pardon, Kammerherre! 

Kammerherren. 
Aa, jeg be'er, jeg be'er . . . 

Hofjægermesteren 

med en alt omfattende Armbevægelse. 

Her trak Bessy sig tilbage . . . 

Kammerherren. 
Hendes Naades Refugium ... 

Hofjægermesteren 

dystert. 

Deboucher Pommeryen, Henriksen . . . men 
stille. 

Henriksen 

deboucherer forsigtigt Pommeryen. 

Hofjægerm esteren. 
Skænk . . . 

Henriksen 

skænker. 

Hofjægermesteren. 
Gaa . . . 

Henriksen 

gaar. 

Hofjægermesteren 

med en indbydende Haandbevægelse mod Glassene. 

Kammerherre . . . 

De griber hver sit Glas. 

Hofjægermesteren 

tager sig sammen. 

Jeg vil ikke udtale mig! Men jeg staar 
midt i min afdøde Hustrus Værelse. Hun er 
død; Døden har brugt sin Le! Det kom os 
alle umortiveret; De ved selv, Kammerherre, 

at ingen ventede det ! Kammerherren nikker tungt. 

Hun blomstrede om Onsdagen og gik bort 
om Lørdagen Klokken elleve en halv. Jeg 
har tabt meget, thi hun var trofast som faa! 
Derfor vil jeg bede de Herrer . . . mine 
Herrer ... Dem, min Kammerherre, om med 
mig at tømme dette Bæger! Velsignet være 
dit Minde! 

Man klinker og temmer stille Glassene. Kammerherren 
sætter sig paa Lejbænken, men Hofjægermesteren bliver 
nedbejet staaende. 

Kammerherren. 
Berolige Dem, kære Hr. Hofjægermester . . . 



Hofjægermesteren. 
Det er vor Bryllupsdag . . . 

Kammerherren. 

Ja, ja, jeg forstaar, at De maa føle Tabet 
dobbelt. 

Hofjægermesteren. 

Det gør jeg, Kammerherre . . . jeg savner 
hende voldsomt! Naar man pludselig har levet 
sammen i syv Aar og saa bli'er alene, er det 
Ikke saadan . . , sjnker ned i en lkobsioi. Ved Bordet 
og om Aftenen savner jeg hende ... Og somme 
Tider om Natten tror jeg, at jeg har hende , , . 
det er voldsom ubehageligt! 

Kammerherren. 

Ja . . . ja . . . 

Hofjægermesteren. 
Vi spillede Bezique om Aftenen; og saa 
lagde jeg mig hen paa Chaiselonguen bagefter, 
og Bessy satte sig til at læse. Og saa vækkede 
hun mig, naar vi skulde i Seng . . . 

Kammerherren. 
Ha' de De . . . Hoster jeg tror, jeg er bleve 
lidt forkølet paa Køreturen! . . . ha' de De fællt 
Sove . . . gemak? 

Hofjægermesteren. 
Naturlig! ... og saa knappede jeg hende 
op i Ryggen. Kan De huske Bessys røde 
Silkekjole? 

Kammerherren. 
Den med de opslidsede Ærmer? 

Hofjægermesteren. 
Ja . . . den tog hun sig voldsom godt ud i! 

Kammerherren. 
Hendes Naade havde beundringsværdige 
Arme! 

Hofjægermesteren. 
Ja og Hals! 

Kammerherren. 
Og Gorge, ja! 

Hofjægermesteren. 
Ja, Bessy var brillant skabt! . . . gennem- 
gaaende da! 

Kammerherren. 
Var der . . .? 

Hofjægermesteren. 
Ja, hun ha' de en lille Skævhed i Krydset. 
Hun var falden ned som Barn. 

Kammerherren. 

Det saa man ik . . . 

de ;e: 

^•- Hofjægermesteren. 

Nej, det saa man ikke udenpaa, nej. 

Kammerherren 

^•' stirrende. 

Jeg husker et Par sorte, gennemvævede 
Silkestrømper . . . man skimtede den bløde, 
1 f- hvide Hud gennem Slyngningerne op over 
Fod og Ankel . . . delikate! 

Hofjægermesteren. 
Ja, dem brugte hun til den røde ! Vi købte 
tre Par i Paris; seksten Kroner Parret kostede 
de s'gu ! . . . Jeg synes nu, røde ha'de været 
bedre til den Kjole. 

Kammerherren. 
Nom de dieu, hvor vil De hen! 

Hofjægermesteren. 
f Naa ikke! næi, Bessy mente det heller 

ikke . . . Hør, kan De lide den lille Grev 
Brahe.? 

Kammerherren. 
Grev Jakob.? 

Hofjægermesteren. 
Jakob, ja. 

Kammerherren. 
Det er en meget præsentabel ung Mand! 

Hofjægermesteren. 
Jeg kan s'gu ikke lide ham! 

Kammerherren. 
Og hvorfor ikke, kære? 

Hofjægermesteren. 
Aa, ikke for noget . . . Henriksen, skænk! . . . 
Naa, det er sandt ! skænker seiv. Drik, Kammer- 
herre; De sagde jo før, at De var forkølet! 

Kammerherren. 
Tak, Tak ... 

Hofjægermesteren. 
Jo-o, ser De, jeg fandt jo nogle Breve fra 
denne her Brahe i min Kones Gemmer . . . 

Kammerherren 

spidser øren. 

Hofjægermesteren. 
Ja ! ... Ja jeg fandt s'gu for Resten ogsaa 
nogle fra Dem, Kammerherre! 

Kammerherren 

fjollet af ond Samvittighed. 

Hirr . . . 

Hofjægermesteren. 
Naa, Fa'en med Dem, for De kunde jo 
gerne være hendes Far! . . . Men det andet 
kreperer mig s'gu . . . den Dreng! Hva' Satan, 
der er s'gu Proprietærfruer nok, naar han ab- 
solut skulde ha* en gift Kone! De er s'gu fine 
nok til ham . . . den Maanegreve . . . tredje 
Søn I 

Kammerherren 

med genvunden Fatning. 

Forhaabentlig har Deres Hustru lært ham 
mores, min kære Hofjægermester. 

Hofjægermesteren. 
Bessy.^ Nej, hun var s'gu ikke af den Slags! 
Hun har s'gu ikke lært ham noget, min gode 
Kammerherre! 

Kammerherren. 
Nej, nej, forstaa mig ret: jeg mener, hun 
har affærdiget ham, vist ham Vintervejen! 

Hofjægermesteren. 
Ja, naturlig! Rejser sig. Skal vi saa gaa over 
i Toiletværelset? 

Kammerherren 

lidt træt. 

Som De behager . . . 

Det gamle Ur fra Christian den Syvendes Tid slaar elleve. 
Ved det sidste Slag springer en Klap op everst paa Skiven, og en 
Kavaler og en Dame (formodentlig Struensee og Caroline Mathilde) 
træder en Polskpas. 

Hofjægermesteren 

peger paa de dansende. 

Det var Bessys Hovedfornøjelse! 

Kammerherren. 
Det er ogsaa særdeles morsomt! Da Uret 
var i min Besiddelse, morede det mig ogsaa 
meget . . . 

Hofjægermesteren. 
Det er sandt, ja, det har jo været Deres! 



Kammerherren 

gaber bag sin hvide Haand. 



Ja 



Hofjægermesteren. 
Men hvis De tror, at De faar det tilbage 
igen, fordi Bessy er død, saa tror De s'gu fejl, 
Kammerherre . . . hæ, hæ! 

Kammerherren. 
Det ha'de jeg heller aldrig gjort Regning 
paa, min gode! 

Hofjægermesteren. 

Ja-a, hva' ? lur Dem ! hæ, hæ ! Trækker PorUcren 

til Side. Skal vi saa gaa? . . . Værsgod! . . . 

Kntrer! D« gaar; Kammerherren ferst. 

TOILETVÆRELSET. 

Væggene beklædte med lyst, blomstret Tapet med 
Rosenknopper. Gardiner og Portierer lette Stoffer i samme 
Mønster. Lænestole, en Chaiselongue. Et stort, egetræs- 
malet Dobbeltklædeskab. Toiletmøbel med Pudderdaaser, 
Sminkekrukker og Parfumeflacons. Kt Spejl fra Gulv til 
Loft med trearmede Lampetter paa Siderne. Tændte Lys 
i Lampetterne. En lav Læselampe med en broget Skærm 
paa et lille Bord ved Chaiselonguens Hovedende. Paa 
Bordet Martensens Etik og en Salmebog i blaat Flajl med 
Sølvspænder. 

Hofjægermesteren og Kammerherren staar ved 
det aabne Dobbeltklædeskab. 

Hofjægermesteren 

trækker en Flig af en Kjole frem. 

Se her, Kammerherre, her er den røde . . . 
Kammerherren 

bevæget. 

Ja, der er den røde . . . 

Hofjægermesteren. 
Skal vi se den hele? 

Kammerherren. 
Ja, tag den frem, ja . . . 

Hofjægermesteren 

tager Kjolen ud af Skabet og betragter den. 

Den var s'gu dyr! 

Wied: Fire Satyrspil. 4 

Kammerherren. 
Hvor jeg husker de Kniplinger! dette creme 
mod den hvide Arm . . . 

Hofjægermesteren. 
Og sikken Talje, hva'? 

Kammerherren. 
Magnifique! 

Hofjægermesteren. 
Jeg maatte altid snøre hende, naar hun 
skulde ha' den Kjole paa . . . Sikken et Slæb/ 

Kammerherren. 
Som en Dronning! . . . Husker De Menu- 
etten ifjor oppe i Riddersalen, Hofjægermester? 

Hofjægermesteren. 
Nej, jeg spillede L'hombre. 

Kammerherren. 
Aa, Deres Hustru var rent ud . . . stryger 

med varsom Haand ned over Kjolelivets Kniplinger. Jeg SVUeS, 

der er kommet Skimmel deroppe under Ærmet. . . 
Det er Synd for den Robe, der gemmer saa 
mange . . . æ . . . gemmer saa meget for Dem. 

Hofjægermesteren. 
Næi, det er ikke Skimmel, Kammerherre. 

Damer sveder osse der oppe . . . Hænger Kjolen ind. 
Og nu er hun død, Bessy . . . 

Kammerherren. 
Ja ... nu er hun død . . . 

Hofjægermesteren. 
Og vi staar ved hendes Klædeskab . . . 

Kammerherren. 
«ja • . • 

Hofjægermesteren. 
Det er s'gu noget underligt noget, det hele! 

Kammerherren. 
Guds Vilje . . . 

Hofjægermesteren. 
Tror De, hun kan se os? 

Kammerherren. 
Ved det ikke , . . formoder det ikke . . . 

Hofjægermesteren. 
Ja . . . 

Kammerherren. 
Ja . . . 

Pause lugubre. 

4* 

Hofjægermesteren 

gaar bort fra Skabet 

De har aldrig været i dette Værelse før, 
Kammerherre? 

Kammerherren 

vaagner. 

Hvad siger De? . . . Pardon! 

Hofjægermesteren. 
Jeg spør', om De har været her inde før? 

Kammerherren. 
Næ . . . nej . . . næ-æ! 

Hofjægermesteren. 
Her er voldsomt smagfuldt! 

Kammerherren. 
Nydeligt, nj^deligt! 

Hofjægermesteren. 
Ja . . . alt staar jo rede . . . 

Kammerherren. 
De mener . . .? 

Hofjægermesteren. 
Jeg mener, at i Tilfælde jeg skulde gifte 
mig igen, saa er Huset jo fuldstændig å prendre. 

Kammerherren. 
Ja, ja! 

Hofjægermesteren. 
Lagner, Dækketøj, Sengeklæder . . . Ved 
De, hvormange Lod Sølv, jeg har her paa 
Gaarden? 

Kammerherren 

kort 

Nej. 

Hofjægermesteren. 
Ottehundrede og syvoghalvtreds! 

Kammerherren. 
Hemm . . . 

Hofjægermesteren. 
Hvor mange har De? 

Kammerherren. 
Har ikke talt dem I 

Hofjægermesteren. 
Jeg synes, De er bleven noget gnaven i 
Ansigtet^ Kammerherre! 

Kammerherren 

tager sig til Panden. 

Pardon, pardon, min kære Hofjæger- 
mester! . . . men Vinen . . . det rigelige Maal- 
tid . . . jeg er lidt fatigueret . . . lidt træt! 

Hofjægermesteren. 
Det gaar s'gu nok over, naar vi kommer 
ind til Kaffen! . . . Næi, jeg mener, at hvis 
hun har Penge, Gudbevares! saa kan hun jo 
lave om, som hun selv vil; det har hun jo 
Lov til. Men er det smaat, saa faar hun s'gu 
finde sig i, som det er, hva'? 

Kammerherren. 
Naturligvis ! 

Hofjægermesteren 

med en Haandbevægelse mod det lille Bord ved Chaiselonguen. 

Ja, jeg forlanger begribeligvis ikke, at hun 
skal for Eksempel la' de samme Bøger ligge, 
forstaar De ... og saadan! 

Kammerherren. 

Nej, nej! 

Hofjægermesteren. 
Hun bringer vel nok nogen med selv . . . 
eller ogsaa kan hun jo ta' inde i Biblio- 
teket! . . . Men se Bessys Seng, hva'? 

Kammerherren. 
Tja-a . . . 

Hofjægermesteren. 
Ja, det er s'gu et Spørgsmaal, jeg har tænkt 

meget over! Sengen er god; der kom ny Fer- 
madras i for et Aars Tid siden ..." Er der 
noget stødende i at byde hende den samme? 

Kammerherren. 
Naa-aa . . . 

Hofjægermesteren. 
Ja, nu faar vi jo se, hvordan hun er 
vant . . . hæ, hæl . . . Skal vi saa gaa ind 
tU Kaffen? 

Kammerherren. 

Ja! Idet han passerer Toiletmøblet. Ah, hendeS 

Naades Parfume! Tager en Fiacon. Tillader De? 

Hofjægermesteren. 
Værsgod! . . . Det er Hiljotrof . . . 

Kammerherren 

kommer Parfiime paa sine Hænder og bedækker Ansigtet med dem. 

Ah-h . . .! 

Hofjægermesteren. 
Ja, det lugter voldsomt; men Bessy var 
jo slem til at svede! 

Kammerherren 

river Hænderne fra Ansigtet. 

Fi done! 

Hofjægermesteren. 
Hva' ? 

Kammerherren. 
Det dufter . . . det dufter meget! 

Hofjægermesteren 

i Deren. 

Kom saa, Kammerherre! . . . Men se, ade- 
lig født det skal hun s'gu være; jeg vil ikke 
blamere Bessy! 

Kammerherren. 
Forstaar sig nej! ... Og saa er der jo 
ogsaa Feltet inde i Spisesalen . . . 

Hofjægermesteren. 
Ja, og saa er der jo ogsaa Felten inde i 
Spisesalen . . . 

Lukker Deren. 



KONTORET. 

Egetræs-Møblement: Stort, firkantet Bord med gren 
Klædes-Plade. To højryggede Lænestole med polstrede 
Læderpuder til Sæde, Ryg og Arme. Andre Stole. Skrive- 
bord under Vinduerne. Til venstre for Skrivebordet et 
Staffeli med et Brystbillede (en Kultegning, der aldeles ikke 
ligner) af Bessy i Legemsstørrelse. Staffeliet og Billedets 

Ramme er smykket med levende Blomster og Grant. Stor 
Sofa med Fantasibetræk. Et Tobaksbord. Et Bogskab med 
Aargange af Dansk Adelsaarbog i redt og Statskalendere 
i graat. Paa Væggen modsat Sofaen Besser, Jagtrekvi- 
siter og krydslagte Kaarder. Mellem Deren og Bogskabet 
en Række Fotografier af de paa det Bardenheimske Stam- 
hus beroende Bygninger. Over Tobaksbordet det Barden- 
heimske Vaaben broderet paa blaat Klæde med Guldfili- 
gran. Over Jagttrofæen et mindre Stamtræ over Slægten 
Bardenheim. Over Sofaen et sterre Stamtræ over samme 
Familie. 

Paa Bordet en Bakke, hvorpaa en Selvkande over et 
Selvspritapparat, Kopper, Likerglas, Selvsukkerskaal og 
Selvfledekande. Flere Flasker Likerer og en Flaske Kog- 
nak signeret 1864. 

Kammerherren og Hofjægermesteren træder ind. 
Henriksen lukker Deren efter dem. 

Hofjægermesteren. 
Henriksen, skænk! 

Henriksen skænker Kaffe. 

Kammerherren 

faar øje paa Kognaksflasken. 

Voila le comble! 

Henriksen 

til Kammerherren. 

Ønsker Deres Højvelbaarenhed Kognak 
eller Likør? 

Kammerherren. 
Kognak, min bedste, Kognak! 

Hofjægermesteren. 
Mig osse! 

Henriksen 

skænker Kog nak. 

Hofjægermesteren. 
Og saa kan De godt slukke! 

Henriksen. 
Javel, Deres Højvelbaarenhed! . .. I Sa- 
lonerne ogsaa? 

Hofjægermesteren. 
Ja-a . . . jo-o . . . hva', Kammerherre? ... 
Vi bli'r vel her inde? 

Kammerherren 

sætter sig i en af Lænestolene. 

Ja, ja! . . . her er saa hyggeligt. 

Hofjægermesteren. 
Ja sluk saa over det hele, Henriksen! 

Henriksen. 
Javel, Deres Højvelbaarenhed! 

Hofjægermesteren. 
Der skal gøres i Stand og tempereres i det 
grønne Gæsteværelse! Men husk nu at tem- 
perere rigtigt! 

Henriksen. 
Javel, Deres Højvelbaarenhed! 

Hofjægermesteren. 
Og saa skal De ikke komme herind, førend 
jeg ringer! 

Henriksen. 
Nejvel, Hr. Hofjægermester! 

Forsvinder. 

Hofjægermesteren gaar hen og .aabner et Skab i Væg- 
gen ved Siden af Kakkelovnen og tager et Par Cigarkasser frem. 

Kammerherren. 
Ah, De har dem under Bolt og Jæm! 

Hofjægermesteren. 
Ja, her er jo saa mange rygende Aander 
her paa Gaarden . . . Havanna eller Cuba? 

Kammerherren. 
Tak, Cuba . . . den er lettere. 

Hofjægermesteren 

sætter sig i Lænestolen lige overfor Kammerherren. 

De har jo ingen Fløde faaet! 

Kammerherren. 
Bruger det ikke. 

Hofjægermesteren. 
Jo, jeg skal s'gu ha' begge Dele . . . Tommer 



i 

sit Glas og strækker sig velbehageligt. Ah-h, det gør godt 

at komme lidt til Ro! . . . Den føler lindt paa 
Tungen, den Kognak! 

Kammerherren. 

Som Manna ! Med en Haandbevægelse hen mod Flasken. 

1864 . . . vort Smertens Aar! 

Hofjægermesteren 

gaber. 

Ja . . . Stakkels Slesvig! skænker. Skal De 
ha' noget paa Dyrskuet i Aar? 

Kammerherren. 
Nej. 

Hofjægermesteren. 
Jo, jeg skal ha' Roland. 

Kammerherren. 
Han tager vel Præmie igen! 

Hofjægermesteren. 
Naturlig! 

Kammerherren. 
Han befolker snart hele Amtet! 

Hofjægermesteren. 
Ja, med Rolændere ... det er ikke Is- 
lændere, hæ, hæ! 

Kammerherren 

mat 

Hi, hi . . . 

Hofjægermesteren. 
Skal vi saa ha' en Chåtreuse? 

Kammerherren. 
Nej, nej, det vilde være Bonden ovenpaa 
Herremanden! Lad os holde os til Kognaken! 

Hofjægermesteren 

skænker. 

Ja, de Bøndertampe I de vil s'gu ikke ha' 
mig ind i Sogneraadet, de Bæster! 

Kammerherren. 
Vilde De sætte Pris paa det? 

Hofjægermesteren. 
Naa-aa, men vi maa ha' Intilligensen ind 
i Administrationerne! 

Kammerherren. 
Aa, ja . . . fra det Synspunkt . . . 

Hofjægermesteren. 
Og jeg er s'gu da den største Skatteyder 
i Kommunen. 

Kammerherren. 
Ubestrideligt . . . 

Hofjægermesteren. 
Har De aldrig prøvet, Kammerherre? 

Kammerherren. 
Interesserer mig ikke for de Sager, nej . . . 
finder det overhovedet ridicult at fægte med 
de Mennesker . . . 

Hofjægermesteren. 
De skulde stille Dem til Tinget! 

Kammerherren. 
Bah . . . risikere at blive interpelleret af 
sin Røgter! 

Hofjægermesteren. 
Ja, der er et voldsomt Had mellem Sam- 
fundsklasserne! Se nu her vores Degn, der 
altid er Dirigent paa Sjosjalistmøderne ! . . . 
han skulde s*gu smides fra Embedet! 

Kammerherren. 
Lad dem bare snakke ! Vi sidder dog rundt 
paa vore Gaarde alligevel! 

Hofjægermesteren. 
Jamen den franske Revolution . . . 

Kammerherren. 
Ja, hvad fik den udrettet, spørger jeg Dem ? 
Faldt ikke Napoleon paa sine Gerninger? 

Hofjægermesteren. 
Jo-o . . . 

Kammerherren. 
Den Slags Bevægelser, min kære Hofjæger- 
mester, vil altid finde deres St. Helena! 

Hofjægermesteren. 
Ja . . . jo, det vil de vel . . . Skal De ikke 
ha' en frisk Cigar.?' 

Kammerherren. 

Tak, Tak . . . Tænder. Rækker efter Kognaksflasken. 

Tillader De? 

Hofjægermesteren. 

Værsgo' . . . Tager en Likerflaske. Jeg vil s'gU 

ha' en Chåtreuse! 

Kammerherren. 
Nej, jeg holder mig til Kognaken! 

Pause. 

Hofjægermesteren 

knapper pludselig et Par Vesteknapper op. 

Jeg bli'r altid saaden besværet, naar jeg 
har spist lidt rigeligt! 

Kammerherren. 
Ja, ja vist . . . 

Hofjægermesteren. 
Det ir som bovler mig op! 

Kammerherren. 
De skulde prøve lidt Bromkalium . . . 

Ho fj æg er mesteren. 
Saa-aa, er det godt? ... Og søvnig bli'er 
jeg! . . . Har De noget imod, at jeg aabner 
et Vindue? 

Kammerherren. 
Ja, jeg . . . 

Hofjægermesteren. 

Bare lidt paa Klem, rejser sig og gaar hen til 

Vinduet, vi kan jo rulle Gardinet ned igen; her 

er Saa beklumret. l'ager et Fotografi ned fra Væggen. 

Her skal De se et nyt Billede af Gaarden! 

Kammerherren. 
Ja, det er godt . . . 

Hofjægermesteren 

betragter Billedet. 

Det er et voldsomt Komplot af Byg- 
ninger! . . . Har De set, man kan se Vaabenet 
over Portalen? 

Kammerherren 

skjuler en Gaben bag Haanden. 

Ja, jeg har observeret det . . . 
Hofjægermesteren 

sætter sig tungt i Stolen. 

Nu er s*gu Blomsterne næsten allerede vis- 
nede der om Bessys Billede. Gaber vudt. 

Kammerherren. 
Det er jo Blomsters Lod, min kære . . . 

Hofjægermesteren. 
Ja . . . hva' er vi Mennesker! . . . Drik, 
Kammerherre! vi maa s'gu ha* Flasken tømt! 

Kammerherren 

glipper med øjnene. 

Tak ... 

Pause. 

Hofjægermesteren 

gaber endnu vildere. 

Det er dog Satans, saa utidig jeg er bleven 
paa en Gang! . . . Skal vi ta' en Seksogtres.? 

Kammerherren. 
Kender det ikke . . . Min Inspektør skal 
spille det . . . 

Wied: Fire Satyrspil. 5 

Hofjægermesteren. 
Naa ja ... vi kan jo ogsaa godt blive 
ved at snakke, naturligvis . . . 

Langvarig Pause. 
De sidder og stirrer tungt ned for sig. Saa synker H o f- 
jægermesterens øjne langsomt i, og Kammerherren 
taber sin Cigar. 

Pludselig slaar 

Hofjægermesteren 

igen øjnene op og udbryder: 

Trøfler ... jeg synes ikke, vi fik Trøfler? 

Kammerherren. 
Jo-o, der var Trøfler til Fileten . . . 

Hofjægermesteren. 
Naa, var der ! ... De drikker jo ikke noget, 
Kammerherrre . . . 

Kammerherren. 
Merci . . . j'ai assez . . . 

Hofjægermesteren. 
Bon . . . 

Man synker paa ny tilbage i Stolene . . . øjenlaagene falder til 
. . . Mundvigene sænker sig . . . Intelligensrausklerne slappes . . • 

Pause éternelle! 



HERRENS VENNER... 

AGERENDE 



Pastoren. 

Skovrideren. 

Missionæren. 

Den Fremmede. 

Den brunplettede Hønsehund. 



Handlingen foregaar paa Damperen Hebe, der be- 
sørger sin daglige Rute mellem Kallundborg og Aarhus. 

Det er en solvarm Dag i Forsommeren. Skibet glider 
for halv Kraft ud af Kallundborg Fjord ud mod Kattegat. 
Foran : det uendelige Hav, der ender ved den cimbri- 
ske Halvø. 

Paa Siderne: Sjølunds fagre Sletter. 
Bag ude : Esbern Snares femfingrede Kirke, der rager 
højt mod Himlen, op over al jordisk Tegl og Straa, Spaan 
og Skifer. 

Lærkerne jubler inde over Land. Søen er blaa og 
stille. Og i den blaa og stille Luft kredser Maager og 
Terner med hvide, solgliti'ende Vinger. 

Klokken er et. Alle Førsteklasses-Passagererne sidder 
nede i Spisesalonen og tilfredsstiller Legemets usle Krav 
omkring Frokostbordet, der bugner af denne Verdens sølle 
Goder : 

Bøf, 

Karbonade, 

Sylte, 

Skinke, 

Æg, 

Tunge, 

Laks, 

Sardiner, 

Hummer, 

Ansjoser, 

Lammesteg, 

Redspætter 

(kogte og stegte). 

Hollandskost, 

Schweizerost, 

Sedmælksost, 

Gammel- og 

Roquefortost, 

Radiser, 

Bajerskel, 

Redvin, 

Kummen-, 

Lysholmer- og 

Aalborgerakvavit, 

Redbeder, 

Rejer og 

Grisetær. 
Men oppe paa Dækket paa en simpel Træbænk sidder 
Missionæren og skuer dremmende ud over Havet. 
Skibet ger en Drejning bort fra Land og sejler nu i rum 
Se, saaledes at dets lange Kelvandsstribe synes at danne 
en Bro did hen, hvor Hav og Himmel medes. Og straks 
kommer Missionæren til at tænke paa Jakobsstigen, der 
forbandt Himlen med Jorden. 

Han sidder og tygger, Missionæren, alt medens 
han stirrer. I hans Sked hviler en liden Pakke Mad : Fire 
Stykker Rugbred med Rullepelse, tre med Mejeriost og et 
flækket Surbred med bart. 

Han er ved Rullepelsen, og hans lange, graasprængte 
Apostelskæg bevæger sig alvorligt op og ned som Skæg- 
get paa en Gedebuk, der tygger Drev. — Hans Ansigt er 
gulblegt. Kinder og Tindinger indsunkne. 8jnene store 
og overjordiske, som havde han stadig Blikket fæstet paa 

et hinsidigt Maal, en himmelsk Milepæl, eller en over- 
sanselig Telefonstang, der maa naas, forinden hans Sjæl 
finder Fred. — Den lune Sommervind leger med hans 
lange, tynde Polkahaar, der hænger ned under Bulehatten. 
Hans Frakke er sort med et diplomatisk Snit, hans Vest 
er sort, hans Bukser graa. Flip holder han ikke, men et 
lidt anløbet Linklæde er snoet ham utallige Gange om 
Halsen og foran knyttet i en sirlig Knude med Vinger, 
der formodentlig skal antyde hans Bevægelse mod Idealet. 
Han er lille og ængstelig mager; og sit Tombaksur bærer 
han i en Lidse flettet af sin Hustrus Hovedhaar. Han har 
Ring paa Ringfingeren og er Præses for en Sekt i Sla- 
gelse, der strengt forsager alle jordiske Lyster. Dertil 
har han ni Bern og er Skomager . . . 

Passagererne kommer op fra Frokostbordet varme, 
gode, kæphøje, mætte. Nogle spadserer frem og tilbage paa 
Dækket og taler om Vejret. Andre sætter sig ind i Ryge- 
salonen og fordøjer. Der tændes Cigarer og serveres 
Kaffe med Kognak. Maskinmesteren lader fyre tre store 
Skovlfulde Kul under Maskinen, Skorstenen spyr Gnister, 
Rattet knager, og man begynder at skimte Samsø. 

Pastoren og Skovrideren i Samtale fulgt af den 
brunplettede Hønsehund. 

Hans Velærværdighed er en middelhøj Herre op i 
Treserne. Han er hvidhaaret og skægløs og af et noget 
lasket Embonpoint. Ligner en pére noble fra en stats- 
understøttet Scene: sorte Klæder, høj Silkehat, hvidt Slips 
med broderede Ender, Ordcnsbaand i Knaphullet, Guldhals- 
kæde og Rejsekikkert. Han er Enkemand; men holder en 
Husbestyrerinde, der laver hans Mad og reder hans Leje. 
Begge Dele fortrinligt. 

Skovrideren er en høj, kraftig Mand op i Tredi- 
verne. Lyst, krøllet Haar; lyst, krøllet Fuldskæg. Hvid 
Kasket med Celluloidskygge; graa Dres; Staalurkæde med 
vedhængende Hundefløjte; solbrændt. Turistsko og tro- 

faste, blaa Ojne — kort sagt: ser ud, som et ungt Skov- 
menneske skal se ud i god Literatur. Han har været 
gift i to Aar og har tre Børn. Alle Drenge. 

Pastoren 

gestikulerende med en Tandstikker. 

Disse Aftener i Bredgade er som paa Kristi 
Tid, forsikrer jeg Dem! Ikke tale om 
Rang og Titler eller den Slags! Nu ved 
sidste Møde her i Marts kommer jeg lidt tidligt 
og bliver lukket ind i Salonerne af Tjeneren. 
Der sidder en Herre, jeg kendte, og vi falder 
i Samtale. Saa lukker Tjeneren en ny Person 
ind. Han siger Godaften, trykker venligt vore 
Hænder og smiler og nikker ganske sans fa9on! 
Jeg syntes nok, jeg skulde kende hans An- 
sigt ... Og ved De saa, hvem det var? 

Skovrideren 

spændt. 

Nej? 

Pastoren. 
Prins Mads! 

Skovrideren 

betaget. 

Prins Mads! 

Pastoren. 
Ganske ligefrem Prins Mads, der trykker 
vore Hænder og smiler og nikker! 

Skovrideren. 
Det er storartet! 

Pastoren. 
Ja ... Og saa taler man endda om, at 
Kristendommen har svigtet sine demokratiske 
Principer! . . . Naar en Prins af Blodet optræder 
saa kordialt! 

Skovrideren. 
Ja, og Baronen selv, der gaar i Smaa- 
gaderne om Aftenen for at frelse Syndere fra 
Fortabelse ! 

Pastoren. 
Ja, ja! . . , Ja-a, vi har mange nidkære 
Arbejdere i de højere Samfundslag! . . . Hvad 
er hans Fætter for en Mand.? Vandrer i Mør- 
ket endnu? 

Skovrideren 

ryster beklagende paa Hovedet. 

Ak ja, han er et Verdens Barn! Saa helt 
modsat Baron Ole . . . Jeg føler det ofte 
som et Kors at skulle være i hans Brød. 

Pastoren. 

Vi har jo hver vore Kors! Bruger Tandstikkeren. 

Han skal have saadan en dejlig Kone? 

Skovrideren. 
Hun er meget smuk, ja. 

Pastoren. 
Mørk eller lys? 

Skovrideren. 
Mørk. 

Pastoren. 
Jeg sætter nu de blonde Kvinder højest. 
Der er en egen Blødhed over dem, en ... en 
Blidhed, en . . . der er noget af en Margarethe 
hos enhver blond Kvinde! Hvor gammel er 
hun.^ 

Skovrideren. 
Et Par og tyve vist. 

Pastoren. 
Aa disse unge Hustruer, der er en Charme 
ved. dem! Dog maa jeg ogsaa sige, at jeg 
har megen Glæde af mine Konfirmandinder, 
disse Blomster i Knop! Der er noget paa 
en Gang saa kysk og saa æggende over et 
saadant næppe fuldmodent Pigebarn! Bruger 

Tandstikkeren med Voldsomhed. Undskyld, men der 

har sat sig et Rædspætteben saa nedrigt fast 
mellem to af mine Kindtænder! . . . kender 
De det.? 

Skovrideren. 
Ja, det er meget ubehageligt. 

Pastoren 

arbejder videre. 

De Spiste ... De spiste Fisken stegt • . . 
saa jeg . . . Den har en langt finere . . . Der 
gik Benet! Vil De se, hvilken Størrelse! 

præsenterer Benet paa Spidsen af Tandstikkeren. .... Næ, 

hvad det var, jeg vilde sige: al Fisk har en 
langt finere Smag kogt! Skal vi gaa ind i 
Rygesalonen og tage en Kop Kaffe og en 
Cigar ? 

Skovrideren. 
Tak jeg plejer ellers ikke . . . men naar 
Pastoren mener . . . 

Pastoren. 
Ja, det hjælper paa Fordøjelsen! 

De gaar ind i Rygesalonen forbi Missionæren, der er ved 
at lægge sidste Haand paa Smerrebredet. Han skuler ydmyg for- 
bitret efter dem ; thi han har ventet en Genkendelseshilsen fra P a- 
s t o r e n. Naar han er færdig med at spise, lægger han omhygge- 
lig Madpapiret saromen og stikker det i Diplomatfrakkens Bag- 
lomme. Derpaa rejser han sig og lister ind i Salonen, hvor han 
sætter sig paa Yderkanten af en Sofa og spidser øren for at op- 
fange noget af de to andres Samtale. Hvilket forevrigt ikke falder 
ham vanskeligt, da Pastoren ingenlunde sætter sit Lys under 
noget Fjerdingkar. 

Pastoren 

lægger sin Haand paa Skovriderens Ben. 

Nej, kære unge Ven, kære unge Ven, nu 
stiger De til Katolicismens misforstaaede Selv- 
pinsel ! 

Skovrideren 

ivrig. 

Jamen, staar der ikke udtrykkeligt, Hr. 
Pastor, at den, som har to Skjorter, skal dele 
med den, som ingen har? 

Pastoren. 
Det staar der unægteligt! Men det er 
Teori, digterisk Overdrivelse; det praktiske 
Liv arter sig anderledes, og maa arte sig 

anderledes! Peger paa den brunplettede Hensehund. 

Tror De ikke, at dette Dyr vilde sløves og 
blive dorsk og ubrugbart til at opfylde sin 
Mission, om det blev lagt paa Fløjelspuder og 
kælet for af hvide, bløde Hænder? . . . Naa, 
ser De det! Men akkurat paa samme Maade 
vilde en brav og dygtig Arbejdsmand sygne 
hen legemligt som sjæleligt, om han ved utidig 
Gavmildhed og misforstaaet Kærlighedstrang 
blev afholdt fra at udføre det Hverv, Herren 
nu en Gang samfundsmæssigt har paalagt 
ham! Der drives saa meget demokratisk Op- 
vigleri i vore Dage! Lad os tage et Eksempel 
fra min egen Virksomhed som Sjælesørger! 
Jeg siger intet til, at en Lægmand rejser sig 
i Forsamlingen og vidner for Menigheden, at 
Herren har rørt ham med sin Naades Finger 
— jeg siger intet dertil; Herren kan bruge 
ethvert Redskab. Men jeg er sandelig ingen 

Ven af disse omrejsende Skræddere og Hjul- 
mænd, der mener sig kaldede til at tage os 
Ordet af Munden! Hvad ved de? Hvad kan 
de? Det er gerne Folk, som forstaar deres 
jordiske Metier daarligt — Fuskere i deres 
eget Haandværk, der finder det bekvemmere 
at bruge Munden end Haanden. Hvad vilde 
De sige, om en af Deres Skovhuggere kom 
og vilde belære Dem? . . . Nej, min gode Hr. 
Køhl, der er meget, meget i det gamle Ord: 
Skomager bliv ved din Læst! synes nu først at 

opdage Missionæren, som under dette Foredrag har rullet sig 
sammen ligervis en Hugorm, paa Spring: Ah, men der har 

vi jo . . . Skomager Klemmesen! Vel mødt, 
vel mødt! Har De været her hele Tiden? 
Jeg har sandelig ikke lagt Mærke til Dem. 
De agter Dem vel ogsaa til Mødet? 

Missiohæren 

forsøger at svare, men formaar det ikke paa Grund af indædt 

Arrigskab. 

Pastoren 

rolig præsenterende. 

Skovrider Køhl fra Boruplund; en af Ven- 
nerne — Skomager Klemmesen, Formand for 
Slagelse Afholdsforening. 



Missionæren 

bevæger lydløst sit Bukkeskæg. 

Pastoren 

stadig rolig. 

Vi drage vel samme Vej? 

Missionæren 

hult. 

Ja, Vennestrømmen gaar jo mod Viborg nu! 

Pastoren 

kordialt 

Vil Klemmesen ikke have en Kop Kaffe 
med? 

Missionæren. 
Jeg nyder Vand! 

Pastoren. 
Ja, det er jo ogsaa en Drik! vender sig fra 

ham til Skovrideren. Peger paa Hunden. Det Cf Cn 

Tispe? 

Skovrideren. 
Ja. 

Pastoren 

smilende. 

Har den fundet sin Pyramus? 

Skovrideren. 
Hva? 

Pastoren. 
Jeg mener: skal den være Moder? 

Skovrideren. 
Naa-aa? nej, den er ikke mere end et halvt 
Aar. 

Pastoren. 

Naa, ikke. I^et han slaar en temmelig Cirkelbue med 

Hænderne: Ja for den forekommer mig lidt . . . 

lidt trivelig, hæl Pludselig tU Missionæren: Ikke 

sandt Klemmesen.^ 

Missionæren 

svarer ikke. 

Pastoren. 
Ja, for det maa De jo forstaa Dem paa, 
min gode, der er Fader til saa mange Verdens- 
borgere. 

Missionæren 

som fra Jordens Indre. 

Et Menneske har de Børn, Herren skikker 
ham! 

Pastoren. 
Aa ja . . . tilvisse ja! naturligvis! ... Ni? 
Er det ikke ni. De har.? ... Et for hver 
Muse, hæl 

Missionæren 

eksploderende. 

Jo! . . . Med Deres Tilladelse! 

Pastoren smiler, Missionæren fraader, og Skov- 
rideren ser forfjamsket ud. 

Pause. 

Wied: Fire Satyrspil. 6 

En bondeklædt Person viser sig i Deren til Salonen. 
Han har et stort Uldtarklæde svebt talløse Gange om Halsen og 
kalder med hæs Rest: 

Klemmesen! Klemmesen! Aa hør lidt? 



Missionæren 

ubehersket. 

Hva' æ der? 

Den fremmede. 
Hør Klemmesen, den hellige Aands Node- 
gave er lige netop kommen over Vennerne 
paa tredje Plads, saa de vil lovsynge Herren! 

Missionæren. 
Hum! ... ja la* dem synge! 

Den fremmede. 
Jamen Du maa sg . . . jamen Du maa 
komme ner aa gi' Tonen, Klemmesen, for jæ æ 
jo rusten. 

Missionæren. 

Nu kommer jeg! Da Manden bliver staaende: Gaa 

ned og sig, at nu kommer jeg! 

Pastoren, 

da den fremmede er gaaet. 

Var det ikke den fordrukne Klavs Væver? 

Missionæren. 
Han hører vos til nu, Hr. Pastor! Det er 

det tredje lille Faar, vi har indfanget for 
Hjorden i Vinter, ser Pastoren stift i øjnene: Herren 
har været fuld af Miskundhed mod Slagelse, 
siden Di rejste, skal jeg tillade mig at sige 
Dem, Pastor Krarup! 

Flygter. 
Pause, 
under hvilken Pastoren trommer med Fingrene i Bordet, og 
Skovriderens Cigar gaar ud af Befippelse. 

Endelig siger Pastoren forholdsvis behersket til at be- 
gynde med: 

Ja undskyld, kære Hr. Køhl, men jeg kan 
ikke med disse Mennesker! De hører til en 
lavere Race end vi andre; thi der er Forskel 
paa Mennesker og Mennesker! De er som 
besatte af en Hovmodets og Ufordragelighe- 
dens Aand, bare fordi de er skaaret en Smule 

for Tungebaandet ! Taler sig flere Grader Reaumur op. 

Hæ, hvad vil det sige, at en Klavs Væver 
hører „vos" til.? . . . introduceret af en Sko- 
mager Klemmesen? Klavs Væver, den værste 
Drukkenboldt siden Noæh Dage! Brændevinen 
lyser ham jo ud af Øjnene! Og saa tror disse 
stakkels Mennesker paa hans Omvendelse og 
slæber ham rundt fra Forsamling til Forsam- 
ling, for at han kan „vidne". Det er en 
Uskik med hele dette Lægprædikanteri! En 
blot og bar Overtro, at disse mislykkede 
Skræddere og Skomagere og Kakkelovnsren- 
sere i Kraft af deres Uvidenhed skovrideren 

6* 

vil gar« ea beskeden Indvending ... jo netOp Uviden- 
hed Og Mangel paa saavel Aandens som 
Hjertets elementæreste Dannelse . . . skal have 
Lov til at anmasse sig en Position, der . . . 
Og saa aner De ikke, Mand, hvad det vil 
sige for en Sognepræst at have saadan en 
— „Apostel" i sin Menighed ! Jeg har sandelig 
mangfoldige Gange grebet mig i at huse den 
Tanke at melde mig ud af den ganske Suppe- 
das! ... Og mange af mine Embedsbrødre 
tænker som jeg. 

Skovrideren 

stille beskedent. 

Jeg hørte dog i Fjor Pastor Stormbuk paa 
et Vennemøde i Hillerød udtale sig . . . 

Pastoren 

heftigt afbrydende. 

Stormbuk er, Gud forlade mig! selv noget 

af en Lægprædikant ! skovriderens øjne bliver ved 
denne blasfemiske Ytring lige saa store og udtryksfulde som to 
østers. Pastoren ser sig, forfærdet over sin egen Dristighed, 

sky omkring, og hans Stemme synker ned til en Hvisken: Naaja 

... ja De forstaar mig, kære Hr. Køhl, jeg 
. . • jeg var lidt . . . lidt ophidset! Hæver igen 

stemmen og slaar ud med Haanden: Stormbuk er en 

vældig Kæmper for Herren, en Arbejder af 
uskatterligt Værd i døde Tider som vore! ^^^ 

hører Salmesangen fra tredje Plads: Nu Synger de. Hører 

De Sangen? . . . Fortroligt; Kort sagt: jeg er ikke 
nogen særdeles Ynder af denne Kristendom 
paa en Præsenterbakke! Gak ind i dit Kam- 
mer, og luk din Dør, hedder det . . . opdager 

gennem Salonens Vinduer, at Skibet er ved at dreje ind til Samse. 
Rejser sig hurtig og gaar ud paa Dækket, hvor han vinker ad 
Skovrideren, der felger efter med Hunden. 

Pastoren 

med Kikkerten for Øjnene. 

En vakker lille 0, Samsø! 

Skovrideren, 
•ja ... 

Pastoren. 
Kender De noget til Danneskjolds? 

Skovrideren. 
Næ . . . 

Pastoren 

rækker ham Kikkerten. 

Ønsker De . . .? Den er indstillet. 

Skovrideren 

sætter Apparatet for Øjnene. 

Tak! . . . Det er en ypperlig Kikkert! 

Pastoren. 

Et fortrinligt Instrument, ja! Jeg købte 

det i ni og firs i Bordeaux ... Vil De se 

her: denne lille Skrue er til at indstille den 

med. Ser De: Teaterøjne, Kampagneøjne og 
Marineøjne, alt eftersom man er i Teatret, paa 
Landjorden eller paa Havet: . . . Ah, nu er 
vi ved Kajen! 



H e b e roanevrerer ind til Bolværket under Kaptajnens Kom- 
mandoord „Slag bak'' og „Slag frem". Trosserne hives i Land og 
fastgøres. En Landgangsbro stikkes ud, og to Heste og en gammel 
Kone gaa om Bord. Pastoren, Skovrideren, Hundea 
og de evrige Passagerer ser interesserede til, medens de helliges 
Salmesang fra Agterdækket klinger lydt mod Himlen: Herrens 
Venner ingen Sinde mades skal for sidste Gang.- 

Naar Postsækkene er udvekslede, og Landets Produkter: Smer, 
Ost, Huder, Kom og Uld er ombyttet mod de mere oversøiske De- 
likatesser: Kaffe, Te, Sukker, Tobak og Petroleum, lesnes Tros- 
serne atter, Kaptajnen bestiger paa ny Kommandobroen, Skruen 
sættes i Gang, og H e b e damper af for Aarhus. 



Pastoren. 
Det er herligt at rejse! . . . De' har aldrig 
været uden for Danmark, Hr. Køhl? 

Skovrideren. 
Aldrig, nej . . . 

Pastoren. 
Jo, i ni og firs var jeg en Tremaaneders 
Tur gennem Frankrig, Italien og Schweiz, og 
hjem gennem Østrig-Ungarn og Tyskland. 
Min Kone havde lidt Formue, og der var 
reciprokt Testamente ... De skulde virkelig 
se at komme lidt ud! Man faar et langt 
større Blik paa alle Forhold ! Peger: Se nu det 

Skib derude, hvor trægt det gaar! Hvad er 
det, naar man har set Baadene flyve med 
Latinersejl over Lago di Como! . . . som Sva- 
ner! — De burde rejse! Man lever kun een 
Gang! 

Skovrideren. 
Ja-a . . . men Kone og Børn ... Og selv 
om jeg nu ogsaa ha'de Raad, saa . . . saa 
mener jeg . . . Saa synes jeg . . . Der er jo 
saa mange trængende blandt Vennerne, som 
det er ens Pligt at hjælpe. 

Pastoren 

fikserer barn skarpt, men bliver ajeblikkelig beroliget og klapper 

ham faderligt paa Skulderen. 

De er et bravt og naivt Menneske, Hr. 
Køhl! ... Og enhver bærer jo sin Lovbog i 
sin Samvittighed ! ... De er lykkelig ved Hu- 
stru og Børn? 

Skovrideren 

med Øjne som St. Hansblus. 

Ja, det er jeg! 

Pastoren 

sukker. 

Ja, ak ja! ... Hvor længe har De været 
gift? 

Skovrideren. 
To Aar. 

Pastoren. 
Og tvende Børn? 

Skovrideren 

lidt genert. 

Tre . . . 

Pastoren. 
Ah-h! ser man det hæ, hæ! 

Skovrideren 

hurtigt. 

De to første er Tvillinger! 

Pastoren 

smilende. 
Ja, ja . . . Gudbevares! . . . Betragter ham med 

Velbehag: De er jo ogsaa en hel lille Atlet 
... Og Deres unge Hustru er ogsaa en sund 
Natur? Ammer selv? 



Skovrideren 

naivt. 



Jo Tak. 



Pastoren 

sukker igen. 

Nej, jeg fik jo aldrig Børn! Naa, hvem 
ved, hvad det var godt for. Min Hustru var 
jo ældre end jeg, og hun led af en sørgelig 
Svaghed, Stakkel — en Betændelse i Moder- 
trompeten. Hun døde i otte og firs; ogAaret 
efter var det saa, at jeg rejste til Udlandet . . . 

Aa, hun led meget paa det sidste ... meget! 
Og hun var lidt penibel at være om; skønt 
Gud skal vide, at Erichsen og jeg gjorde i 
Sandhed vort bedste for at pleje hende! — 
Erichsen er min brave, trofaste Husbestyrer- 
inde, der var og er mig til stor Husvalelse . . . 
Men en Hustru er dog en Hustru! Naa: Her- 
ren gav, Herren tog. Herrens Navn være 
lovet ! 

Højtidsfuld Pause, i hvilken Pastoren fikserer Jyllands 
Kyst gennem Marineejne. 

Skovrideren 

frygtsomt. 

Der var noget, jeg . . . 

Pastoren. 
Danmark er dog, naar alt kommer til alt, 
et saare indtagende lille Land: disse Bakker 
og Skove, disse kornrige . . . Hvad siger De, 
Hr. Køhl? 

Skovrideren. 
Der var noget, jeg gerne vilde tillade mig 
at spørge Dem til Raads om, Hr. Pastor . . . 

Pastoren. 
Tal . . . 

Skovrideren. 
Jo-o se, vi begyndte i Vinter hjemme hos os 
at holde nogle smaa Vennemøder: Forpagterens, 

Godsforvalterens Frue og nogle Proprietær- 
familier, navnlig Damerne . . . 

^Pastoren. 
Ja, Kvinden har altid været vor Hoved- 
hjørnesten I 

Skovrideren. 
... Vi samledes hver Onsdag hos hin- 
anden skiftevis til Oplæsning af den hellige 
Skrift, Bønner og Sang. Og saa drak vi Te . . . 

Pastoren 

stadig i Kikkerten. 

Meget prisværdigt! . . . Det er dog en Pok- 
kers Kikkert, nu kan jeg aldeles tydelig skelne 
Gran fra Fyr! 

Skovrideren. 
Jamen det vakte Forargelse . . . 

Pastoren 

distræt. 

Saa-aa? Forargelse? — Hvorledes? Tager 
Kikkerten fra øjnene: Naa-aa? Saa det vaktc For- 
argelse, siger De? 

Skovrideren. 
Ja; der var flere af Vennerne, der lod Ord 
falde om, at vi holdt os for os selv og satte 
Splid i Menigheden. Særlig var der en Sko- 
mager Christensen . . . 

Pastoren. 
Saa De lider ogsaa af en Skomager? 

Skovrideren. 
Ja, og . . . 

Pastoren 

vredt. 

Splid i Menigheden! Hø! paa ingen Maade! 
Man samler de Venner om sig, man staar paa 
lige Fod med, naturligvis! 

Skovrideren. 
Jamen Pastor Sahlertz mente ogsaa, at vi 
burde holde op. 

Pastoren 

betænkelig. 

Saa-aa, mente Sahlertz det? — Tja-a . . . 

Skovrideren. 
Og saa holdt vi op. 

Pastoren 
Ja . . . ja-a . . . det var maaske ogsaa det 
rigtigste! Jeg kender jo ikke Egnen . . . 
Apropos: Hvorledes gaar det med den For- 
samlingsbygning. De skulde have opført i 
Sognet? Jeg saa noget om det i Vennebladet. 



Å 

Skovrideren 

sørgmodig. 

Ja, den er jo ikke færdig endnu. Vi 
mangler Penge. Der var ingen, der vilde 
tegne sig. Og nu er der Stemmer, der mener, 
at vi bør sælge Grunden til Forbrugsforeningen. 
Men jeg synes dog virkelig, det er saa under- 
ligt, det ene Aar at sige, at Herren vil ha' et 
Bedehus, og det næste, at Herren ingen vil ha? 

Pastoren. 
Ja, det gaar ikke an! 

Skovrideren. 
Saa nu skal vi søge et Laan i Kreditfor- 
eningen. 

Pastoren. 
Ak ja; der er jo sørgelig megen Lunken- 
hed til Stede! 

Pause. 

Skovrideren 

famlende og nelende. 

Kunde ikke De, Pastor Krarup . . . 

Pastoren 

paa Post. 

Hvad mener De? 

Skovrideren 

forvirret 

Jeg mener . . . Pastoren talte før om . . . 
og saa tænkte jeg . . . 

Pastoren 

anende, hvorhen det bærer. 

Jeg forstaar Dem sandelig ikke! Tal væk, 
ud af Posen! 

iSkovrideren 

yderligere forfjamsket 

Jeg mener . . . Jeg tænkte . . . Jeg vilde 
bare tillade mig at spørge, om . . . om ikke 
De . . . om ikke Pastoren ... De talte før om, 
at De havde arvet nogle Penge efter . . . 

Pastoren 

venligt overbærende. 

Penge? Jeg? . . . Aa, kære, det var en 
ren Ubetydelighed! ... Og desuden staar jeg 
jo ogsaa min egen Menighed nærmest! 

Skovrideren. 
Naa, saa dér skal ogsaa bygges? 

Pastoren 
Det vil jeg ikke sige; men-n . . . 

Skovrideren 

i pludselig Ekstase. 

Jeg synes, det maatte være saa herligt at 

bygge disse smaa Hjem op for Guds udvalgte 
Flok! 

Pastoren. 
Det maatte det, det maatte det, naar Her- 
ren havde givet En Evnen dertil ! vender sig mod 
Vest: Se dér har vi allerede Spiret af Domen i 
Aarhus ! sætter Kikkerten for øjnene. Rejser De direkte 
til Viborg? 

Skovrideren 

svedende efter Sindsbevægelsen. 

Ja . . . ja det vil sige: nej! Jeg bliver i 
Langaa i Nat hos min Broder. Det er ham, 
der skal ha' Hunden her. 

Pastoren. 
Jeg møder ogsaa først i Morgen. Jeg 
overnatter i Aarhus indbudt af Bispen, som er 
en Universitetskammerat. Kært^^er den brun- 
plettede: Hvad hedder Dyret .^ 

Skovrideren. 
Bella. 

Pastoren. 
Sit Navn værdig! Det er et nydeligt Ho- 
vede, godt behængt! ... De tror altsaa ikke. 
at hun er gravid.^ . . . Naa ikke. Men De skal 
dog sige til Deres Hr. Broder, at han skal 
være lidt forsigtig, naar hun bliver løbsk! 
Saaledes fik jeg engang en meget fin irsk 



Setter spoleret af en gar^k^ sT-'T^.ia*; g 2>icuji>- 
køter. De ved namrligré, £r 5c£v ici ngsa^ 
Dyret senere bliver hslfi fl ec ^.^ostzLTiZ^ *r 
der megen Sandsj-nZzbsd 5>r. 21 Ar^ci' — .^r, 
er ødelagt! ... De gaar ve£ er: r>=L ;:^i. ^;i^ 
Hr. Køhl? 

Skovridere::- 
Jeg tvinges jo til det . . , 

Pastc^ren 
Interesserer det Dem ikkr? 

Skovrideren, 
Jo-o, naturligvis, men . , . 

Pastoren. 
Det er en »^ Beska^tige- *. ...-,..,: ;., 
dyrkede den meget i miæ btdsrjt Aar. .^^ tr 
man desværre for gammel! 

Skovrideren. 
Ja jeg synes ogsaa . . . mer, sorr.rne T;ler 
kan det pludsdig kom.me over rr^y^, a: 
det vist er en syndig Glæde, 

Pastoren. 
Men kære! 

Skovrideren. 
Staar der ikke: Du skal ikke ihjelslaa? 

Pastoren 

ryster smiløade poa Hovedet 

De er lidt hysterisk, min gode Skovrider! 
— Undskyld! . . . Ernærede ikke Herrens 
egne Disciple sig ved Jagt? Ganske vist paa 
Havets Dyr, men dog en Slags Jagt! 

Skovrideren. 
Jo-o . . . 

Pastoren. 
Vogt Dem for Overdrivelsernes Skær, min 
kære Køhl; det er paa dem, at Guds Børn 
oftest er strandet! 

Pause. 

Missionærens Apostelhovede og evrige hellige Skikkelse 
stiger langsomt op over Trappen, der ferer fra tredje til ferste 
Plads. Salmesangen sidder ham endnu i Mundvigene. 

Pastoren. 
Der har vi vor . . . Jerusalems Skomager, 
havde jeg nær sagt! Hvad rejser i Grunden 
den Pjes paa første Plads efter? 

Skovrideren 

bedende. 

Kære Hr. Pastor . . . Han hører jo dog til 
Vennerne . . . 

Pastoren. 
Ja ... det siges! Men den Personnage 
staar mig som Sennep udi Næsen! ... Et Ord 
i Alvor, Hr. Køhl: Vaer Dem for disse Menne- 
skers quasi Veltalenhed! De er for naiv, De 
formaar ikke ret at skelne Skallen fra Kernen ! 

Aled en overmaade elskværdig Haandbevægelse ud mod Missio- 
næren, der er gledet nærmere som paa Gummihjul: Naa, 

lille Klemmesen, saa Ifik De da ledet Sangen! 
Vi hørte den heroppe. Den lød smukt under 
Guds klare Himmel! 

Missionæren. 
Enhver Fugl synger med sit Næb, Hr. 
Pastor ! 

Pastoren 

mildt. 

Ja, ja, sandelig, ja! jeg . . . 

Missionæren 

afbrydende. 

Spurvekvidder og Lærketriller er lige vel- 
behagelige for Herren i samme Maal og Maade, 
naar de klinger fra Hjerteburet, Pastor Krarup 1 

Pastoren 

behersket. 

Tilvisse, tilvisse 1 

Pause med tilsyneladende Havblik. 

Men pludselig stikker Pastoren Haanden i Brystlommen og 

Wied: Fire Satyrspil. 7 

tager en Cigar frem, som han holder tæt hen under Næsen paa 
Missionæren og siger : 

Vil han ryge en Havanna, Klemmesen? 

Missionæren 

træder et Skridt tilbage og svarer med et Blik som en oversanselig 

Tiger. 

Tak, jeg røger ikke — Krarup! 

Pastoren gar rask omkring og gaar med hurtige, knir- 
kende Trin bort over Dækket. 

Skomager-Missionæren ser instinktmæssig efter hans 
Fadder for at se, om han bruger Fjeder- eller Snare-, Sko eller 
Stavler. , 

Rædsom Pause. 

Skovrideren ser ud, som havde han ondt. Missio- 
næren minder om Luther paa Wartburg, da han havde hevet 
Blækhornet i Hovedet paa Satan. Rattet knager, Maskinen stenner. 
Moesgaard-, Marselisborg- og Ris-Skove tegne sig blaasorte i Hori- 
sonten, og den brunplettede Hund lopper sig betænkeligt 
bag Øret. 

Endelig drister Skovrideren sig til at bryde Tavsheden og 
siger stille: 

Det er et dejligt Vejr i Dag, Hr-r-æ . . . 
Missionær. 

Missionæren 

med oprakt Pegefinger, hvorpaa Rester af Skomagerbeg. 

Herre! sæt Vagt for min Tonge, tag Vare 

paa mine Læbers Dør! Lefter Bulehatten af og tarrer sit 
Aasyn med en radbroget Svededug, smykket med den Korsfæstedes 
Billede. Derpaa hæver han tvende Fingre og taler som falger: 

Den sorte Skoles Mænd er fulde af Hov- 
mod ! . . . Aa, om de dog vilde ihukomme vor 
Herre og Frelsers Ord om kalkede Grave! 
Om de dog vilde stige ned blandt vos, ned 
blandt Menigmand og lære den Ydmyghed og 

Taknemmelighed for Guds Naadegaver at 
kende, som sidder i vores Hjerter, naar vi bede 
og synge og lovtakke Herren, fordi han har 
opladt vores Øjne og Øren til at høre og se, 
hvad han fordrer af vos arme, usselige Men- 
neskebørn, for at vi kunne skue hans Herlig- 
hedsdag Ansigt til Ansigt, hvad enten vi have 
taget videnskabelig Eksamen eller annammet 
hans Visdoms Kilde paa anden Sæt eller 
Maade! 

Skovrideren 

vil give sin bifaldende Mening tilkende, men hindres i sit smukke 

Forebaveode af 

Missionæren, 

der atter kerer las og denne Gang med fem oprakte Fingre. 

O, sandelig! det være saare langt fra mig 
at kaste den første Sten paa Sognepræst Kra- 
rup, thi hvo som haver to Skjorter, ser vel til, 
at han ikke falder! Men han haver en let- 
færdig Tonge! Og det vil jeg sige, mine 
Brødre og Søst . . . og det vil jeg sige 
aabent for min himmelske og jordiske Øvrig- 
hed, at Herren har været miskundelig god 
imod Slagelse og Annekser fra den naadige 
Stund af, da Pastor Krarup blev forflyttet til, 
Tutiput og Vragsted; thi som Hyrden er, saa 
og Faarene! Og jeg vil sige til Eder alle 
saa mange, der vil oplade Eders Øren : Spørg 
Vennerne i Slagelse By, om ikke Pastor Kra- 

rup, medens hans arme, pinefulde Hustni 
endnu stredes med Døden, den sidste store 
Port, som aabnes og lukkes for vos alle! om 
han da ikke er set mangen Aftenstund let- 
færdeligen vandre vore ringe Huse forbi med 
Jomfru Krestine Erichsen, hans daværende 
Husbestyrerinde og nuværende! skovrideren 

slaar Kors for sig, og Missionæren fortsætter : O, (Iline 

Venner, det være langt fra mig, saa langt 
som Libanons Bjærge ligger fra Sarons Dale, 
at tale om Utugt og Skørlevnet, thi hver som 
er ren, ser ogsaa vel til, at han ikke falder! 
men det tilspørger jeg Eder: har ikke den ret- 
færdige Gud selv lagt sin straffende Haand 
tungt paa Sognepræst Krarups Skuldre ved at 
gøre ham til en barnløs Olling gennem en 
ufrugtbar Hustru? ... Dette spørger jeg om? 



Skovrideren, 

der ihukommer sine Tvillinger, nikker heftigt. 

Jo, jo, sandelig, sandelig! 



Missionæren 

med foldede Hænder og Vand paa Maskine. 

Men jeg slutter ham dog hver Aften ind i 
mine Bønner! thi, o! ligesom det er saligere at 
give end at tage; saaledes er ogsaa det at 
tilgive det yndigste for Vennerne! 

Skovrideren 

snyder Næse af Beundring. 

De er et ædelt . . . ædelt . . . ædelt Men- 
neske, Missionær Klemmesen. 

Missionæren - 

med beskeden Selvfølelse. 

Jeg Stræber ydmygt at vandre ad de Stier, 
vor Herre og Frelser selv har anvist vos! 

Skovrideren. 
Og det er jo alt, hvad et Menneske for- 
maar! 

Missionæren. 
Ja, det er alt! ... Men det lykkes jo kun 
for de udvalgte! 



Hellig Tavshed med baj ede, tankevægtige Hoveder. Selv den 
brunplettede synes at tænke over sin Sjæls Salighedsvilkaar . . 

Pludselig giver Hebe et Brel fra sig. Man er i Aarhus Havn. 
Passagerer og Mandskab stremmer op paa Dækket. Ogsaa Pa- 
storen. Trosserne geres klare, og Kaptajnen bestiger Komman- 
dobroen. 

Inde paa Bryggen ses et Mylder af Mennesker, Kvinder og Vogne. 



Missionæren 

griber hurtig Skovriderens Haand. 

Farvel Ven! Jeg maa ned til mine smaa! 

Skovrideren. 
Farvel og Tak for alt godt! 

Missionæren 

skulende hen efter Pastoren. 

Et sidste Ord, min Broder! . . . Vogt Dem 
for at lytte til letfærdige Tongers lokkende 
Tale! — Og hermed Gud befalet! 

Bort. 



Pastoren 

nærmer sig med Overfrakke og Haandkuffert. 

i: au revoir, min gode Køhl! 



Skovrideren 

forvirret 

Farvel, Hr. Pastor! Det har været mig... 
Og lev vel! 

. Pastoren 

smilende. 

Ja, ja, vi ses jo i Morgen! 

Skovrideren. 
Jo ... ja ... ja naturligvis ! ... Om Gud 
vil! 

Pastoren 

stadig smilende. 

Det vil han nok! . . . Naa, havde De no- 
get Udbytte af Deres Samtale med . . . Sko- 
tøjsfabrikanten? 

Skovrideren 

redmer. 

Pastoren 

betragter ham næsten rert. 

De er et bravt og naivt lille Menneske! 
. . . Paa Gensyn, kære Køhl, paa Gensyn! 

H e b e ligger nu ved Bolværket. Landgangsbroen stikkes ud, 
og Passagererne gaar fra Borde og drager videre hver efter den 
Formue og Lejlighed, Herren samfundsmæssigt har beskikket ham : 

Pa s t o r e n i Bispens Landauer. 

Skovrideren og den brunplettede tager en 
Droske. Og 

Missionæren drager paa Apostlenes Heste af Sted i Spidsen 
for sin Hjord . . . 

Bern raabe, Hunde ge, Haner gale, Svaler kvidre, Heste 
vrinske, Keer brele, og Svin grynte . . . 

Men hejt op over al jordisk Larm og Tummel rager Dom- 
kirkens gaasebærende Spir som et manende memento coeli! 



CENTRUM 



AGERENDE 



Grossereren. 

Konsulen. 

Apotekeren. 

Postmesteren. 

Sagføreren. 

Doktoren. 

Bryggeren. 

Købmanden. 

Arrestforvareren. 

Fiskeren. 

Den gamle Skipper. 

Pavillonjomfruen. 

Musikdirektøren. 

Maskinarbejderen. 

Konen. 

Barnet. 

Pigen. 



FØRSTE AFDELING. 

Et „Anlæg** ved den elskelige lille By Tutiput i 
Kongeriget Danmark. 

Det er Onsdag Eftermiddag mellem fem og svir. 
Byens energiske Hornorkester (seks Mand høj med Diri- 
genten Hr. Sevenhusen) musicerer paa Pladsen foran 
Pavillonen „Sommerfryd". Træerne er grenne, Himlen blaa. 
Solen gul. Store og smaa Tutiputer af begge Køn vandrer 
rundt i Anlægets grusbelagte Gange, p^-ntede i stilfulde 
Sommertoiletter. Særlig gør Damerne sig bemærkede ved 
deres fantasirige Dragter og deres højtidelige Provins-noli- 
me-tangere-Ansigter . . . 

Hr. Sevenhusen intonerer netop: Vift stolt paa 
Kodans Bølge! 

Flere Fruer standser op i Promenaden og spejder 
mod Syd, hvor Fjorden ruller sine Vande. De kan imid- 
lertid ingenting se, Putterne, da Anlægets kraftige Gran- 
plantage skjuler Udsigten. Saa lader de, for dog at faa 
noget Udbytte, Blikket glide op ad Pavillonens hvidmalede 
Flagstang, paa hvis Top blodrøden Dannebrog hænger og 
breder sig med smaa fede Smæld i den lune Luft. Og de 
mindes med ædel Stolthed Valdemarerne Sejr og Atterdag 
samt Aarene 48, 49 og 50; medens de med et flot coup 
d'esprit sætter hen over Fredene i Brømsebro og Roskilde 
samt Smertensaaret 1864. Hvorpaa de vandrer videre med 

Hovedet melodisk paa Skakke og et patriotisk Smil om 
Læben. 

Paa Verandaen, der løber langs Pavillonens Forside, 
sidder ved smaa gulmalede Jæmborde flere af Byens mere 
grundmurede Familier og indtager Kaffe med Sandkage. 
Det vil sige Mødrene og Børnene; Fædrene drikker Bajer, 
da dette Fluidum dels smager dem bedre, og dels af det 
store Flertal anses for en langt mandigere Forfrisknings- 
substans. 

Men Apoteker Mackeprang og Konsul Blin- 
ke nb er g har tilsammen bestilt en halv Flaske Portvin. 

Apotekeren er lille, bleg og spinkel. Ser nærmest 
ud, som om en Klausul i hans Bevilling tvang ham til at 
smage paa alt, hvad der sælges i hans Geschæft, ferend 
det vandrer ud over Disken. Han er ugift og godt op i 
Fyrrerne. 

Konsulen, høj, kraftig, lyshaaret og med engelske 
Whiskers, Familiefader; men er langt yngre end sin Kone, 
som han ægtede^ først og fremmest naturligvis af Kærlig- 
hed, men dernæst ogsaa, fordi hun var eneste Barn af 
gamle Konsul Lemming, der døde to Aar efter Datterens 
Ægteskab. Blinkenberg var i Tidernes Morgen Kom- 
mis hos Lemming. Nu har han seks Pigebørn med hans 
Datter . . . 

Konsul Blinkenberg er første Mand i Tutiputs 
Vestende, medens 

Grosserer C. A. Heidemann er Østendens Ma- 
tador. 

En stille, ædende Guerillakrig med en smilende, høflig 
Overflade har luret disse to Konger imellem lige fra den 
Dag, Lemming døde. Og det bliver til førstkommende Fe- 
bruar 24 Aar siden. Hustruerne kan ikke længer deltage 
i Striden; thi Fru Heideman ligger stadig til Sengs lam i 
Underkroppen efter elleve Børns Fødsel — og Fru Blinkcn- 
berg har for længst bøjet sig for sin Mands Imperatorsj«!: 

hun taler aldrig med nogen, viser sig aldrig offentlig, men 
lister kun stille rundt i sit Hus og sin Have, forskræmt 
og urolig som en lille, sølle, gammel Høne, der stadig 
lever i en idiotilignende Angst for, at Glenten skal slaa ned 
og ribbe de sidste Fjer af den. — Denne Hustruernes Ukamp- 
dygtighed havde maaske kunnet mildne Striden en Smule. 

Men saa voksede Døtrene til! 

Og nu i det sidste er der ogsaa kommet dette med 
Jæmbanen I 

Tutiput skal nemlig ha' Bane. Men hvor skal Sta- 
tionen ligge? I Østenden eller Vestenden? 

Qui vivra, verral 

Pavillonjomfruen kommer med den af Konsu- 
len og Apotekeren bestilte halve Flaske Portvin. Hun 
er i sort Nederdel, lysegrønt Liv og højrødt Forklæde. Der- 
til er hun topmavet og har et Ansigt som en lastefuld 
Gadedreng. 

Jomfruen. 
Værsartig, Hr. Konsul! 

Konsulen 

kniber hende i ^et. 

Tak, min Stump! . . . Skriv det! 

Jomfruen 

knikser og fniser. 

S'gerne, Hr. Konsul hu, hu, hu! 

Apotekeren 

vil gere Indsigelse, vil betale sin Part; men 

Konsulen 

affærdiger ham med et: 
Sludder, Apoteker! vender sig derpaa til Jom- 
fruen, som er ved at trække sig tilbage: Hør lidt hCf! 

. . . Næ, kom nærmere! 

Jomfruen 

vrider sig nærmere. 

Hu, hu, hu! 

Konsulen 

ser sig forsigtig om, og da Folk er optaget af Musiken og hinan- 
dens Paaklædning, tager han fat i et Hjerne af hendes Forklsde 

og rykker hende hen til sig. 

Det er Fandens, saa De er fin i Dag, 
Bolette, hvaM 

Jomfruen. 
Hu, hu ! vi har jo Musikdag, Hr. Konsul! 

Konsulen 

haler hende ganske nær og kniber hende gedulgt i Benet 

Flæskekarbonade, hvaM 

Jomfruen 

friger sig og leber lykkelig over det modtagne Kærtegn ind i 

Pavillonen. 



Apotekeren 

har under denne Gudsdyrkelse siddet som paa Naale, urolig og 
nerves, snart red, snart bleg. Hans sarte UngkaAesjæl sættes i 

sælsomme Svingninger. 



J 

Konsulen 

skænker op. 

Skal vi saa smage paa Miksturen, Apoteker! 

De drikker. Konsulen alt, hvad Glasset rummer, Apote- 
keren kun det halve. 

Konsulen 

smækker med Tungen. 

Meget god Portvin! 

Apotekeren. 
Fortrinlig! 

Konsulen. 
Flot Pi'e, Bolette! 

Apotekeren 

forlegen. 

Forstaar mig ikke paa det . . . 

Konsulen. 
Sludder! 

Apotekeren. 
Jeg synes da, at hun har et mindre kønt 
Ansigt. 

Konsulen. 
Ansigt! hæ! hva' Fa'en! det er jo ikke det, 
det kommer an paa! 

' Apotekeren 

hilser dybt paa to forbigaaende Damer. 
Wied: Fire Satyrspil. g 

der ikke har lagt Mærke til dem. 

Hvem var det? 

Apotekeren. 
Frøknerne Heidemann. 

Konsulen 

vender sig og ser efter dem. 

Gamle Pebertræer! Og sikken de saa 
stadser sig ud! Som Konfirmander! Men noget 
maa der jo gøres. Op ved Fyrrerne, hva'? 

Apotekeren. 
Den ældste er nok seksogtredive, den yng- 
ste fireogtredive. 

Konsulen. 
Gammelt Knækbrød for Dem, Apoteker, hæ' 

Apotekeren 

redmer. 

Konsulen. 
Er det sandt, at Heidemanns skal ha' dem 
et Ponykøretøj? 

Apotekeren. 
De sagde det då i Aftes for aldeles be- 
stemt oppe hos Maskinfabrikant Wissings. 

Konsulen. 
Jeg kan min Sæl og Salighed ikke forstaa, 
Apoteker, at De, som ellers er et dannet Men- 
neske, vil holde Omgang med det ... det 
Smedeslæng! 

Apotekeren. 
Jeg kommer jo i de fleste Huse, ved De; 
og Wissings er virkelig en meget agtbar Fa- 
milie. 

Konsulen. 
Kan s'gu gerne være. Men Manden er en 
Flab! Det er en komplet Skandale for By- 
raadet, at han sidder der! De skulde ha' hørt 
ham ved Mødet i Jærnbanesagen i Gaar. Min 
Salighed som han var Overborgmester og en 
Tomme til! 

Apotekeren 

for at give Talen en anden Vending. 

Ja, hvad blev Resultatet i Gaar? 

Konsulen. 
Hvad det blev? Naturligvis det gamle 
Vrøvl, at skal Byen udvides, saa skal den 
udvides mod Øst. Rent Sludder! Hvad Fan- 
den nytter det Byen, at den vokser ud i Jerslev 
Sogn? Og det gør den, hvis Stationen kom- 
mer til at ligge for Enden af Heidemanns 
Pakhus. Bli*r der bygget, og det bli'r der, 
saa flytter hele Østenden ud omkring Stationen 

8* 

og bor der t)g holder deres Forretninger i 
Byen, og det er billigere, for saa skatter de 
til Jerslev. Det er Fanden pinerne en net 
Maade at værne om Byens Interesser paa! . . . 
Hva* si'er De? 

Apotekeren. 
Hvor vilde De da have Stationen? 

Konsulen. 
Naturligvis paa min Mark vest for Byen! 
Men det er Heidemann, den gamle Ræv, ene ', 
og alene Heidemann! I Fjor snød han mig for 
fire Tusind Kroner! 

Apotekeren. 
Jamen det er jo Staten . . . 

Konsulen. 
Staten! Fa'en med Staten! Hvor ved den, 
hvad der gavner Byen bedst? Det er s'gu 
dog noget, Borgerne maa afgøre! 

Apotekeren. 
Jamen Byraadets Flertal . . . 

Konsulen 

kerer hen over Apotekerens Indvending. 

Og ligger ikke Byens Centrum i Vestenden 
maaske? Apoteket, Raadhuset, Posthuset, Ho- 

tellet, Skolen og min Forretning, hele For- 
retningslivet, hva'? 

Apotekeren 

paa en frisk. 

Ja, ganske vist, ganske vist; men Byraadets 
Flertal . . . 

Konsulen 

tager ham i Skuldrene og ryster ham. 

Jamen Byens Flertal, Byens Flertal, 
Mand! Borgerne, den store Befolkning; siipper 

Apotekeren, der bleg synker tilbage i Stolen. Men nU 

sætter jeg i Morgen en Adresse i Gang, saa 
skal vi dog se, hvem der har den offentlige 
Mening for sig! . . . De skriver vel under.? 

Apotekeren 

endnu lidt forpustet. 

Jeg holder mig . . . holder mig helst neu- 
tral, Hr. Konsul. 

Konsulen. 
De er en Fladfisk, Apoteker! skænker i sit Gias. 
Og drikke kan De heller ikke! 

Apotekeren 

skynder sig at temme sit Glas for dog at gere noget. 

Konsulen 

fylder det paa ny. 

Skaal! De drikker De kan sagtens. Deres 

Forretning skal man jo i! . . . Skal vi gaa et 
lille Slag rundt? 

De rejser sig og fordyber sig i dot tre Tender Land store 
Anlæg, medens Sevenhusen tager fat paa : Danmark, dejligst 
Vang og Vænge . . . 

Grosserer J. A. Heidemann kommer i Selskab med Sag- 
ferer Strem. 

Grossereren er en lille, bred, astmatisk gammel Herre med 
kraftigt, hvidt Haar. 

Sagfereren er lang, mager og klædt i graa Dress med 
rund Filthat og tynd Spanskrersstok. 

Sagføreren. 
Der stikker Konsulen af med Apotekeren! 

Grossereren 

stadig smaah ostende. 

Daarlig Samvittighed, hø, hø! 

Sagføreren. 
De mener Adressen? 

Grossereren. 
Ja . . . Lad os sætte os her. 

Sagføreren 

tager Flasken, som staar paa Bordet, og ser paaEtiketten. 

Portvin! . . . Her har Konsulen siddet 

Grossereren. 
Bryder jeg mig ikke om. sættfer sig. Konsulen 
og J6g er gode Venner hø, hø! Skilte ham 
af med et Parti Rug i Fjor. 

Sagføreren. 
Ja, De dominerer Markedet, Heidemann! 

Grossereren. 
Kunde ikke overkomme det selv, Blinken- 
berg. Kom til mig og klagede sin Nød. Overtog 
Partiet hø, hø! Tjente fire Tusind Kroner . . . 
Hvad vil De drikke? 

Sagføreren. 
Det skal vel være ØU 

Grossereren. 
Vil De bestille . . . Men tag lige saa godt 
fire straks med det samme. 

Sagføreren. 

Ha, ha! G&sh ind i Pavillonen for at rekvirere Øllet. 

Mængden, som drager forbi, hilser ærbadigt paa Heide- 
mann, der nikker tykt og peger med en Finger op mod Hatte- 
skyggen. 

Sagføreren 

la>mmer tilbage og sætter sig; slaar Benene over Kors og leger 

med sin Stok. 

Her er mange Mennesker ude i Dag. 

Grossereren 

der sidder foroverbajet, lænende begge Arme paa sin tykke Egekæp. 

Ja . . . Hvad er det han spiller.? 

Sagføreren. 
„Danmarks dejligst Vang og Vænge" . . . 

Grossereren. 
Meget god Musik, hø, hø! steder tavs sit gus 

mod Sagførerens. De drikker ligeledes i Tavshed. 

Sagføreren. 
Konsulen ha*cie nok ikke Lykken med sig 
ved Mødet i Gaar? 

Grossereren. 
Wissing gav ham rent paa! . . . Vindspiller, 
den Konsul! Gamle Lemming vilde vende sig 
i sin Grav! 

Sagføreren. 
En vis Dygtighed kan man dog ikke fra- 
kende ham, Manden. 

Grossereren. 

Vindspiller! Bare Mundtøj! Har ikke [ 

Astma hø, hø! det er det hele? [ 

Sagføreren I 

ler stejende, demonstrativt, som ti Tusind Kroner ler, naar tyve i 

Tusind siger en Vittighed. ' 

Ha, ha, ha! De er en stor Humorist, Hr. J 
Heidemann! . . . Men nu Adressen, han sætter 
i Gang? 

Grossereren. 
Faar ingen Underskrifter! 

Sagføreren 

lidt tvivlende. 

ja~a~a • • . 



i 

Grossereren. 
Tre Skræddere, to Skomagere og hans 
Vadskerkone! 

Sagføreren. 
Hi, hi, hi! ... . Hvad sagde Statsingeniaren? 

Grossereren. 
Fuldstændig enig med mig. Køber Grun- 
den Østen for Pakhuset. Faar Jæmbane lige 
til Døren. . . . Mere 01, Prokurator! 

Sagføreren 

skamker for begge. 

Man siger, at Præsten er ved at gaa over 
paa Konsulens Parti. 

Grossereren. 
Hø, hø! interesserer mig ikke! Banen skal 
ikke til Himlen. 

Sagføreren. 
Nej, hi, hi! . . . Ved De, hvad der staar 
i Adressen.? 

Grossereren. 
Næ. 

Sagføreren. 

Jo, Rebslager Hansen har set den . . . 

Grossereren 

brutalt afbrydende. 

Har Rebslager Hansen skrevet under, det Fæ .^ 

Sagføreren. 
Det tror jeg ikke; han lo af den. 

Grossereren. 
Derfor kan han godt ha' skrevet under! 

Sagføreren. 
Ha, ha! De kender Menneskene! De burde 
ha' været Sagfører, Hr. Grosserer! . . . Næmen, 
han sagde, Rebslager Hansen, at der stod, at 
Vestenden var Byens Centrum. 

Grossereren. 
Hum! Centrum er vel der, hvor jeg er! 

Sagføreren. 
Naturlig, naturlig, det sagde jeg ogsaa til 
ham: Byens mest grundmurede Handelshus! 

Hvidtelsbrygger Rasmussen med Kone triner frem 
af Mængden. 

Bryggeren 

friger sig fra Hustruen. 
Der sidder han s'gU, Relia. Fmen hedder Aurelia. 

Lad nu mig, lad nu mig! Her med lange Skridt og 
sprængredt Ansigt hen tilHeidemannogStremog buldrer ud: 

Hvad i Helvede, Prokurator, er det for Abe 
kattestreger ! Har De taget Pigen til Dem.^ 

Sagføreren 

ganske flad. 

Ja . . . min Kone . . . 

Bryggeren 

dirrende. 

Jeg vil høfligst tillade mig at anmode 
Deres Kone om at rejse Fa' en i Vold! 

Sagføreren. 
Min Kone stod netop uden Pige . . . kom- 
plet uden Pige . . . 

Bryggeren. 
Ja, hvad rager det mig! . . . Men det er 
ildløjjalt g'ort af Dem, Strøm! mejet ildløjjalt, 
det maa jeg sige! 

Sagføreren 

ser sig forskrækket om. 

Hys, hys, kære Hr. Rasmussen . . . 

Bryggeren. 
Jeg snakker saa højt, jeg har Lyst til! 

Grossereren. 
Hva' er der paa Færde? 

Sagføreren. 
Det er Ras . . . 

Bryggeren. 
Hold Mund, Prokurator! ... Nu skal De 
høre, Heidemann: Her i Torsdags Nat er vor 

Pige pludselig stukken a*, saa min Kone kunde 
ikke begribe det om Fredagen. Naa! Saa 
gaar jeg jo til Strøm, at han skal søge hende, 
og fortæller saadan og saadan, at hun plud- 
selig er stukken a*, simpelthen rendt uden at 
nyse! 

Grossereren. 
Hø, hø! det gør de jo saa tit. 

Bryggeren. 
Jovel! . . . Naa! Og Strøm lover saa at 
søge Pigen til Lovens strengeste Straf! Og 
ved De saa, hva' han gør? ved De saa, hva' 
han gør? Han fæster hende! 

Sagføreren 

flov. 

Kun paa Prøve . . . Kun paa en Maaned . . . 

Bryggeren. 
Han fæ-æster hende gudhjælpeme! ... Og 
det kalder jeg mejet ildløjjalt, hva', Heide- 
mann, ikke? si'er De ikke det, hva'? 

Grossereren. 
Jo. 

Sagføreren. 
Jamen, min Kone stod . . . 

Bryggeren 

raaber. 

Jeg vil se Deres Kone i Helvede, vil jeg! 
Det er Dem, jeg har at holde mig til! 

Sagføreren. 
Hys, hys, hys dog. Mand ! ... De skal nok 
faa Pigen draget til Ansvar! 

Bryggeren. 
Lovens strengeste Straf: 

Sagføreren. 
Jovel, jovel! Højeste Bøde! 

Bryggeren 

en Kende beroliget. 
Naa! . . . Slaar pludselig i Bordet igen. Men jeg 

kalder det alligevel ildløjjalt g'ort a' Dem! 

Grossereren 

som er bleven ked af d e n Snak. 

Vil De saa ha' det Parti Byg, Rasmussen? 

Bryggeren 

endnu med Forbitrelsen siddende i sig. 

Hva\? 

Grossereren. 
Vil De hø, hø! ha' det Parti Byg? 



126 
Bryggeren 

stadig fraværende. 

Hva'? Hva' sfer De? 



Grossereren 

arrig. 

For Satan, jeg spør', om De saa vil ha' 
de tredive Tønder Byg? 

Bryggeren 

hurtigt 

Jo> jo, jovel, jo! . . . Men ikke at levere 
før i næste Maaned. 



Grossereren. 
Er De bleven døv, hø, hø? 

Bryggeren. 
Næi, jeg er ikke. 

Sagføreren 

der er glad over det vekslede Tema. 

Jeg synes. De plejer at faa Deres Byg hos 
Konsulen, Hr. Rasmussen. 

Grossereren. 
Nu faar han det hos mig! Tii Br^-ggeren: Vil 
De ha' et Glas 01 med? Saa kan vi andre 
hø, hø! faa os én ved samme Lejlighed. 

Bryggeren. 
Ja Tak . . . men min Kone . . . 

Grossereren. 
Træffer nok Prokuratorsken; saa kan de to 
faa sig en Passiar sammen ... Vil De bestille 
øllet . . .Tre! 

Bryggeren 

gaar ind i Pavillonen. 

Sagføreren 

forklarende. 

Jeg kunde s'gu ikke gøre for det; det var 
min Kone, der . . . 

Grossereren. 
Kender Fruentimmerne! 

Sagføreren. 
Jeg sagde til hende, at jeg vilde ikke ha' 
det; men da jeg saa kommer hjem til Middag 
i Gaar, har hun fæstet Pigen. 

Grossereren. 
Kender ogsaa det! 

Doktor Brandt, en lang Mand med Cylinderhat, Diplo- 
matfrakke og hvide Lærredsbenklæder kommer. Han bærer en 
sølvknappet Stok stukket ind under Armen. Da han ser Herrerne 
ved Bordet, slaar han ud med en behandsket Haand og deklamerer : 

Nunc est bibendum, nunc pede libero pul- 

sanda est! Ha, ha, ha! Goddag mine Herrer, 
goddag, goddag! . . . Goddag Rasmussen! naa 
der er De ogsaa. 

Grossereren. 
Drikker De en øl med. Doktor? 

Doktoren. 
Højere op. Grosserer, hvis De vil bestikke mig 
for østende! Sodavand og Kognak! tu jom- 

fruen, der kommer med Bajerne. Hebe, mit Sædvanlige I 

Jomfruen 

knikser. 

S'gerne Hr. Doktor! 

Doktoren. 
Hun ligner en Gamin. 

Bryggeren. 
Hva* er det for en? 

Doktoren. 
Aa, det er en Slags tam Alligator. 

Bryggeren 

meget forstaaende. 

Naa-aa . . . 

Doktoren. 

Naa, Hr. Grosserer, skal saa Statsbanerne 
ha' Hovedkontor i Deres Pakhus, ha, ha? 

Sagføreren 

forhippet. 

Har De hørt, at Konsulen kommer med en 
Adresse ? 

Doktoren. 
Gammel Nyhed! 

Grossereren. 
Skriver De under, hø, hø? 

Doktoren. 
Ja, hvis De ogsaa kommer med en; for 
saa skriver jeg under paa dem begge to! th 

Jomfruen, der serverer Sodavandet og Kognaken, idet han kni- 
ber hende paa et fyldigt Sted. Tak, Huldgudinde! 

Jomfruen. 

Hu, hu, hu! Forsvinder. 

Bryggeren 

retter sig. 

Der er Borgmesterens Damer? 

To magre Damer, en ældre og en yngre, gaar forbi. Herrerne 
hilser høfligt. 

Doktoren. 
De ser s'gu ud, som om de levede af Men 
neskekød! 

Bryggeren 

revner. 

Ha-a, ha, ha! Den skal min Kone ha'! 

Wied : Fire Satyrspil. 9 

Sagføreren 

mildt bebrejdende. 

Doktor, Doktor! 

Grossereren. 
Borgmesterens bruger jo Doktor Friis hø, hø I 

Doktoren. 
Rigtig, Grosserer! Det er simpelt Brødnid, 
ha, ha! . . . Goddag, goddag, Arrestforvarer! 
Naa? 



Arrestforvareren 

en lille, hjulbenet, jovial Mand. 

Det gik ikke, Hr. Doktor, det gik ikke! 

Doktoren. 
Det var Satans! Mennesket maa jo ha 
en Mave som en Struds! 

Arrestforvareren 

stikker Doktoren paa Armen med en Pegefinger. 

Lad vos prøve i Aften med en dobbelt 
Portion, hæ, hæ, hva*? 

Doktoren. 
Vi prøver med en dobbelt Portion, Mar- 
tiniussen! Han skal s'gu nok komme til at 
gi' sig, Fyren! 

Arrestforvareren. 

Hae, hse, hæ! Hjuler ind blandt Mængden. 

Grossereren. 
Hva' var det? 

Doktoren. 
Aa, det er Martiniussen og jeg, der har en 
lille Spas for. 

Sagføreren 

gassende sig paa Forhaand. 

Fortæl, fortæl, hi, hi! 

Doktoren. 
Kan I tie. Folkens? 

Bryggeren. 
Gu' kan vi tie! 

Doktoren. 
Jamen det er lovstridigt. Prokurator! 

Sagføreren. 
Aa, skidt! 

Grossereren. 
Fortæl nu, hø, hø! . . . Satans med den 
Hoste! 

Doktoren 

bejer sig frem over Bordet og beretter hviskende, medens de andre 
lyttende med spændte Miner stikker Hovederne frem mod ham. 

Ha, ha, jo det er • . . det er Flæske- 

Jens . . . 

9» 

Bryggeren. 
Den Djævel! 

Sagføreren. 
Ja, han har jo ogsaa stjaalet Deres Skinker! 

Bryggeren. 
Gu' har han saa, ja! 

Doktoren 

ser ned af ham. 

Naa-aa, De har da beholdt de bedste til- 
bage ! 

Sagføreren. 
Hi, hi, hi! 

Grossereren 

utaalmodig. 

Faar vi den Historie? 

Doktoren. 
Jo! ... Se han er jo ikke til at styre 
deroppe i Arresten, Jens; Martiniussen har 
ikke Fred for ham, han larmer og synger; 
og er uhøflig; og han er jo saa stærk! Men 
saa i Aftes puttede vi — men De maa sg'u 
holde tæt, Deherrer, for faar Venstresprøjten 
fat paa den Historie, saa er jo Fanden løs! 
— Det var Martiniussen, der havde klaget sin 
Nød for mig; og saa i Aftes puttede vi et 
ordentlig Brækpulver i Fyrens Tevand . . . 

Bryggeren. 
Ha-a, ha, ha! det har han Fanden galeme 
godt af! 

Sagføreren. 
Hi, hi, hi, ja, ja! 

Grossereren 

interesseret. 

Brækkede han sig saa? 

Doktoren. 
Nej, Fanden, Gu' gjorde han ej, det er jo 
det mærkelige af det! Hviskende. Men nu i Af- 
ten gi'r vi ham to! Vi skal s*gu nok faa ham 
herunter! 

Bryggeren og Sagføreren 

ler, men 

Grossereren 

siger alvorligt. 

Saadan nogle Tampe skulde slaas ihjel 
straks, hø, hø! Bare til Udgift for Byen! 

Doktoren. 
Der er noget om Snakken, Hr. Grosserer! 

Bryggeren. 
Ja, vi trænger til en forbedret Retspleje. 
Det si'er ogsaa Aviserne. 

Sagføreren. 
Den kommer, den kommer! 

Grossereren 

peger. 

Der er Postmesteren. 

Doktoren. 
Hvor? 

Sagføreren. 
Dernede ved Indgangen. 

Doktoren. 
Saa maa vi ha' Sjov I 

Skynder sig hen til S e y e n h u s e n, der holder Pause med 
sit Orkester, og hvisker ham noget i Øret 

Sevenhusen nikker gravitetisk og giver Signal til sine 
Trompetere. 

Doktoren iler tilbage paa sin Stol. — Og i samme øjeblik 
Postmesteren træder ind paa Pladsen intonerer Orkesteret 
med Vælde: Den Gang jeg drog af Sted, den G a n g jeg drog 
af Sted . . . 

Postmesteren sætter sit Træben (thi naturligvis har hao 
Træben, da dette er den fornemste Adkomst til at blive Postmester 
i Kongeriget Danmark med Bilande. Vi kende ikke Forholdene paa 
de vestindiske øer) . . . sætter sit Træben haardt i Gruset og 
marcherer nikkende og smilende med Postmesterinden under Armen 
frem gennem Folket; medens Sevenhusen med Trompeten for 
Munden skæver om efter ham for at iagttage Virkningen; og 
Mængden, særlig den kvindelige Part, standser betaget op i Pro- 
meneringen og synes, at dette er et yndigt Øjeblik, et ligefrem leftet 
Moment i Tutiputs Historie. 

Kun cand. med. & chir. Læge Alfred Brandt og 
cand. jur. Sagferer Oscar Strem er ved at kveles 
af Latter. Men de besidder jo ogsaa den klassiske Dannelse. 

Pludselig ger Postmesteren Holdt midt paa Pladsen, 
slipper Hustruen og slaar ud med den frigjorte Haand for at betyde 
Orkesteret, at han vil tale. Sevenhusen og hans Trofaste river 

fluks Hornene fra Munden midt i Linien: det kan du ej, min Ven 
. . . Og Sagfereren og Doktoren skjuler Ansigtet i deres 
Hænder. 

Postmesteren 

aftager sin Straahat og begynder med hej Rast: 

Maa det være mig tilladt som Formand 
for den stedlige Vaabenbrødre-Forening at sige 
et Par Ord ! — Ikke at jeg modtager vort lille 
energiske og dygtige Orkesters Udførelse af 
en for os alle kær og dyrebar Stridssang som 
myntet paa mig personlig. Æhem! Det gør 
jeg ikke. Det falder mig aldrig ind! Men 
som Repræsentant for de tapre Mænd, der drog 
fra Hjem og Arne for at kæmpe og dø for en 
god Sag, en ædel Sag, en ophøjet Sag, vil 
jeg blot sige: Gid den Dag aldrig maa komme, 
da det danske Folk ikke længer mindes sine 
Nationalhymner med Glæde! Æhem! Thi den 
Dag vil det være ude med os som Folk, som 
Nation, som selvstændigt Folk! Mangt og 
meget kan splitte os, mangt og meget kan 
sprede os; men ét ved jeg, der altid vil samle, 
altid forene, altid føre os sammen, og det er 
— og jeg beder dem alle, som her er til Stede, 
at kaste et Blik op til Dannebrogs røde og 
hvide Dug, som i dette Øjeblik spiler sig ud 
over vore Hoveder! — og det er, siger jeg: 
Tanken om vore Brødre og Søstre hinsides 
Kongeaaen! Et Leve for vort elskede, om- 
stridte Slesvig! Det leve! 

Jublende Hurraraab hilser denne Tale. Sevenhusen falder 
i med en Touche. Hatte og Huer svinges i Luften, og de grebne 
Kvinder vifter med LommetarklaBder og Solskærme. 

Naar Begejstringen er stilnet af raaber 



Postmesteren. 
Et Ord endnu, kære Venner! . . . Synes 
Forsamlingen som jeg, vil jeg foreslaa, at vi 
afsender et Telegram til de ventende histnede, 
hvis øjne og øren stedse spejde mod Nord, 
mod det frie og lykkelige Broderfolk heroppe? 

Ja, ja, jal og stormende Bifald fra Mængden. 

Postmesteren 

har taget sin Lommebog frem og ivrigt noteret i den. 

Saaledes har jeg tænkt mig det: 

Tutiput, d. 20. Juli 96 

Redaktionen af „Dannevirke" 

Flensborg. 

En Forsamling af danske Mænd, Kvinder 
og Børn, sender deres elskede sønderjydske 
Brødre og Søstre deres bedste ønsker for 
Fremtiden. Mod, Troskab, Udholdenhed! 

Paa Forsamlingens Vegne 

Sehested 

Kaptajn og Postmester. 
Fornyet Bifald. 

En Stemme. 
Det bli'er s*gu en dyr Telegram! 

Postmesteren 

værdigt. 

Gebyret ta'er jeg paa mig! ... Og saa 
Nationalsangen, Sevenhusen! 

Orkesteret falder i med Kong Christian; og medens Mængden 
raaber et nifoldigt Hurru, byder Postmesteren paany P o s t - 
mesterinden Armen, sætter Træbenet frem og vandrer ad 
Tutiput til for at afsende Telegrammet. 

Grossereren 

skadefro. 

Hø, hø! det kom De s'gu skidt fra. Doktor! 

Doktoren 

flov-uskyldig. 

Jeg? 

Grossereren. 
Det var jo da Dem, der fik Sevenhusen til 
at spille! 

Arrestforvareren 

som har nærmet sig. 

Han bli'er nok Ridder paa det Telegram, 
hae, hæ, hæ! 

Bryggeren. 
Jamen det maa nu alligevel osse være lige 
haardt nok saadan immerhen at skulle kradse 
rundt paa en Træpind. 

Sagføreren 

indædt over Postmesterens mulige Dekoration. 

Hæ, det er jo den Pind, han lever af, Mand ! 



ANDEN AFDELING. 

Dagen efter, 

Morten Serensens Kebmandsforretning i Skipper- 
gaden i Tutiputs Vestende. 

Lokalet er opfyldt af alt muligt og umuligt til Faget 
henhørende: Sukker, Kaffe, Te, Rosiner, Bomuldstej, gren 
Sæbe, Chokolade, Ansjoser, Møggrebe, Høtyve, Hummer i 
Daaser, Tobak, Tændstikker, Porcelæn, Underbeklædnings- 
genstande, Brændevin, gule Ærter, Svinefedt, Olieklæder, 
Kongen af Danmarks Brystsukker, Kunstgødning og Mar- 
garine . . . 

Morten Sørensen staar bag Disken i Færd med at 
gøre Kræmmerhuse. Han har et stort, smilende Ansigt 
og lyserødt Haar. Plejer at spille Bonvivant ved Byens 
aarlige Dilettantforestilling. Er gammel Ungkarl og siges 
at udøve en ligefrem dæmonisk Magt over Kvarterets 
Enepiger, Syjomfruer og Skipperkoner, hvis Mænd er paa 
Langfart. 

Paa en Bænk henne under Vinduerne sidder en æld- 
gammel, forhenværende Sømand. Han er næsten ganske 
skjult i en lodden Hue, en islandsk Uldtrøje og et Par 
uhyre Søstøvler. Hedder Iver Mikkelsen, men kal- 
des Iver Galop, fordi hans Farfader skal have været 
en ivrig Danser. Ser ud, som om han ikke havde vadsket 
sig, ikke skiftet Klæder siden Frederik den Sjettes Ded. 
Sad paa samme Bænk, da Morten Sørensen for 

femten Aar siden kebte Forretningen. Semandsstanden er 
meget konservativ. 

Henne paa Pulten for Enden af Disken ligger Konsul 
Blinkenbergs Jærnbaneadresse. Den har faaet seks 
Underskrifter siden i Morges. 

En hellig Fisker træder ind ad Butiksderen.. 

Købmanden. 
Goddag, Samuel, goddag, goddag! 

Fiskeren 

alvorlig som et Grantree. 

Goddag . . . 

Købmanden. 
Det er mærkeligt med den Tørke, vi har. 

Fiskeren. 
Ja-a, det er tørt. 

Købmanden. 
Tror De ikke snart, vi faar noget Regn? 

Fiskeren. 
Det raader nok Vorherre for. 

Købmanden. 
Det gør han, det gør han, Samuel! Hvor- 
ledes har Konen det? 

Fiskeren. 
Tak, vi kan da ikke klage. Naar Gud 
Herren er med os, Sørensen, hvo kan da være 
mod os? 

Købmanden. 
Meget rigtigt, meget rigtigt! . . . Hvad staar 
til Tjeneste? 

Fiskeren. 
Ja det var da et halvt Pund Bønner og en 
Fjerding Cikorie i Guds Navn. 

Købmanden. 

S aa gerne,« Saagerne! Sysler med Afvejningen af 

Bannerne. . . . Skal Samuel ikke se lidt paa Kon- 
sulens Adresse? Den ligger derhenne paa 
Pulten. 

Fiskeren 

gaar (stadig som et Grantræ) hen og tager Adressen og læser i deo. 

Købmanden. 
I holder vel med os andre her i Vest- 
enden ? 

Fiskeren. 
Ja. 

Købmanden. 
Saa skriver I vel under allesammen? 

Fiskeren. 
Næi. vi gør ikke. 

Købmanden 

forbavset 

Gør I ikke! Men det vilde dog lette 
Transporten. Ellers skal I jo helt ud paa den 
anden Side Byen med jeres Fisk! 

Fiskeren. 
Ja. 

Købmanden. 
Og I skriver endda ikke under? 

Fiskeren. 
Næi, vi gør ikke. Du skal være Øvrig- 
heden underdanig! 

Købmanden. 
Ganske vist, ganske vist! Men . . . 

Fiskeren. 
Og hvo, som synder mod det ene Bud, 
Sørensen, synder mod dem alle! . . . By- 
raadet vil jo ha' Stationen mod øst. 

Købmanden. 
Det vil det, men . . . 

Fiskeren. 
Og er ikke Byraadet vor nærmeste øvrig- 
hed, indsat af Gud? 

Købmanden. 
Jo-o . . . 

Fiskeren. 
Der er ingen øvrighed uden af Gud! 

Købmanden. 
Det er . der vel ikke, nej ; det er der vel 
ganske vist ikke! . . . Men hvis nu Konsulen 
havde haft Flertallet med sig . . ..^ 

Fiskeren. 
Det var ikke saa Guds Vilje! 

Købmanden. 
Nej . . . Næ, det maa det jo ikke ha' været, 
nej ! Færdig med Kaffen. ... Er der ikke mere? . . . 
Sukker? 

Fiskeren. 
Ja, et Pund Sukker; og et halvt Pund grøn 
Sæbe. 

Købmanden. 
Saagerne, saagerne! . , . Præsten holder 
paa Vestenden, Samuel, ved De det? 

Fiskeren. 
Har han skreven under? 

Købmanden 

med en Duvning. 

Ganske vist endnu ikke, nej . . . 

Fiskeren. 
Naa. 

Købmanden. 
Men han gør det, han gør det sikkert! 

Fiskeren. 
Hm . . . han hører jo heller ikke til Mis- 
sionen. 

Købmanden. 
Jeg maa sige, at jeg finder, Pastor Krarup 
er en meget behagelig Mand! Han handler 
her, trods min Forretning jo dog mere er ba- 
seret paa Smaafolk. 

Fiskeren. 
Han hører ikke vos til med Sjæl og Sind. 
Han glæder sig for meget med Verdens Børn! 

Købmanden 

der pakker ind. 

Ikke lidt Mel og Gryn? Ikke lidt Knas 
hjem til Konen? 

Fiskeren. 
Nej! stærkt. Vi annamme det himmelske 
Knas, der udgaar af vor Herre og Frelsers 
egen Mund til Opbyggelse og Syndernes For- 
ladelse ! 

Købmanden 

forskrækket. 

Gudbevares, gudbevares! ... Det bliver 
altsaa 1 Krone og 15. 

Fiskeren 

betaler. 

Værsgod. 

Købmanden. 
Tak, Tak! ... Har De no'en Rødspætter 
i Dag? 

Fiskeren. 
Ja. 

Købmanden. 
Hvad staar de i? 

Fiskeren. 
En Krone Snesen. 

Købmanden. 
Vil De bringe mig fem. 

Fiskeren. 
Jo. 

Købmanden. 
Men lad dem være lidL større end sidst. 

Fiskeren. 
Jeg taV dem, Herren la'r mig faa fat paa! 

hurtig ind. Nerves. 

Hvormange har nu skrevet under? 

Købmanden 

med en beklagende Gebærde. 

Li'som i Formiddags, Hr. Konsul. 

Konsulen 

stamper i Gulvet. 

Satan! . . . Tii Fiskeren. Har De skrevet under, 
Samuel? 

Fiskeren. 
Nej. 

Konsulen. 
Vil De skrive under? 

Fiskeren. 
Nej. 

Konsulen. 
Pastor Krarup er paa vor Side! 

Fiskeren. 
Enhver faar være der, hvor Guds Finger 
peger ham hen. 

Konsulen 

ophidset. 

Jeg køber ikke længer jeres Fisk, nu ved 
1 det! 

Wied: Fire Satyrspil. 10 

Fiskeren. 
Saa faar vi i Guds NavTi gaa til Heidemann. 

Konsulen. 
Helligt Rak! tu Kebaumden. Kommer igen! 

Hurtigt ud. 

Købmanden. 
Han blev vred. 

Fiskeren 

med Hejhed. 

Den, der indtager sig selv, Sørensen, er 
større end den, der overvinder en Stad! 

Gaar. 

Købmanden 

tager Adressen og IJBser den igennem Tel for tiende Gang. HaD 
har endnu ikke sehr skrevet under. Han vil se Tiden an. 

Den ældgamle Skipper 

lefier Hovedet med Pelshuen og siger m^et, meget langsomt og 

rystende. 

Hva' ... er 'et ... Di ... . bestiller . . • 
Sørensen? 

Købmanden 

hajt. 

Jeg læser, Gamle! 

Skipperen. 
Det . . . g'ore . . . jeg . . . osse ... i min 

. . Ungd'm ! synker tilbage i sig selv. 

Pause. 



J 



147 
Skipperen 

pludselig, meget hejt, næsten raabende. 

Orla . . . Lehmann . . . 

Købmanden, 

der er vant til hans Udbrud. 

Hva' si' er De, Mikkelsen? 

Skipperen 

lidt mere dæmpet. 

Orla . . . Lehmann . . . Har . . . han . . . 
no'et med . . . Jærnbanen ... og gøre? 

Købmanden 
Nej han har ikke, Gamle. Han er jo død. 

Skipperen 

stedt. 

Det . . . si*er De . . . om dem . . . allesam- 
men .. . Sørensen! 

Hvidtølsbrygger Rasmussen 

ind. 

Naa, hvordan gaar det med Adressen? 

Købmanden. 
Seks Underskrifter. 

Bryggeren. 
Ha, ha, ha! Har De skrevet under? 

10* 

Købmanden. 
Endnu ikke, nej. 

Bryggeren. 
De gør 'et s'gu ikke! 

Købmanden 

afgjort. 

Jeg holder bestemt paa Vestenden! 

Bryggeren. 
Ja, hold Fanden i Vold! men Heidemann 
har saa godt som solgt sit Pakhus. 

Købmanden 

ubehagelig overrasket. 

Hva' for no'et? Det bli'r jo først afgjort 
om en Maanedstid, hvor Stationen skal ligge! 

Bryggeren. 
Ha, ha! det har s'gu været bestemt i over 
et halvt Aar ! saadan rent privat mellem Heide- 
mann, Statsingeniøren og Hofjægermesteren! 

Købmanden 

i Udbrud. 

Det er jo Bedrageri! 

Bryggeren 

red i Kamraen. 
Si'er De Bedrageri? ^I«d en vending mod æld- 
gamle, mumieagtige Skipper. De er mit Vidne, Mikkelsen! 



149 



Sagfører Strøm 

iad. 

Hvad er her paa Færde? Man kan høre 
Dem helt omme i Kirkestræde! 

Bryggeren 

ophidset. 

Det er Sørensen, dér I Han si'er . . . 

Købmanden 

butikshaflig. 

Ja, undskyld, Hr. Sagfører, men Rasmussen 
paastaar, at det allerede er bestemt, hvor Bane- 
gaarden skal ligge ! Og saa tillod jeg mig . . . 

Sagføreren 

mod Bryggeren. 

Hvad er det for noget Sludder, Menneske! 

Bryggeren 

brydsk. 

Sa'e De Sludder! Heidemann fortalte mig 
det . . . 

En Kunde kommer ind. En sodet og forraget Maskinar- 
bejder. Han skuler dynamitagtigt til de mere velklædte Herrer. 

Sagføreren 

trækker Bryggeren afsides. 

For Fanden, Rasmussen, saadan noget maa 
De s'gu ikke gaa og fortælle igen! 

Bryggeren. 
Jamen Heidemann . . . 

Sagføreren 
Ja, ja, ja! Men det var jo bare for os, 
forstaar De! Det er jo bare Partiet, der skal 
vide det ! Og nu hører De jo til Partiet, siden 
De køber Deres Byg hos Heidemann! 

Bryggeren 

betuttet. 

Hvorfor Fa'en sagde han ikke det straks! 
Nu er jeg ogsaa gaaet hen og har fortalt min 

Kone det . . . Oe taler sagte videre. 

Købmanden 

der har ekspederet Maskinarbejderen en Rulle Skraa og 

seks Bajere. 

De skulde ikke have Lyst til. Højstærede, 
at underskrive denne Adresse? 

Praeseoterer ham Jæmbaneadressen. 

Maskinarbejderen 

med en vrikkende Haandbevægelse ud i Luften. 

Naj, vi rager vist inte Kastanjer for di 
store, forstaar. Di! 

Købmanden. 
Gudbevares ; gudbevares, nej ! men dette er 
en ganske nøvtral Sag; saa jeg mente . . . 

Maskinarbejderen. 
Naj, den hopper vi 'nte paa, kære! 

Købmanden. 
Jamen, De kunde jo dog . . . 

Maskinarbejderen 

med Haandbevægelsen fra fer. 

Vi gaar'nte med Træskostøvler paa Lange- 
linje, forstaar Di! 

Købmanden 

pludselig interesseret. 

De er fra København, Hr. . . .? 

Maskinarbejderen. 
Det er navnlig, hva' jeg er, ja! hvis no*en 
sku' være saa fri og interpellere Dem! Nikker 

hen mod Sagfereren og Bryggeren. Hva* QV det 

for et Par Bænkebidere, Di har der? 

Købmanden 

angst 

Hys, Mand dog! Det er to af Byens 
bedre Folk! 

Maskinarbejderen. 
Di ser mig ud til *et, ja! Hør, skal jeg 
inte sætte dem lidt ud paa Gajen for Dem? 

Købmanden 

i Rædsel. 

Nej, men gudbevares. Menneske! 

Maskinarbejderen. 
Ja, for di køber vel inte no'et her i denne 
Snask alligevel? 



J 



152 

Købmanden. 
Det gør de ganske vist ikke, men . . . 

Maskinarbejderen 
En anden én bli*r altid hældt ud af deres 
fiutiker, det Storborgerkram! 

Købmanden 

klapper ham beroligende paa Armen. 

Kære Hr. . . . Hr. . . . 

Maskinarbejderen 

ryster ham af sig. 

Hansen! mit Navn er Hansen! Jeg arbej- 
der nede paa Wissings Maskinfabrik, om no'en 
sku' muligvis intresere sig for 'et! 

Købmanden 

lidt forQamsket. 

De Herrer er her ... er her, Hr. Hansen i 
Anledning af Adressen her . . . Jærnbane- 
adressen! 

Den ældgamle Skipper 

pludselig himmelhejtl 

Monrad! 

Sagføreren 

til Bryggeren. 

Saa, nu begynder Iver Galop ! Tii den gamle. 
Hvad siger De, Mikkelsen? 

Skipperen. 
Monrad ... er ... en .. . dygtig Mand! 



153 
Bryggeren 

revner. 

Ha — a, ha, ha! 

Sagføreren 

alvorlig. 

Det er han, Mikkelsen! Ved De, at han 
kommer her til Byen i Morgen? 

Skipperen 

oplivet. 

Kommer . . . Monrad . . . her til . . . Byen ? 

Sagføreren. 
Ja, han kommer i Morgen. 

Bryggeren 

vrider sig af Latter. 

Skipperen. 
Jeg . . . var . . . anden Styrmand . . . paa 
. . . Skibet ... da han . . . sejlede fra . . . Ny 
Zeeland ... i niogtreds! 

Sagføreren. 
Saa — aa, var De det? Det var dengang, 
at Kejseren af Kina var første Maskinmester? 

Bryggeren. 
Ha — a, ha, ha! den skal min Kone s'gu 
ha'! 

Maskinarbejderen 

træder pludselig frem og holder sine store, sorte Hænder knyttede 
op under Næserne paa de tvende spagefulde Herrer; en Haand 

under hver Næse. 

Diherrer sku' vel inte ha' Lyst til at faa 
Deres Loppestik kløede, hva'? paa en gratis 

og behagelig Maade, hva'? Tll Keb manden, der 
stammende af Forfærdelse danser frem og tilbage bag Disken: 

Ta' 'en med Ro, gamle Svansspiller! Nu er 

det undertegnede, der dirisjerer Kajaken !Tii Her- 
rerne, som staar stsorkt krumryggede for ikke at komme i Berering 

med hans Hænder: Hva', spør jeg? er der no'et, 
der trænger til at poleres, hva'? xiisagfereren, 

idet Haanden feres nærmere: for Saa Cr her Wienerkalk, 
forstaar Di! Til Bryggeren med samme Gestus: Og 

her er Trippelse ! Er Di med paa den. Di . . . 
Sengsvin ! 

Sagføreren, 

der ferst erholder Mælet igen. 

Hvad Fanden gaar der af Dem, min gode 
Mand ! 

Bryggeren 

rød som en kogt Hummer. 

Er De gal! 

Maskinarbejderen 

træder tilbage. Indigneret 

Di har vist ikke den Ære at kende mig, 
mine Herrer? men det gør osse li'emejet! For 
jeg si'er bare: er det Da'nelse? Er det da'nede 
Mennesker, der bær dem saadan ad? Er det 
di bedre Kla'ser, som der snakkes om i Højre- 

trompeterne? Saa si'er jeg renok, at det er et 
spilraaddent Samfund, vi lever i, at behandle 
en gammel Mand paa den Maade, at gøre 
Gadesjov med ham li'e op i hans aabne øjne, 
fordi han hverken kan høre eller se? Føj for 
Satan! I sku' skamme Jer, sku' I, som et 
Par Hunde! 

Gaar hen og smider en Krone paa Disken. Tager derpaa sine 
seks Bajere og gaar uden at sige Farvel. 

Sag fe re ren, Bryggeren og Kebmanden er ikke 
fri for at se lidt dumme ud. 

Saa triner pludselig Maskinarbejderen ind ad Døren 
igen. 

Han sætter øllet fra sig paa Disken og sperger med et Nik 
hen mod de to Overklassemennesker: 

Har di to Pillegrimme skrevet under? 

Købmanden 

befippet. 

Habevager, Hr. . . .? 

Maskinarbejderen. 
Jeg spør' om Diherrer osse har skrevet 
under ? 

Købmanden. 
Nej, Deherrer er absolute Modstandere af 
Adressen ! 

Maskinarbejderen. 
Lang mig Papiret. 

Købmanden 

rækker ham skyndsomt Adressen. 

Maskinarbejderen. 
Og en Pen! 

Købmanden. 
Vil De ikke træde her om ved Pulten Hr.? 

Maskinarbejderen. 
Gu' vil jeg ej ! 

Købmanden 

dypper en Pen og overrækker ham den. 

Værsaaartig! 

Maskinarbejderen. 
Hvor skal jeg skrive? 

Købmanden 

peger. 

Dér, dér . . . 

Maskinarbejderen 

skriver med mange Snirkler og Sving. 

Peter Konstantin Hansen, Maskinarbejder, 
Medlem af Internationale. Lægger Pennen fra sig. Er 
I med paa den, hva? Fordi man *te li'e netop 
gaar med høj Hat og lakerede Fidtsko, ka' 
man vel nok ta' sig et Gaaselaar med Rød- 
kaal Mortensaften? 

Da ingen af de tilstedeværende ger Mine til at ville afkræfte 
denne Paastand, samler han paa ny sine seks Bajere samroen og 
forlader atter Lokalet. 



i 

Sagføreren 

lofter poa Skuldreoe. 

Nutidens fortrykte Arbejdere! 

Bryggeren. 
Gid Fanden ha'de Socialisterne! Hvorfor 
smed De ham ikke ud, Sørensen? 

Købmanden. 
Tja-a, hvad skal man sige! Det er jo den 
Klasse Mennesker, jeg skal leve af! . . . De- 
herrer beærer jo ikke min Forretning hi, hil 

Sagføreren 

har taget Adressen op fra Disken. 

Det er s'gu kraftige Underskrifter Konsulen 
faar! 

Købmanden. 
Der er jo da Apotekeren! 

Sagføreren. 
Ha, ha! „med Reservation", ja I 

Bryggeren. 
Ja, hvad Fanden mener han med det? 

Sagføreren. 
Aa, Konsulen skal vel købe sine Ligtorne- 
ringe hos ham! 



Bryggeren. 
Ha-a, ha, ha ! Den skaJ min Kone s' gu ha' '. 

En Ponjvogd meil to Duner i ruller rask forbi. 

Kabmaoden sKiUr svar DLskeo. laet ud af Dsren og 
midt ud pu Gsd«! og kigger (fWr Kanlsjet, lige indtil det ar fer- 
snmdet bag Toldbodbjgningen. Ogsw Sagfareran og Br7g- 
gttta iler ud; men de iwjes dog med al blive slaaenda pas 

Købmanden 
Saa De! Det var Heidemanns Døtre! 

Sagføreren. 
Saa har han altsaa faaet Vognen? 

Bryggeren. 
Ja, den kom med Damperen i Morges. 

Købmanden. 
Hvor mon de skulde hen? 

Sagføreren. 

Ud ad Omegaard SV ej en vel, hi, hi! 

Bryggeren 

lagar Sagferaren ved en Knap. 

Tror De virkelig, at der er noget om det? 

Sagføreren. 
Ja begge to, kan de jo ikke faa ham . . . 

Købmanden 

hviskende. 

Man siger, at Hofjægermesteren er komplet 
i Lomnnen paa Heidemann! 

Bryggeren. 
Ja, det kniber nok svært! Men han ta'r 
Fa' en ikke en borgerlig, Bardenheim! Hans 
første Kone var jo adelig. 

Sagføreren. 
Jamen, naar Svigerfader har Grunker, Far ! 

Bryggeren 

griber ham paa ny i Knaphullet. 

Tror De, der er noget om det.^ 

Sagføreren 

undvigende. 

Det ved jeg s'gu ikke! 

En yngre Kone med en Kurv paa Armen og et 4 — 5 Aars 
Figel>am ved Haanden kommer ind. 

Sagføreren puffer til Bryggeren, hvorpaa de begge 
kniber h^ejre øje sammen og nikker diskret til Købmanden, 
der redmer Uber und tiber, men dog samtidig siger: 

De ta'r Fejl, mine Herrer! De ta'r Fejl! 

Konen 

genert, da hun opdager de fine Folk. 

Jeg skulde ha' et halvt Pund Margarine af 
den bedste. 



Købmanden 

ligeledes lidt ilde tilpas. 

Saagerne, saagerne, Madam! 

Sagføreren. 
Har De Tuborg, Sørensen? . . . Lad os 
faa et Par. th den Kidgamu skipper : Drikker De 
et Glas 01 med, Mikkelsen? 

Skipperen, 
ja . . . mange . . . Tak ! . . . Hvem er . . . 
De . . . med Forlov? 

Sagføreren. 
Jeg er Sagfører Strøm. 

Skipperen. 
Naa-aa! . . . Di er . . , kanske ... en . . . 
Sen af . . . den gamle . . . Lysestøber Strøm 
... der . , . hængte sig . . . paa Johansens 
. . . Kornloft? 

Bryggeren. 
Ha, ha . , . standser op og ser sig »ngswlig om, ihu- 
kom mende den Internationale. 

Sagføreren 

lil Skipperen. 

ej, jeg er ikke her fra Byen. 

Skipperen. 

aa 'nte det! 

Købmanden 

med øl og Glas. 
Vær Saa god, Deherrer! TH Konen, der staar stum 

ret op og ned: Var der mere . . . 

Konen. 
Et Pund Byggryn og et halvt Pund Kar- 
toffelmel. 

Barnet, 

der har staaet og trukket Moderen heftigt! Kjolen. 

Jæ vil Op paa Disken til Sørensen, Mor! 

Konen. 

Hys! 

Barnet 

sur. 

Jæ vil op paa Disken til Sørensen! 

Konen 

ryster hende. 

Vil du holde din Kaje! 

Barnet 

paastaaeligt. 

Jæ vil op paa Disken til Sørensen! 

Konen 

hviskende. 

Vil du ha' no'en Hug? 

Barneti 

Næi . . . Stikker pludselig i Graad. Jæ vil Op paa 

Disken! Jæ vil op paa Disken! 

Wied: Fire Satyrspil. 11 

Købmanden 

deltagende 

Hvad er der, lille Marie? 

Barnet. 
Jæ vil op . . . paa Disken! 

Konen. 
Vil du nære dig, si' er jeg! 

Købmanden. 
Vil du ha* en Bismarksklump? 

Barnet. 
Næi . . . Jeg vil op paa Disken! 

Konen 

samler Pakkerne sammen og putter dem i Kunren. 

Købmanden. 
Er der ikke mere, Mariane? 

Konen. 

Nej. Slæber af med Barnet, der stritter imod. KoiTl nU, 

din skidte Tøs! 

Barnet 

skrigende. 

Jæ vil op paa Disken til Sørensen! 

Konen 

tager hende resolut paa Armen og gaar. Men ondnu helt ned ad 
Gaden herer man den lille gere bestemtere og bestemtere Fordring 
paa at komme op paa Disken til Sorensen. 

Sagføreren. 
Det var Mariane Bølling, hva'? 

Købmanden 

beskæftiget med at lægge Laaget paa MargarinebatteiL 

Ja. 

Sagføreren. 
Hvor længe er det, hendes Mand har været 
ude? 

Købmanden 

stadig med Ryggen til. 

To Aar vist. 

Bryggeren 

kan ikke bare sig længere. 

Pruu ha, ha! 

Sagføreren 

uforstyrrelig. 

Jeg synes, hun gik uden at betale? 

Bryggeren 

puffer til ham. 

La' nu være, Strøm, hi, hi! 

Sagføreren 

hejere. 

Jeg synes, hun gik uden at betale, Sørensen? 

Købmanden 

vender sig og dasker efter ham. 
Aah . . . 

11* 

Sagføreren. 
Den ene VUlighed er den anden værd, hva7 

Bryggeren. 
Han trøster Enkerne og de faderløse 
ha, ha! 

Doktor Brandt 

ind. Han ger sig lille og siger med barnlig, grædeiiBerdig Stemme. 

Jæ vil op paa Disken til Sørensen! 

Bryggeren ogSagfererener ved at faa Apopleksi af 
Latter. Selv Købmanden kan ikke bevare Alvoren. Kun den 
gamle Skipper cnser intet Han sidder og stirrer stift hen 
for sig, medens hans Tanker, der er blevet oplivede af Bajerskellet, 
stille og hyggeligt pusler med Festlighederne i Anledning af Kri- 
stian den Ottendes Kroning. 

Sagføreren. 
De mødte hende, Doktor.? ha, ha! 

Doktoren. 
Gu' mødte jeg hende, ja! 

Bryggeren. 
Sørensen er ved at krybe ned i en af sine 
egne Sildetønder, ha, ha! 

Købmanden, 

der begynder at blive vred. 

Aldeles ikke! . . . Skal Doktoren ha' sit 
sædvanlige.? 

Doktoren 

nikker. 

Javel, ja! Tager Adressen. Død Og Pine, der er 
jo kommen en ny Tilhænger! 

Bryggeren. 
Ja, og det oven i Købet en, som ikke har 
vadsket sig! Overvældet af sit Vid. Den var s'gu god! 

Doktoren 

læser. 

„Medlem af Internationale"! Han sprænger 
s' gu hele Østbanegaarden i Luften! 

Sagføreren. 
Har De set Heidemanns nye Ponyvogn? 

Doktoren. 
Er den kommen? 

Bryggeren 

ivrig. 

Ja, den kørte her forbi før! 

Købmanden 

ligeledes. 

Og begge Døtrene var i! 

Sagføreren. 
De kørte ud ad Ornegaard til, hi hi! 

Doktoren 

afgjort. 

Bardenheim ta'r s'gu ingen at aemi 

Sagføreren. 
Pengene! 

Doktoren. 
Næi! Og nu han er bleven Formand i 
Jærnbaneudvalget, klarer han sig nok med 
Heidemann ! 

Sagføreren. 
Jeg ser ellers Amalie som Hofjægermester- 
inde; hva*? naada! Næsen vilde da rive Hul 
i Maanen. 

Bryggeren. 
Og den gamle da, den gamle! 

Doktoren. 
Han fik s'gu et Hjerteslag første Gang, han 
hentede ham med Blinkere! 

Den gamle Skipper 

vaagner. 

Bardenheim! . . . Er det . . . Kammerher- 
ren . . . paa . . . Ornegaard ... De taler . . . 
om? Han ... er gift . . . med . . . Komtesse 
. . . Alvida ... fra Bjørnsholm! 

Bryggeren 

halvt arrig. 

Han snakker altid om døde Folk! 

Doktoren. 
Aa Herregud, lad ham det! Det er nu 
hans Fornøjelse! . . . Hvad siger De, Gamle? 

Skipperen. 
Jeg si' er ... at det ... er ... et .. . 
stolt Fruentimmer! 

Doktoren. 
Brillant, ja! storartet! 

Skipperen. 
Hvodden . . . mon . . . Sønnen . . . har 
det? 

Doktoren. 
Udmærket! han trives godt! 

Skipperen. 
Han har . . . mange . . . Gange . . . væiet 
. . . om Bord . . . paa Caroline! 

Doktoren. 

Ja, det \il jeg S'gU gerne tro! TU Kebmanden: 

Hør, Sørensen lad mig faa en Vand til! 

Købmanden. 
Saa gerne, Hr. Doktor! 

Doktoren. 
Det er sandt! nu skal I høre en Nyhed: 
Madam Nikolajsen er med Barn! 

Bryggeren 

overvældet. 

Hva' er hun? 

Købmanden 

ivrig. 

Med Barn, med Barn! 

Sagføreren 

uforsigtig. 
Ved Konsulen? Slaar sig paa Munden. 

Doktoren. 
Ha, ha! ja det troede jeg jo ogsaal 

Bryggeren. 
Han har da ogsaa været svært ude efter 
hende, si'er de! 

Doktoren. 
Ja, det gamle Knaphul, han har hjemme . . . 

Bryggeren 

revner. 

Ha-a, ha, ha, ha! 

Sagføreren. 
Hvem er det da ved? 

Doktoren 

blinker. 

ja~a ... 

Bryggeren. 
Er det Sørensen? 

Doktoren 

nikker. 

Købmanden 

smigret. 

Næi, ved De nu hvad, Hr. Doktor! 

Sagføreren. 
Har hun selv betroet Dem det I 

Doktoren 

alvorlig. 

Saa sagde jeg det ikke. Jeg sladf er aldrig 
om mine Patienter! 

Bryggeren. 
Fa'en, saadan en Værtshusholdermadam! 

Sagføreren. 
Hvem .... 

Doktoren. 
Ja, kan I tænke Jer! Her har vi allesammen 
gaaet og . . . naa! Ja, for køn er hun sg'u! 
Og saa . . . Kan I huske ham Skærsliberen, 
der var her i Foraaret, Tyskeren? 

Bryggeren. 
Jo! han ødelagde vores Brødkniv, det 
Bæst! 

Sagføreren. 
Er det ham! 

Doktoren. 
Gu' er det ham, ja! Madam Nikolajsen 
har med grædende Taarer betroet sig til Madam 
Mencke . . . 

Bryggeren. 
Det var den stiveste! 

Doktoren. 
Han var kun her i Byen i to Timer, ha, 
ha, ha! saa det er virkelig ekspedit Arbejde! 
Han sleb en Broderesaks for hende og . . • 
vupti, hvadbehager! 

Købmanden 

misundelig. 

Ja de Tyskere, de kan! 

Sagføreren. 
Hun, der altid har været saa . . . 

Doktoren. 
Tja, nu stod det engang optegnet i Skæb- 
nens Bog, at hun skulde erobres af Tyskerne 
ligesom Slesvig. 

Bryggeren. 
Den er god! den er god! 

Købmanden 

med et indadvendt Blik. 

De Kvinder, de Kvinder! 

Doktoren 

rejser sig og temmer sit Glas. 

Gaar Deherrer med ned ad Gaden? Jeg 
skal ud paa Hospitalet, Klokken er mange. 

Sagføreren og Bryggeren 

rejser sig ladedes. 

Ja. 

s agfereren betaler OIleL 

Bryggeren 

i Deren. 

Hør, hvordan gik det saa med Skinke-Jens, 
Doktor? virkede det? 

Doktoren. 
Om det virkede? Martiniussen maatte laane 
tre Brandspande nede fra Sprøjtehuset! 

Bryggeren. 
Ha-a, ha, ha! 

Alle tre ud. 

Købmanden 

ene med den gamle Skipper; gaar rundt og stiller Klasker 

og Glas til Side. 

En ung Tjenestepige 

kommer ind ad Gaardderen i Baggrunden af Butikken. 

Købmanden 

oplivet. 

Goddag, goddag, Mathilde. 

Pigen. 
Mikkelsen skal hjem og spise til Aften! 

Købmanden 

vil klappe hendes Kind. 

Pigen 

bort. 

La* vær, Sørensen ! Med kæieu Rest. Har Di 
no'et sødt til mig i Da\ hva'? 

Købmanden 

lægger Annen om hende. 

Ja, det ved Gud, jeg har, min Stump! 

Pigen 

frigar sig. 

Uf, Di er altid osse saa kærlig, Sørensen! 

Købmanden 

deklamerer. 

Kærlighed, min søde Skat, er Livets Fryd 
ved Dag og Nat, hi, hi! 

Pigen 

vrisser med Bagdelen. 

Ja, det vil jeg nok si*e! Kæien. Gi'erDimig 
saa et Stykke Chokelade, hva'? 

Købmanden 

skraber ud som en ældre Hane. 

Hva' faar saa jeg? 

Den gamle Skipper. 
Jeg synes . . . Mathilde ... er her? 

Pigen. 

Ja, Di skal hjem og spise. TU Kebmanden. 

Faar jeg saa et med Krem, hva'? 

Købmanden 

har aabnet en Skuffe. 

Ja kom her hen. 

Pigen 

nærmer sig. 

Di rør mig ikke, Sørensen! 

Købmanden 

med et S^kke Chokolade i Haanden. 

Værsgod .... 

Pigen 

helt hen. 

Di vaaver ikke og røre mig! 

Købmanden. 
Jeg forsik . « . . 

Pigen 

snapper Chokoladen og undgaar heldig Hr. Serensens Gribebevægelse. 

Pyt! sa' Per til Kongen! 

Købmanden 

ærgerlig. 

Din lille Satan! 




17-1 
Skipperen 

som har famlet sig om bag Disken. 

Kom . . . saa . . . Mathilde! 

Pigen 

tager ham under Armen. 

Her er jeg. Tii Kebmanden. Og saa et Stykke 
fin Seve, hva'? 

Købmanden. 
Næ, du kan tro nej! 

Pigen 

tager en Bid af Chokoladen. 
Hi, hi ! Gaar nied den gamle ned mod Deren i Baggrun- 
den. Udsteder pludselig et Hvin. 

Skipperen. 
Hva' ... er 'et? 

Pigen. 
Det var Sørensen, der knev mig! 

Skipperen. 
Hæ . . . hæ . . . hæ! Ja jeg . . . knev . . . 
Jer . . . osse i . . . min . . . Ungd'm . . . hæ! 

Ud med Mathilde gennem Gaardderen. 

Da Købmanden vender sig, staar Grosserer Heide- 
man n midt i Butikken. Han er kommen ind, uden at Hr. Serensen 
i Ganteriets Hede har bemærket det. 

Grossereren 

som sædvanlig hostende. 

Skulde hø, hø! gifte Dem, lille SørensenI 

Købmanden 

flad som selve Lolland af Forlegenhed. 

Hæd, hæd, hæd! Hr. Grosserer . . . 

Grossereren 

sætter sig. 

Ikke godt for et Mandfolk at være alene! 
. . . Har De Adressen? 

Købmanden 

skynder sig at række ham den. 

Grossereren 

kigger i den. 

Gaar smaat, synes jeg. 

Købmanden. 
Meget smaat, Hr. Heidemann, særdeles 
meget smaat! 

Grossereren. 
De har ikke skrevet under? 

Købmanden 

forfjamsket. 

Nej-æ, nej . . . æ . . . 

Grossereren. 
Det skulde De gøre. Vilde maaske hø, hø! 
omstemme Byraadet. 

Købmanden 

ler overstadigt 

Hæ, hae, hæ, hi, hæ, hæ, hæ! 

Grossereren. 
En 01! 

Købmanden 

springer af Sted. 

Saagerne, saagerne! 

Grossereren, 

da Serensen kommer tilbage med Oliet 

Har Blinkenberg været her? 

Købmanden. 
Ja, for en lille Timestid siden. 

Grossereren. 
Kommer han igen.? 

Købmanden. 
Det sagde han, ja. Han har været her 
jævnlig i Dag for at se, hvorledes det gik. 

Grossereren. 
Hø, hø! 

Pause. 

Grossereren har indtaget sin Yndlingsstilling : krumrygget^ 
halvt hængende paa sin tykke Kæp og med Hagen hvilende pa& 
Hænderne, der ligger foldede over Kæppens Haandtag. 

Købmanden 

Hm! Har ... har Grossereren lagt^Mærke 
til, at Apotekeren har skrevet under. 

Grossereren, 
Ja. 

Købmanden. 
Man siger, at Præsten ogsaa er for Vest- 
banegaarden. 

Grossereren. 
Hum! 

Mere Pause. 

Købmanden. 
Jeg ha' de den Ære, at Deres Frøkner Døtre 
kørte her forbi før. 

Grossereren. 
Hø, hø, saa? 

Købmanden. 
Ja . . . Nydeligt lille Køretøj! 

Grossereren. 
Meget pænt, ja. 

Købmanden 

poA 'en igon. 

Har Grosseren hørt, at Madam Nikolajsen 
er ble'en med Barn? 

Grossereren. 
Hø, hø ! det er jo ogsaa snart to Aar siden, 
Manden døde? ... Er De Fa'ren? 

Købmanden. 

støjende. 

Hæ, hæ, hæ, hi, hæ, hæ, hæ! Naj! . 
Næ, men her i Foraaret var her en tysk . 

Konsul Blinkenberg hurtig ind. Gaar lige hen til 
Disken, bag hvilken Kebmanden staar med et Ansigt, der lige- 
som er blevet sterre af Skræk for, hvad der nu vil ske. 

Konsulen. 
Er der kommet nogen paa? 

Købmanden 

stirrer stift hen mod Heidemann. 

Een, Hr. Konsul . . . 

Konsulen 

felger Retningen af hans Blik; ser, og vorder maallas. 

Grossereren 

rolig. 

Goddag, Blinkenberg! Ja her sidder hø, 
hø! jeg. 



Konsulen 

Isger sig sammen. FIOL 

Goddag , , , Heidemann! 

Grossereren. 
Et Glas 01 med? 



Nej Tak! 

Grossereren. 
Glas Portvin? 

Konsulen. 
Tak, jeg skal ingenting ha'! 

Grossereren 

til Kebnunden. 

Kan Sørensen gaa lidt ind i det bageste 
Kontor og lukke Døren? 

Købmanden 

Grossereren. 
Skal nok kalde paa Dem, hvis der kom- 
mer Kunder! 

Købmanden 

gaar, men dog nogel mlsfornejat. 

Konsulen, 

da KontDrderen er lukket. 

Jeg har ikke noget at tale med Dem om! 



ff -^^iÆ 

Grossereren. 
Hø, hø! 

Konsulen. 
Hvad vil De mig? 

Grossereren 

peger paa Adressen. 

Skulde ha' spurgt mig til Raads om den 
der. 

Konsulen. 
Hæ, det manglede s'gu bare! 

Grossereren. 
Kender Byen bedre! 

Konsulen. 
Aa, naar det først bliver bekendt, at der 
er en Adresse! 

Grossereren. 
Vil De hø, hø! maaske la' Martiniussen 
slaa paa Tromme? 

Konsulen 

heftigt. 

Maa jeg bede mig fritaget for Deres Flovser! 

Grossereren 

uden at lade sig afficere. 

Vi har dog hjulpet hinanden før. 



Konsulen. 
De mener det Parti Byg? Men det var 
vist Dem, der gik af med Profitten. 

Grossereren. 
Løb ogsaa Risikoen, hø, hø! 

Konsulen 

BVioEer sig op paa Kæphesten. 
Ja, men De niaa dog indrømme, at jeg har 
Ret! Vestenden er Byens centrale Punkt. At 
lægge Stationen mod øst er det rene Vanvid! 
Den kommer jo ikke til at ligge paa Byens 
Grund engang. 

Grossereren. 
Naa, naa! 

Konsulen. 
Javel; men naar Byen skal udvides, vii 
den paa den Maade gaa ud i Jerslev Sogn, 
hva'? kan De nægte det? Og hvad Fanden, 
hvad Gavn har vi af det! 

Grossereren 

rolig. 

Alt det har De jo allerede sagt i Byraadet, 
hø, hø! 

Konsulen 

indsdl. 

Byraadet! Byraadet! 



1 

Grossereren. 
Og Statsingeniøren siger jo, at Banen bliV 
60,000 dyrere, hvis Stationen skal lægges om 
med Vest; og det har Byen ikke Raad til. 

Konsulen 

som fer. 

Statsingeniøren! Jeg blæser Statsingeniøren 
et Stykke! . . . Skal jeg sige Dem noget? Nu 
engagerer jeg selv en Ingeniør, der skal stikke 
en ny Linje ud, saa faar vi se Resultatet! 

Grossereren. 
De kunde være gal nok til det! 

Konsulen. 
Jeg gør det! Han kommer paa Mandag! 

Grossereren. 
Og hvad skal De hø, hø! gi* ham for den 
Svir? 

Konsulen. 
Det kommer ingen ved? 

Grossereren. 
De Penge er smidt i Fjorden! 

Konsulen. 
Det skal vi faa at se! 



Grossereren 

msd Vagt. 

De Penge er smidt i Fjorden, Blinkenberg! 

Konsulen 
Hvad mener De? 

Grossereren 

ser hen mod KonlordOTeo, oin den er forsvarllgi lukhet. 

De er smidt i Vandet, hø, hø! 

Konsulen 

næslen skrigende. 

Forklar Dem ! Forklar Dem ! 
Grossereren 

rolig, men baslemt. 

Stationen hø, hø! ... den Satans Hoste! 
. . . Stationen kommer til at ligge for Enden 
af mit 'Pakhus! 

Konsulen 
bleg. 
Hvad vil De sige med det? 

Grossereren. 
Hø, hø! 

Konsulen. 
Hvad mener De? Hvad mener De? 

Grossereren. 
De kan spare Deres Ingeniør. 

Konsulen. 
Vil De dermed sige . . . 

Grossereren 

fortsættende. 

... at Stationen kommer til at ligge, hvor 
jeg vil ha' den! 

Konsulen 
Det er altsaa afgjort? 

Grossereren. 
Nej, hæ! nej, det bliver naturligvis først 
afgjort, naar Kommissionen har været her i 
næste Maaned. 

Konsulen 

dirrende. 

De og Statsingeniøren og Hofjægermesteren 
ude fra Ornegaard . . . 

Grossereren 

nikkende. 

Vi har spist en lille Middag sammen hæ, 
hæ, ja! 

Konsulen 

farer op og slaar i Disken. 

Jeg sætter det i Avisen, hele Skandalen! 



185 



Grossereren. 
Vi har da Lov til at spise til Middag! De 
kunde hø, hø! godt ha' kommen med. 

Konsulen. 
Og her har jeg gaaet og gjort mig til Nar 
med Adresse og . . . 

Grossereren. 
Skulde ha' spurgt mig til Raads, som jeg 
sagde! 

Konsulen 

med knyttet og truende Haand« 

Jeg sætter hele Historien i Stiftstidenden! 

Grossereren. 
Der faar De den ikke optaget. 

Konsulen. 
Saa gaar jeg til Venstrebladet! 

Grossereren. 
Hø, hø! saa er der ingen, der tror den! 
Rejser sig og kalder: Nu kan De godt komme, 
Sørensen. 

Købmanden 

ind. 

Grossereren. 
Maa jeg betale? 

Købmanden. 
Ti Øre, Hr. Grosserer. 

Grossereren 

betaler. 

Rart billigt! Tror, jeg vil drikke mit 01 
hos Dem herefter, Sørensen! 

Købmanden. 
Hæ, hæ! skal være mig en Ære! 

Grossereren 

banker ham paa Skulderen med sin Kæp. 

Og husk saa at gifte Dem lidt snart, lille 
Sørensen ! 

Købmanden 

knækker sammen. 

Hæ, hæ, hi, hæ, hæ, hæ! 

Grossereren 

til Konsulen. 

Jeg synes, De skulde telegrafere til Deres 
Civilingeniør, Blinkenberg! 

Konsulen 

farer op. 

Det bli'er vel min Sag! 

Grossereren. 
Ja, naturligvis, ja, hø, hø! . . . Farvel 
Deherrer! Gaar. 

Pause. 

Købmanden 

stille, nsBsten emt. 

Skal ikke Konsulen ha' sit sædvanlige Glas 
Portvin ? 

Konsulen 

vaagner. 

Hva' . . . 

Købmanden. 
Deres Portvin? De ser saa anstrengt ud . . . 

Konsulen. 
Aa gaa ad Helvede til! 

Farer ud af Butiken, som havde han en Lunte bag. 



DØDEN 



AGERENDE 



Hofjægermesteren. 

Amtmanden. 

Præsten. 

Marenstine. 
Niels Forkarl. 
Seren Rosin. 
Rasmus Gaardmand. 
Hans Henrik. 
Madam Rasmus. 
Madam Hans Henrik. 
Degnen. 
Degnekonen. 
Hans Jergen. 
Hvidlap. 



FØRSTE OPTRIN. 

Det er en vaad og kuldeklam Novemberdag med store, 
drivende Skyer, der jages hen over Himlen af heftige 
Vindsted og af og til pisker Folk og Fæ en isnende kold 
Regn i Ansigtet 

Scenen er Landsbyens Kirkegaard. 
Sognefoged Lars Andersen er stedet til den evige 
Hvile. Følget sjokker gennemblødt bort fra Graven, hvor 
to Mænd i lerplettede, tilsmudskede Benklæder og Stump - 
jakker øjeblikkelig giver sig til med Skovle og Spader at 
vælte tilbage ned paa sin Plads i Dybet den Jord, som de 
for et Par Dage siden i deres Ansigts Sved har gravet op. 
Præsten iler med lange Skridt og højtopløftet Kjole 
frem gennem Mængden, der langsomt viger til Side og 
trevent letter paa Huer og Hatte. Velærværdighedens 
Galocher svupper i Gangstiens vællingagtige Dynd, og 
store, tunge Regndraaber falder ham fra Skyggen af den 
høje Cylinderhat med et Smæld ned paa Pibekraven. I de 
foldede Hænder foran paa Maven holder han den guld- 
snittede Ritualiebog. 

Uden for Kirkegaardsporten stiger Amtmanden og 
Hofjægermester v. Bardenheim, begge i Uniform, 
op i den lukkede Karosse fra Omegaarden. De høje 
Herrer har vist Lars Andersen den Ære at overvære hans 
Begravelse. Han var jo dog en Sort Embedsmand. 
Wied: Fire Satyrspil. 13 



194 



Pastoren samler Kjolen og Ritualiebogen i sin ene 
blaafrosne Haand og tager Cylinderen dybt af med den 
anden, da han passerer Vognen. Hofjægermesteren 
og Amtmanden hilser igen. Hvorpaa Hr. v. Bardenheim 
ud gennem Vinduet og Stormen raaber: I Guds Navn, 
Mikkel! — Kusken slaar et Knald, Hestene springer frem, 
og Karossen sætter sig i Bevægelse med et saa kraftigt Ryk, 
at Hans Hejvelbaarenhed Amtmanden giver Hans Hejvel- 
baarenhed HoQægermesteren et drejt Puf i Maven. Men 
de ler bare begge godt og hjerteligt deraf; skudrer sig til 
Rette ved Siden af hinanden paa Sædet; gaber derpaa et 
Par Gange og falder hen i en behagelig Halvslummer, 
hvorunder deres Tanker med store, glade, drømmende Smil 
kredser om det nitidt dækkede Bord i Omegaards høj- 
loftede Madsal. 

Dog ytrer 

Hofjægermesteren 

som en Slags Undskyldning, forinden han helt lader sig henfere: 

Der er noget voldsom trættende ved saa- 
dan en Begravelse, Amtmand. 

Hvortil 



Amtmanden 

svarer med et Skuldertræk. 



Ja-a . 



Hofjægermesteren. 
Man maa staa saa meget! 

Amtmanden. 
Man maa jo gøre sin Pligt, kære v. Barden- 
heim. 

Hofjægermesteren 

gaber utojlet. 

Naturlig, ja! 

Og saa tales der Højvelbaarenhedeme imellem ikke 
mere denne Sinde. 

Pastoren er imidlertid vadet over Kørevejen og er 
forsvunden i Præstegaarden lige overfor. 

Det øvrige Ligfølge, Bønder, Husmænd og Tjeneste- 
karle, spreder sig til alle Sider og traver to og to, eller 
en Klump i Følge ind over opblødte Marker, ad lerede 
Stier og dyndede Veje til deres Hytter og Gaarde. Nogle 
tænker paa, at nu kommer de aldrig mere til at spille 
Seksogtres med Lars Andersen, eller slaa en Handel af 
med ham om en Ko eller en Hest. Andre tænker paa, 
at de godt kunde ha' taget lidt bedre for sig af Retterne 
ved Begravelsesfrokosten paa Gaarden i Formiddags. Nogle 
spekulerer over, om Marenstine vil sidde Enke alle sine 
Dage, eller hun vil gifte sig med Niels Forkarl, som 
Snakken jo gaar om. Andre igen kaster et sløvt Blik ud 
over de nøgne Marker og bladløse Pile, som Storm og Regn 
susende farer hen over; og de sukker stille ved Tanken 
om, at Søren Rosin har spaaet, at det vil blive en 
streng Vinter. Men de fleste hverken tænker, spekulerer 
eller sukker; de bare sjokker af Sted efter Næsen som 
Kreaturer, der skal hjem i Baasen. 

Uden for Kirkegaarden staar den afdødes nærmeste 
mandlige Familie: Rasmus Andersen og Hans Henrik 
Andersen, Sognefogdens yngre Brødre; begge Gaard- 
mænd, begge velhavende, begge fede. De er i langskaftede 
Fedtlædersstøvler, mørkeblaat Vadmelstøj og et særegent 
Slags Filthatte, der ligner omvendte Kasseroller med Skygge. 
Omkring Halsen har de tykke, strikkede Tørklæder, graa 

]3» 

med brogede Borter og Frynser, der stikker frem neden for 
Frakkerne« 

Disse to Herrer er lieje, velvoksne og rolige. Men 
ved Siden af dem staar en lille, spinkel Mand med et 
blegt Ansigt og smaa, nervese, elektriske Bevægelser af 
Arme og Ben. Det er Saren Jeppesen, kaldet Seren 
Rosin. Han er Broder til afdødes Kone, Ungkarl og af 
Metier Hjulmand. Han er kebstadklædt : sort Frakke, 
merke Benklæder, rund Filthat, Krave, Manchetter og 
Paraply. 

Til disse tre sergende har sluttet sig Degnen, Slo- 
man-Henriksen, en yngre Seminarist og Hejskolemand, 
der har modtaget Indbydelse til at indtage en Bid Bred i 
Sergehuset sammen med Familien. 

Noget fra denne Gruppe staar Forkarlen Niels med 
Hænderne dybt i Bukselommerne og skuler hen til sin 
Madmoders Slægtninge med Trods i Blik og Holdning. 

Der har længe gaaet det Rygte i Sognet, at Niels 
og Marenstine har levet nærmere hinanden, end Dyd 
og Moral hjemler. Niels er treogtredive Aar, og Maren- 
stine syvogfyrre. Men Kærlighed har jo som bekendt in- 
gen Alder. Og saa var den afdede Sognefoged til og 
med seksoghalvfjerds. 

Dog er der et Barn af dette Ægteskab, en Sen paa 
fire Aar. Han kom til Verden et Aars Tid efter, at Niels 
havde tiltraadt Pladsen som Forkarl paa Gaarden. Den 
gamle Avlskarl duede nemlig ikke. — — 

Nu sætter Degnen og de tre Slægtninge sig i Be- 
vægelse ned ad Vejen langs Kirkediget. Forkarlen felger 
efter i nogen Afstand. 

En Byge kommer plaskende hen over Markerne; og 
inde fra Kirkegaarden heres den dumpe Lyd af Jord- 
klumperne, der skovles ned over Lars Andersens Kiste. 

Søren Rosin 

kigger med det ene øje halvt lukket frem efter Bygen, der stærkt 

nærmer sig. 

Jeg tror, jeg sla'r Permepliksen op, inden 
hun er her! 

Degnen 

hen paa Læsiden af ham. 

Kan der erholdes fornøden Tilladelse til 
at søge Ly under dine beskyttende Vinger, 
Søren Hjulmand? 

Søren Rosin. 
Hvorfor har du ikke din egen med? 

Degnen. 
Den er netop i Brug af min Kone. 

Søren Rosin. 
Saa-aa? Hvor er hun da henne? 

Degnen. 
Hun bistaar Madam Andersen i Sørgehuset. 

Bygen har nu naaet de vejfarende og slaar susende ned over 
4em. Degnen kryber tættere ind til S er en, der sager at 
skærme sig paa bedste Maade med sin Paraply uden at tage Spor 
af Hensyn til sin Felgesvend. 

De to Gaardmænd vandrer stet af Sted uden at lade sig afficere 
af Elementernes Rasen. 

Og Niels Forkarl felger stadig Trup slentrende af Sted i 
samme Afstand, med Hænderne i Lommen og agtpaagivende øjne. 

En Stund gaar man fremad uden Ord; men saa bryder det 
pludselig ud af 

Seren Rosin. 
Satan til Kæltringevejr ! 

Degnen. 
Ja — de stakkels Sefolk! 

Saren Rosin 

arrig. 

Fa en med dem! Di ka' jo la' vær aa 
sejle! — Næ man sku' ha' sig en Kvipage 
som ham den tykke fra Omegaarden aa kryve 
ind i, naar Vorherre var i det Hjørne! . . . 
Hva' Rasmus? 

Rasmus Gaardmand 

uden at Uenke. 

Jo*n ... 

Degnen. 
Goderne er lidt ulige fordelte . . . 

Saren Rosin. 
Det er di s'gu ! Og hvor har di faaet dem 
fra, di andre? Lige kontant ved aa pille aa 
plukke dem ud a' Lommen paa vos Smaa- 
folk! . . . Hva' Rasmus? 

Rasmus Gaardmand. 
Ja-a . . . Ved du no'et om, Søren, om 
Marenstine vil beholde Hingsten? 

Søren Rosin. 
Hva' for en Hingst? Er det ham, der 
gaar bagved, du mener? Ham slipper hun 
s'gu'nde! 

Rasmus Gaardmand. 
Naa-aa, det skal da vise sig! 

Hans Henrik, 

der hidtil har forholdt sig ganske passiv, siger med sammenbidte 

Tænder. 

Ja, det skal vise sig! 

Rasmus Gaardmand. 
Saadden en Stodder kan vi vel nok rejere! 
. . . Næi, jeg mener Aktiehingsten. Ved du, 
om hun vil beholde den? 

Søren Rosin 

uskyldig. 

Det maa du jo bedre vide sæl, lille Ras- 
mus, for du skal vel være hendes Latværge. 

Degnen 

beskedent belærende. 

Det hedder vist Lavværge, lille Søren . . . 

Søren Rosin. 
Det er s'gu lige meget, hva' det hedder, for 
Meningen er den samme! . . . Hva' Rasmus? 

Rasmus Gaardmand 

med et ondt Blik. 

Ja-a, det er den vel . . . 

Ogsaa Hans Henrik sender Søren et bistert øjekast. 
Men han siger ingenting, han nejes med at knytte sine store, rede 
Hsnder. 

Man drejer nu ned ad en Markvej, der ferer lige ned til 
Sognefogdens Gaard. 

Regnen er næsten ophert, og Solen skinner af og til frem 
mellem de drivende Skyer. 

Søren Rosin 

peger frem mod Gaarden. 

Marenstine kommer til aa sidde lunt inden 
Døre! . . . Hva' Rasmus? Det er en skønne 
Gaard. Der bli'er s*gu no'et aa gaa ind til, 
om hun forandrer sig. 

Rasmus brummer noget i Skægget. Ej heller nogen af de 
andre svarer. Alle ser de bare ned mod Gaarden, der ligger hvid 
og stor nede i en lille Sænkning fremme foran dem. Den ser pyn- 
telig og vel vedligeholdt ud med kalkede Mure, mosgroede Rertage 
og sorte, tjærede Porte, — 

Pludselig kommer en stor, rodbroget Keter farende frem bag 
Bygningerne og modtager de kommende med en rasende Geen. 
Den stiller sig op lige foran Porten som for at forsvare Adgangen. 

Søren Rosin 

med bled, kælen Rest. 

Hvidlap, Hvidlap! Kom min Dreng! Det 
er jo vos! Kom saa da, kom saa da! 

Men Hvid lap ger bare hejere og flytter sig ikke. Saa 
bejer Rasmus sig ned for at tage en Sten og slynge efter den. 
Men i samme øjeblik springer Dyret les paa ham og vil bide. 

Saa lyder der en kaldende Flejten. Hunden standser og ser 
sig om. Og derpaa farer den forbi Mændene og op ad Vejen. 

Og da de vender sig, ser de den danse omkring Niels Forkarl 
med alle Tegn paa overstrømmende Glæde. 

Søren Rosin 

klemmer det øje sammen, der vender mod Degnen. 

Hæ, hæ, hæ! . . . Hva' Sloman? 

Og derpaa gaar Selskabet ind gennem Porten. 



ANDET OPTRIN. 

Et stort, lavloftet Værelse med to Fag smaarudede 
Vinduer uden Gardiner. Væggene og Bjælkeloftet er be- 
klædt med brungraat Tapet. En Kogekakkelovn i mange 
Etager staar henne i det ene Hjerne. Foran Kakkelovnen 
en rødmalet Trævugge med mange Dyner. Under den 
ballonagtige Overdyne ligger et fuldpaaklædt Barn og 
sover. Det er Husets fireaarige Søn, Hans Jørgen. 
Han er højrød i Ansigtet af Senge- og Kakkelovnsvarme 
og hans hvidgule, kortklippede Haar damper af Sved. 

Fire sørgeklædte Kvinder opholder sig i Stuen. De 
to sidder Side om Side paa Slagbænken bag Langbordet 
under Vinduerne og strikker paa nogle uhyre, filtagtige, 
graa Uldgamsstrømper med brede, hvide Borter foroven. 
Det er Rasmus' og Hans Henriks respektive Hustruer. 
De er bondeklædte og ældre og mæler ikke et Ord. Ved 
den rødmalede Dragkiste i Hjørnet ud mod Køkkendøren 
staar Marenstine, Gaardens Ejerinde, og Degnekonen, 
Madam Sloman- Henriksen. 

Marenstine er høj og knoklet med et blegt, alvor- 
ligt Ansigt og mørke, hvasse Øjne under stærke Bryn. 
Hendes sorte, let graasprængte Haar ligger glat kæmmet 
ned i en stor Bue paa hver Side af den høje, hvide Pande 
og er bagtil gemt under en lille sort Silkehue, fasthæftet med 
Haamaale. 

Madam Sloman derimod er en lille, yngre, buttet 
Kone med rede Æblekinder og lyst.Haar. Ogsaa hun er 
sortklædt; men bærer paa Hovedet en hvid Blondekappe, 
som dog i Anledningen er prydet med Stenkulsblomster 
og en Slags ubestemmelig sort Fugl paa en lang, bevægelig, 
floromvunden Messingspiral. 

Disse to Damer bedømmer i dæmpede Ord et Stykke 
Hvergam, som ligger indsvøbt i et hvidt Klæde i den 
mellemste Dragkisteskuffe. 

Langbordet er opdækket med Dug, Flasker, Glas og 
Tallerkener. 

Hele Værelset er opfyldt af en jævn Tørveos blandet 
med Lugten af Kaffe, kogt med Cikorie. 

Degnekonen 

stryger kærtegnende hen over Tejet. 

Og hvad gav De for Vævningen.? 

Marenstine 

med en merk, dyb Stemme. 

To Rigsdaler . . . fire Kroner. 

Degnekonen. 
Ja, det er rigtignok billigt, Gud, hvor det 
er billigt! Og der er vel meget mer end til 
een Kjole.? 

Marenstine. 
Jeg tænker, der bli'er to Par Bukser til 
Hans Jørgen osse. 

Degnekonen. 
Ja, Gud, hvor det er billigt ! Saadan skulde 
vi andre osse bære os adl 

Madam Hans Henrik 

stor og svær med et bredt, groft Ansigt. Hæver Hovedet, 

Hvidlap gør; nu kommer di vist. Bejer 

Hovedet og strikker videre. 

Marenstine. 
Hva' er Klokken? 

Degnekonen 

ser med Selvfølelse paa sit lille Salvur. 

Godt to. 

Marenstine. 
Ja, saa maa det vel osse være forbi for 

no'et siden. Sveber omhyggelig Tøjet ind i Klædet igen og 
lukker Skuffen. 

Degnekonen 

folder Hænderne over sin lille, runde Mave og ser elegisk ud. 

Aa, Herregud, ja, saa ligger han der! 

Marenstine 

rolig. 

Ja den Vej skal jo alle Mennesker! 
Madam Rasmus 

lille, bleg, forskræmt. Sukker dybt. 

Madam Hans Henrik 

drejer Hovedet og ser ud ad Vinduet. 
Der er di . . . Drejer Hovedet paa Plads igen. 

Mandfolkene er gaaet op gennem Gaarden og ind ad „den store 
Der". Man herer dem rumstere i Forstuen. 

Marenstine staar midt i Værelset og ser ud ad Vinduet. 
Der har tegnet sig en næsten usynlig Vredesrynke mellem hendes 

Bryn. Ferst da hun ser N i e 1 s F o r k a r 1 , der fulgt af Hvidlap 
kommer slentrende ind ad Porten og gaar over ad Kekkendøren 
til, vender hun sig og siger: 

Ja saa er det vel Tid, aa faa Maden i Stand. 

Hvorpaa hun gaar ud i Kekkenet, medens de to Svigerinder 
langsomt hæver Øjnene over Strikkestrempeme og ser efter hende. 

Mandfolkene kommer ind. Ferst Seren Rosin, saa de to 
B r e d r e og til sidst Degnen, der har lagt sit Ansigt i Deds- 
folder. 

Overtejet, Hatte og Halstørklæder har man hængt fra sig i 
Forstuen. Kun har Rosinen taget sin Paraply med, som han 
stiller hen ved Kakkelovnen. 

Degnen gaar hen og trykker de to strikkende Koner varmt 
og hejtidsfuldt i Haanden. Til sin egen Kvinde nejes han med at 
nikke; og hun nikker igen og ser lykkelig og forelsket ud. 

De andre Karlfolk ulejliger sig derimod ikke med nogen Hil- 
sen, da det alt er beserget een Gang i Dag. 

Madam Hans Henrik 

ud i Luften. 

Naa.? 

Degnen. 
Ja, saa blev da Lars Andersen puttet! 

Madam Rasmus 

sukker dybt. 

Søren Rosin. 
Den tykke fra Ornegaarden var der, og 
Amtmanden. 

Degnekonen. 
Ja, jeg saa dem, da jeg gik herover! 

Madam Hans Henrik. 
Var di i Dragten.^ 

Degnen. 
De var begge i Embedsuniform, ja. Hand- 
lingen var særdeles stemningsfuld. 

Saren Rosin. 
Ja, det var s' gu en smuk Begravelse. Saa- 
den en faar vi andre ikke! 

Rasmus Gaardmand 

staar med Broderen op ad Væggen henne ved Omen for at terre 

paa Tejet. 

Hvor er Marenstine? 

Madam Hans Henrik. 
Hun er ude ved Maden. 

Søren Rosin 

hen til Vuggen. 

Han sover s'gu godt, bitte Hans Jørgen! 

Degnen. 
Ak ja, det uskyldige Kræl Han bærer jo 
ingen Fornemmelse af, at hans Fader og For- 
sørger er stedet til den evige Hvile! 

Uhyggesvanger Tavshed, under hvilken Madam Sloman 
ser sit Snit til ubemærket af de andre at trække sin Husbond i det 
ene Frakkesked. 

Degnen 

venligt om mod hende. 

Hvad godt, Skatkammer.? 

Degnekonen 

hviskende, med en tyssende Haandbevægelse. 

Du glemmer . . . 

Degnen 

ligeledes dæmpet. 

Jeg glemmer intet, Basse! Jeg har selv 
egenhændig indført Barnets og dets Forældres 
Navn i Kirkebogen! 

Deren fra Kekkenet bliver aabnet, og man herer 

Marenstines 

dybe, rolige Stemme. 

Gaa saa ind, Niels, nu skal I spise. 
Niels Forkarl 

træder ind og ser sig sky omkring. Han er fulgt af H v i d 1 a p , 
der uden Tøven lægger sig hen under Kakkelovnen for at faa 

Pelsen terret. 

Kekkenderen bliver staaende aaben, og Stuen fyldes ejeblik- 
kelig af en stram Lugt af Kaal blandet med Osen af Flæskesteg. 
Ogsaa Mændenes vaade Klæder parfumerer Lokalet. 

Søren Rosin 

der har staaet uvis og tevende og skævet hen til de to Gaardmænd, 
tager pludselig et langt Skridt hen mod Niels, trykker hans 

Haand og siger: 

Goddaw igen, Niels! Naa der er du? 
Hvorfor fulgtes du *nne hjem med vos andre ? 

Niels Forkarl 

trækker Haanden til sig og mumler noget uherligt. 

Rasmus Gaardmand hoster hult, Hans Henrik 
knytter Hænder, de to Hustruer bejer sig dybere over Strikke- 
tøjet, og Degnen med Frue staar dumme. 

I ået saøuae kommer Marenstine ind, bsreade et stort 
Lerfad fuldt af dampende Hvidkaalssuppe. 

Søren Rosin 

om mod heode. 

Jeg si'er netop li'e nu tU Niels, hvorfor 
han ikke fulgtes hjem fra Kirken med vos 
andre! 

Marenstine 

tort 
Naa ger du det. sætter Fadet paa Bordet VærS- 

god aa sid ned aa spis! 

Degnen 

griber hendes Haand og trykker den amt og medfølende. 

Marenstine. 
Tak, Sloman. Ja, vi maa jo bære, hva 
der møder vos! 

Degnen. 
Det maa vi, Madam Andersen, det maa 

vi ! Pludselig griber han igen hendes Haand. Men hVSlci 

siger ikke Psalmisten: 

Befal du dine Veje 
Og al din Hjertesorg 
Til hans trofaste Pleje, 
Der bor i Himlens Borg! 

Madam Hans Henrik. 
Det er da saa sandt, saa sandt! 

Degnekonen 

l«BSer Eforcdo pu Stakke. &aa Tfrjfuglm n^ar. 

Han, som kan Stormen binde 
Og lede Bølgen blaa .... 

Degnen 

nikker smilende til Imds. Hriiipu de sluner umsoai 

Han kan og Vejen finde, 
Hvorpaa din Fod skal gaa! 

Madam Rasmus 

Marenstine. 
Ja, Gud hjælper vos jo altid! ... Di spiser 
vel nok en Skefuld Suppe med, Sloman? 

Degnen. 
Tak, ja. Tak, Tak! 

Marenstine. 

Ja sæt jer saa ind da, Ka'lfolk! værsgod! 

Bænken upder Vinduwne. Seren Roain, som Konlbroder, pie, 
Slolen ved Bordenden. Og Degnen og Niels Forkarl pna 
Bænken ud mod Stuen. 

Kvinderne spiser, som sig her ug bar, bagefter ude 1 
Kekkenet. 

Der tales ikke et Ord under Mealiidei. [»n enenie J,yd, diT 

Raalen og Skraben. Samt at og til M a r e n o 1 1 n e n vn 
Opfordringer ■■ 

Aa, værsgod aa ta' en Skefuld Supp 

Wied: Fire Saijrspil. H 

Hans Henrik! — Ta' dog en'ét Stykke Steg 
til, Rasmus! det er da paa Bordet for aa 
spises! 

Pludselig lyder der Hovslag af en travende Hest ude paa 
Gaardspladsen. Alle lefler langsomt Hovederne og ser ud. 



Rasmus Gaardmand 

sparger. 

Hvem er det? 

Søren Rosin. 
Det er Per Nielsens Karl fra Sundby. 

Rasmus Gaardmand. 
Hva* vil han? 

Marenstine. 
Aa, han skal vel ha' Hoppen bedækket. 

Rasmus Gaardmand. 
Det er ellers et skidt Vejr til det. 

Marenstine 

til Niels Forkarl, der har rejst sig. 

I kan jo trække om bag Laden, der er Læ. 

Niels. 

Ja. Til H V i d 1 a p , der er kreben frem under Ovnen. DU 
bli'er, hvor du er! Gaar. Hvldlap lægger sig lydig. 

Marenstine. 
Skal du 'nne ha' en Kartoffel, Søren? 
Værsgod ! 

Søren Rosin. 
Tak, Søster; jeg er da ellers snart fyldt! 

Rasmus Gaardmand 

til M a r e n s t i n e. 

Vil du beholde Hingsten? 

Hans Henrik 

ser op fra sin Tallerken. 

Marenstine 

rynker Brynene. 

Er I kanske ikke tilfreds med aa ha' ham 
her? 

Rasmus Gaardmand. 
Jo-o; men nu Lars er død .... 

Marenstine. 
Aa, Lars har ikke haft meget med det aa 
gøre, ved I nok. 

Rasmus Gaardmand. 
Næi, det har han vel ikke. Men Hans 
Henrik har da ellers god Plads til ham. 

Marenstine 

skarpt. 

Det har jeg osse! Og jeg gi'er ikke Hing- 

14* 

sten fra mig, uden at jeg bli*er stemt ud paa 
Generalforsamlingen. 

Rasmus Gaardmand. 
Næi, det gør du vel ikke .... 

Hans Henrik 

bojer igen Hovedet ned over Maden. Men hans Kone ser frem 
over Strikketøjet og sperger med haard Stemme. 

Er det sandt, di si*er, a' Søren er ble'ea 
din Lavværge? 

Madam Rasmus 

stiUe. 

Hva' vil du blande dig op i det for, Jo- 
hanne? 

Madam Hans Henrik. 
Pas dig sæl, Marie! 

Marenstine 

vender sig mod Madam Hans Henrik. 

Og hvem har du saa hørt det a'P 

Madam Hans Henrik. 
Det si*er di. Jeg mener ellers, a' en a 
din Mands Brødre ha' de vaaren nærmere til 
det. 

Marenstine 

rolig. 

Den Mening har Lars vel saa ikke været a'^ 
siden han har valgt Søren. 

Rasmus Gaardmand. 
Er det ham, der har valgt ham? 

Marenstine. 
Ja. 

Søren Rosin 

med klippende, urolige øjne. 

Jeg vidste ikke no'et a' 'et! 

Hans Henrik 

slaar pludselig i Bordet, merkered i Ansigtet. 

Du lywer, Søren! 

Kvinderne ser rædde op, og Degnen strækker en 
mæglende Haand frem. Men 

Rasmus Gaardmand 

siger rolig. 

Naa, naa, Hans Henrik! 

Og 

Hans Henrik 

falder atter hen. 
Tavshed. 
Drengen i Vuggen begynder at klynke. 

Marenstine 

hen til ham. 

Vil du op, Hans Jørgen? 

Drengen. 
Næ, jæ vil sowe! 

Marenstine 

rerer Vuggen med Foden. 

Er der ingen, der vil ha' mer aa spise. 
Intet Svar. Ja, saa vel bekomme dal 

Man rejser sig og gaar een efter een hen og trykker Husmode- 
rens Haand og siger: Tak for Mad! — Sæl Tak! siger Maren- 
Stine. 

Saa haler Mandfolkene Piberne op af Lommerne, tænder dem 
og damper les. 

Marenstine 

til Madam Sloman. 

Kunde ikke Di røre Vuggen lidt, mens jeg 
faar a' Bordet? 

Degnen 

frem. 

Nu skal jeg. Madam Andersen, saa kan 
Bassen række Dem en Haand. 

Marenstine 

med en Slags Smil. 
i~lo6 • . • > 

Degnekonen 

nikker til Manden. 

Jo-O, Sloman er god til at vugge! 

Og Degnen giver sig til at træde Vuggen, medens Maren- 
stine og Madam Sloman tager ud af Bordet. 

Rasmus Gaardmand. 
Ja, saa er det vel bedst, vi kommer ud aa 
ser paa Kreturet, forinden det bli'er helt mørkt. 

Søren Rosin 

med et forekommende, elektrisk Spring. 

Jeg ska' vise jer rundt! 

Rasmus Gaardmand. 
Vi kender da ellers nok Gaarden sæl. 

Hans Henrik 

indædt. 

Ja, vi kender da Gaarden sæl! 
Madam Hans Henrik 

hvast over Strikketejet 

Rasmus og Hans Henrik har da vaaren 
paa Gaarden før du og dine kom her, Søren! 

Drengen i Vuggen klynker atter og kaster sig uroligt frem 
og tilbage. 

Degnen 

træder haardt i Gængerne. 

Visse, visse! 

Men hans Anstrengelser synes ikke at have nogen beroligende 
Indflydelse paa den lille Hans J e r g e n, thi pludselig rejser Fyren 
sig over Ende i Dynerne, ser med store, lysvaagne, forbitrede øjne 
paa Degnen og siger : 

Hvodden Satan i Helvede er det, du 
vugger? 

Hr. Sloman standser forbleffet op, og Drengen giver sig 
himmelhejt til at tude. 

Marenstine 

ind fra Køkkenet og hen til Vuggen. 

Vil du ha' Spise, Hans Jørgen? 

Drengen 

grsedende. 
Ja'cl-a .... 



Rasmus Gaardmand 

rejser sig. 

Ska' vi saa gaa ud aa se paa Kreturet da. 

Søren Rosin 

hurtig frem. 

Jo, ja, ja! — du gaar vel med, Sloman? 

Degnen. 
Ja, gerne, gerne! 

Alle Mandfolkene ud gennem Forstuen. 

Marenstine 

med Drengen paa Armen. Til Svigerinderne. 

Værsgod aa kom med ud aa faa en Ske- 
fuld Suppe, Marie og Johanne. Værsgod! 

De to Hustruer rejser sig tavse og lægger Strikketejet 
fra sig paa Bordet. 

Madam Hans Henrik 

gaar hen og lefter Drengens Hovede lidt i Vejret og ser kyndigt 
paa en stor Blodsvulst, han har paa Siden . af Halsen. 

Den er svunden, synes jeg. 



Marenstine. 
Ja, jeg strøg ham jo osse Dagen efter, at 
Lars var død. 



m * 

Madam Hans Henrik. 
Skreg han? 

Marenstine. 
Søren maatte da holde ham, mens jeg 
strøg. 

Madam Rasmus 

med pibende Rest. 

Du huskede vel, a' det skulde være den 
højre Haand? 

Marenstine. 
Jo, det gjorde jeg da. 

Madam Hans Henrik. 
Tre Gange fraoven aa nedefter .... 

Marenstine. 
ja~a . • • 

Madam Rasmus. 
Kresten Pedersens Kristiane ble' da eC 
med sin. Di ha'de først vaaren til tre 
Doktere. 

Madam Hans Henrik 

afgjort. 

Der er ikke andet uden end som Lig, der 
hjælper for det! 

Marenstine. 
Næi. 

Madam Hans Henrik 

betragter atter Svulsten. 

Den er s*gu svunden! 

Madam Rasmus. 
Lars Andersen er vel ossensaa begyndt aa 
raadne .... sukker. Aa, Gu' den Helligaand ja! 

Marenstine. 
Ja-a, no'et maa det jo ha' ta'et paa ham . • - 

Pause. 

Hans Jørgen 

utilfreds. 

Jæ æ sulten, Mor! 

Marenstine. 
Ja, værsgod, Johanne og Marie, værsgod 
aa kom ud aa faa en Skefuld Spise! 

Og man vandrer stille ud i Køkkenet, hvor Madam Slo- 
m a n allerede staar opstillet ved Køkkenbordet og seber Kaalsuppe. 



TREDJE OPTRIN 

Samme Stue tidligt paa Aftenen. Meget mørkt ude. 
Paa Langbordet brænder en mindre Petroleumslampe. For 
Vinduerne er der hængt hvide Lærredsstykker. 

Drengen er bragt til Sengs i Sovekammeret. Men 
de øvrige RoUehavende er til Stede med Undtagelse af 
Niels Forkarl. 

Kvinderne sidder tæt om Lampen og strikker alle. 

Mandfolkene er fordelt paa Bænkene og Stolene 
rundt i Stuens mørkeste Kroge. En tæt Tobaksrøg fylder 
Værelset, og af og til kommer Søren Rosin frem fra 
sit Hjerne bag Ovnen for at gaa hen og spytte i Spytte- 
bakken ved Forstuedøren. 

Man har nylig drukket Kaffe med et rigeligt Kvantum 
hjemmebagt Hvedebrød til, hvorfor man sidder mætte 
og tavse, stirrende frem for sig, syslende med sine egne 
Tanker. 

Ude fra Gaardspladsen lyder af og til Træskotrin over 
Stenbroen. Og der høres et enkelt Brøl af en Ko ovre i 
Stalden, eller en Dørs Smælden, naar et Vindstød driver 
den op og i. 

Det regner ikke mere. Men Stormen er taget til. Og 
netop nu farer den buldrende ned i Skorstenen. 



/ 

Degnen, 

der ikke har spist just saa meget Hvedebred som de andre. 

Det er en slem Aarstid, der stunder til. 

I de ferste to Minutter er der ingen, der svarer. Men saa 
siger dog endelig 

Søren Rosin. 
Ja, I ska' se, a' jeg har spaaet rigtig? 

Madam Rasmus 

sukker dybt. 

Madam Hans Henrik 

til Marenstine. 

I har vel faaet kørt Træ hjem? 

Marenstine 
Ja-a; det er længe siden. 

Tavshed. 

Madam Hans Henrik. 
Hør, Lars Andersens Gangklæ'er . . . 

Madam Rasmus 

dukker Hovedet som for et Slag. 

Marenstine 

paa Post. 

Hva' di? 

Madam Hans Henrik. 
Naa-aa . . . jeg mente, hvis du'nne ha'de 
Brug for dem . . . 

Marenstine. 
Jeg bar jo da Drengen. 

Madam Hans Henrik. 
ja~a ... 

Marenstine. 
Og han vokser vel til. 

Madam Hans Henrik. 
Jo-o ... 

Tavshed. 

Rasmus Gaardmand. 
Du ta'er dig vel en Bestyrer til Majdag, 
Marenstine? 

Marenstine 

rolig. 

Jeg tænker, Niels bli'er. Han har jo ikke 
no'et aa klage paa. 

Rasmus Gaardmand. 
Næi, det har han vel ikke. Men ellers er 
der da vor Søren Peter. 

Marenstine. 
Jeg er vel tilfreds med Niels. 

Madam Hans Henrik. 
Folk snakker . . . 

Hans Henrik 

bidsig. 

Ja, Folk snakker, Marenstine! 

Marenstine. 
La* dem snakke, Hans Henrik. 

Rasmus Gaardmand. 
Jeg er da ellers villig til at føre Opsyn 
med Gaarden, om du synes. 

Marenstine. 
Jeg har jo Søren. 

Søren Rosin 

elektrisk. 

Ja, du har jo mig. Søster! 

Degnen 

forsigtig. 

Rasmus er dog, om det maa være mig til- 
ladt, mere af en Landmand, Madam Andersen. 

Marenstine. 
Vi klarer vos nok! 

Hans Henrik. 

eksploderende. 

Vi er født her paa Gaarden J 

Marenstine 

rolig. 

Ja, det er I jo. Men nu er den min og 
Hans Jørgens. 

Hans Henrik 

med blodskudte øjne. 

Den Horeunge! 

Marenstine 

hvast. 

Vaer din Mund, Hans Henrik! 

Tavshed. 
Niels Forkarl kommer ind fra Kekkenet med sin Pibe og 
sætter sig paa en Stol lige inden for Deren. H v i d 1 a p rejser sig 
fra Ovnen og gaar hen og lægger Hovedet i hans Sked. 

Marenstine 

mod Niels. 

Naa? 

Niels Forkarl. 
Hun faar Kalven i Nat. 

Marenstine. 
Tror Du, der skal Dyrlæge? 

Niels Forkarl. 
Næi. 

Marenstine. 
Det er da bedst, a' Krisjan Due vaager. 

Niels Forkarl. 
Ja, jeg har sagt det. 



/ 

Degnen. 
Marinus Hansen fik da Held til at sælge 
sin Hoppe i Tulstrup. 

Søren Rosin 

nyfigen. 

Fik han den solgt, hi, hi? 

Degnen. 
Skam gjorde han saa ja. 

Marenstine. 
Hva' fik han? 

Degnen. 
Fire Hundrede nok. 

Rasmus Gaardmand. 
Den var jo lam. 

Degnen. 
Han lod den staa fjorten Dage før Mar- 
kedet uden at bruge den. 

Søren Rosin 

gotter sig. 

Hi, hi! 

Marenstine. 
Hvem købte den? 

Degnen. 
Det ved jeg sandelig ikke. Den gik ud af 
Sognet. De siger, det var til Kammerjunkeren 
paa Hesselbjerg som Ridehest. 

Søren Rosin 

griner ilde. 

Hæ, hæ, hæ! Di Tampe har godt a' aa 
bli'e luret! 

Rasmus Gaardmand. 
Du er saa hævngerrig, bitte Søren. 

Søren Rosin. 
Hi! 

Rasmus Gaardmand. 
Nu er du jo sæl bli't en stor Hertug. 

Søren Rosin. 
Det kreperer dig, lille Rasmus, hva'? 

Madam Hans Henrik 

over strømpen. 

Naa-aa, du * bli'er nok hverken Nummer eet 
eller Nummer to, Søren Hjulmand. Du er vist 
for klejn i Kroppen til aa kryve i Lars An- 
dersens Gangklæ'er! 

Niels Forkarl 

dukker sig paa sin Stol. 
Wied: Fire Satyrspil. 15 

Marenstine 

behersket. 

Du har ondt for at glemme di Klæ'er, Jo- 
hanne. 

Madam Hans Henrik. 
Jeg har ikke saa nemt for aa glemme 
som du! 

Marenstine 

lefler Hovedet. . 

Hva' har jeg glemt? 

Deghekonen 

lægger beroligende sin buttede Haand paa hendes Arm. 

Marenstine 

ryster Haanden af sig. 

Jeg sidder vel paa mit eget! 

Søren Rosin 

kry. 

Er der no'en, der kan bevise vos over? 

Marenstine. 
Hold din Mund, Søren! Jeg skal nok 
svare for mig sæl! 

Rasmus Gaardmand. 
Du laver en Skam dale for vos, Marenstine! 

Hans Henrik 

med knyttede Hænder. 

Vi bli'er til Grin! 

Marenstine. 
Det er vel saa jer egen Fejl! 

Degnen 

rejser sig. 

Maatte det være mig tilladt at fremsætte 
«t mæglende Ord? 

Rasmus Gaardmand. 
Hum? 

Degnekonen 

urolig. 

Jeg synes nu, lille Sloman, at du skulde 
ikke blande . . . 

Degnen 

med en vætdig Haandbevægelse. 

Behag at tie et Øjeblik, Basse ! ... Med en 
Duvning: Det er Særlig til Dem, Madam An- 
dersen, at jeg vil tage mig den Frihed at 
henvende Ordet. 

Marenstine. 

Naa? 

Degnen. 
. . . Idet jeg mener, at en enligstillet Kvinde 
som De ikke bør tilbagevise den Hjælp i 
Raad og Daad, som gode og venligsindede 
Mennesker, og i dette Tilfælde oven i Købet 
nære Slægtninge, saa redebon er tilbøjelig til 
at yde Dem. 

15* 

Madam Hans Henrik. 
Det er saa sandt, saa sandt! 

Degnen 

fortsættende, fulgt af sin Kones bange øjne. 

... Og jeg synes, at nu, da Lars Andersen 
er gaaet ind . . . 

Marenstine 

haardt. 

Skal vi la' Lars Andersen hvile i Fred, 
Sloman ! 

Rasmus Gaardmand. 
Du lider ikke aa høre hans Navn, Maren- 
stine. 

Marenstine. 
Død er død, mener jeg! 

Hans Henrik 

hvæsende. 

Ja, Og glad er du! 

Degnekonen 

afsides til Manden, bedende. 

Sæt dig heller ned, lille Fatter! 

Degnen. 
Jeg maa dog tale, Basse! 

Degnekonen 
Nej, du skal ikke blande dig op i det. 

Degnen 

sætter sig resigneret. 

I Guds Navn! 

Rasmus Gaardmand 

efter en Pause. 

Det bli'er til Proces, Marenstine. Nu ved 
du det. 

Marenstine 

rolig. 

Ja, tru du bare, Rasmus. 

Hans Henrik 

eksploderende. 

Du har ligget i med Niels! Det er ikke 
Bro'r Larses Søn! Du har bedraget baade 
ham aa vos! Vi vil ha' vor Ret! 

Marenstine 

hæver Haanden mod ham. 

Du kan komme i Ulykke for din Mund! 

Madam Hans Henrik. 
Han si' er, hva' alle si'er! 

Marenstine 

slaar Haanden i Bordet. 

Saa si' er alle osse en forbandet Løgn da! 
Bevis mig over, hvis I kan! 

Søren Rosin 

heftigt nikkende. 

Ja, bevis vos over! Det er det, jeg si'er! 

Degnen 

med fremrakte Haandflader. 

Venner . . . Venner . . . 

Madam Rasmus 

lefter sit lille, forskræmte Ansigt. 

Jeg synes, I sku' holde Fre* i død Mands 
Hus ... 

Rasmus Gaardmand 

bydende. 

Der er ingen, der har forhørt om din Me- 
ning! 

Madam Rasmus dukker Hovedet. Niels Forkarl er 
for længst listet ud. 

Tavshed. 

Rasmus Gaardmand 

pludselig til Marenstine. 

Vil du gi' tusind Kroner. 

Madam Hans Henrik 

hurtig. 

Tusind Kroner til hver? 

Hans Henrik. 
Saa la'r vi Sagen falde. 

Marenstine 

rolig. 

Hva' for en Sag? 

Degnen 

indsmigrende. 

Det skulde De gøre, lille Madam Andersen. 

Marenstine. 
Hva' for en Sag, spør jeg? Hva' er det, 
I vil? 

Degnen 
Det er dog saa skønt, naar Slægtninge 
lever samdrægteligen. 

Degnekonen 

bedende. 

Aa, Fatter ... 

Degnen. 

irriteret. 

Saa lad mig dog være i Fred, Basse! 
Madam Hans Henrik 

til M a r e n s t i n e. 

Du har forklejnet Familjen paa alle Maader ! 

Søren Rosin 

gnækkende. 

Er det Gangklæ'erne, der kreperer dig, Jo- 
hanne, hæ, hæ? . . . La' hende faa et Par 
Bukser, Søster! 

Marenstine. 
La' vær' aa gøgl, Søren! 

Rasmus Gaardmand 

til M a r e n s t i n e. 

Naa? 

Hans Henrik. 
Tusind Kroner til hver . . . 

^ Rasmus Gaardmand. 
Vi forlanger dem ikke paa een Gang. 

Marenstine. 
Naa, gør I ikke det? 

Rasmus Gaardmand. 
Næi, næi! 

Madam Hans Henrik. 
Vi er danne urimelige! 

Marenstine 

ser paa heade. 

Naa, du er osse med? 

Rasmus Gaardmand. 
Naar du betaler dem i Løbet a' to Aar. 

Marenstine. 
Hum . . . 

Hans Henrik. 
Fem Hundrede hver Termin. 

Marenstine 

rolig. 

Skal Tnne ha' Renter? 

Rasmus Gaardmand 

medgerlig. 

Næi, næi! 

Hans Henrik. 
Naar Pengene bli'er betalt til Tiden! 

m 

Marenstine 

tier. 

Degnen. 
Naa, lille Madam Andersen, hvad svarer 
De saa Deres gode Svogre? 

Marenstine 

til Broderen. 

Hva' mener du, Søren? 

Søren Rosin 

usikker. 

Ja-a, det er jo en hel Sum, Søster . . . 

Marenstine. 
Det er det, ja. Og det kommer jo an paa, 
hva' man faar for den. 

Rasmus Gaardmand 

forundret. 

Faar? 

Hans Henrik 

med opstigende Redme. 

Faar for den? 

Marenstine 

rolig. 

Ja, jeg mener, en gi'er da ikke sine Penge 
væk gratis, ved jeg! 

Madam Hans Henrik. 
Du faar jo Gaarden! 

Marenstine 
Faar jeg Gaarden? 

Hans Henrik 

tænderskærende. 

Ja, du faar jo Gaarden her! 

Marenstine 

uforstyrrelig. 

Jamen, den har jeg jo, Hans Henrik. Den 
vil du vel da 'nne ha', a* jeg skal kåbe a jer? 

Hans Henrik 

farer rasende op. 

Din Tyvekvind! 

Rasmus Gaardmand 

trækker ham ned paa Bænken. 

Sæt dig, Hans Henrik . . . tu Marenstine. Vil 
du betale di to tusind Kroner, som vi har 
profeteret dig? 

Marenstine 

tirreode rolig- 
Om jeg ku' faa i mit Ho'de, Rasmus, hva' 
I skal ha' dem for! 

Hans Henrik 

op igen. 

Fordi du har snydt vos op i vore aabne 

øjne! 

Søren Rosin. 
Bevis hende over! Bevis hende over! 

Rasmus Gaardmand. 
Ha*de du 'nne faaet den Søn, ha de det 
halve a' Gaarden vaaren vor. 

Marenstine. 
Jamen nu fik jeg ham! Nu er han der, 
bitte Rasmus! 

Søren Rosin. 
Nu er han der, hi, hi! nu er han der! 

Madam Hans Henrik. 
Di si'er allesammen . . . 

Marenstine 

hvast. 

Jeg bryV mig ikke om, hva' di si'er! xii 
Degnen. Hvcm meldte Hans Jørgens Fødsel til 

Kirkebogen? Sig dem nu Besked, a di kan 
vide det! 

Degnen. 
Det gjorde sandelig Lars Andersen . . . 

Marenstine. 
Naa! Og hva' sa'e han.? Mon han græd? 

Degnekonen 

kommer sio Mand i Forkebet. 

Nej, det gjorde han skam ikke! Han kom 
først ud i Køkkenet til mig og spurgte efter 
Fatter og lo over hele Ansigtet og sa'e: Kom 
hjem og se Drengen, Madam Sloman, han 
stikker Deres Mathilde! Det er et probert 
Stykke Ar . . . Redmende. Nej, jeg vil ikke si'e, 
hvad han sa*e! 

Marenstine 

til Degnen. 

Og hva' staar der i Kirkebogen? Sig dem 
det! 

Degnen 

remsende. 

En Søn af Sognefoged Lars Andersen her 
af Sognet og Hustru Marenstine Sørine født 
Jeppesen ! 

Søren Rosin 

gnækkende. 

Ka' I bide Spids paa den, hi, hi! hva'? 

Marenstine. 
Nu kan I jo lægge jer Proces an, om I 
lyster ! 

Hans Henrik 

blodunderløben. 

Ja, det vil vi! Du har bedraget Lars! Du 
har snydt ham op i hans aabne Øjne! Det 
er dig og Niels, der har ... det er dig og 
Niels . . . det er dig og Niels . . . 

Marenstine 

lægger rolig Strikketejet fra sig paa Bordet. 

Hold nu din Mund, Hans Henrik, a* du 
ikke skal forivre dig! ... Og saa vil jeg si'e 
jer no'et, baade dig og Rasmus og Johanne; 
I som bry'er ind i død Mands Hus, før han 
endnu er bleven kold i sin Grav, med Skælds- 
ord aa Klammeri aa Spe'takel: Hva' jeg har 
bedreven lige over for Lars Andersen, det vil jeg 
forsvare for Gud og Mennesker; og gid min 
Tunge maa visne i min Mund, om jeg har 
traadt ham for nær i jio'en Maader! Nu ved 
I det! Og nu kan I trække mig for Retten, 
om I formener, a' det passer i jert Kram. 
Men aldrig saa længe jeg lever, gi'er jeg mig! 
Og har I ikke fra den Stund, jeg gik ind her 
paa Gaarden som Lars Andersens Kone, lagt 
mig alle de Sten og Bjælker og onde Ord i 
Vejen, som. i paa no'en Maade ku' overbe- 

komme, bare fordi jeg var en fattig Pi'e, der 
ikke ejede andet uden end som den Særk, hun 
ha*de paa Kroppen? Saa længe Lars Andersen 
levede, saa taalte jeg det og gik til Side for 
jer, for Manden var gammel og sku' ha' Lov 
aa dø i Fred. Og al det I nappede og trak i 
ham, saa stod han dog paa min Side til det 
sidste. Og nu kommer I her med jerre be- 
skidte Ord og vil svine baade ham og mig 
og Hans Jørgen til; og gjorde jeg jer Ret, 
saa viste jeg jer Døren li'e paa Stedet og for- 
bød jer a' sætte jerre Ben her tiere; for al 
det I vrider og vender jer, saa er Gaarden 
min! Men jeg holder hverken a' Komedje 
eller Skamdale, og derfor kan I komme aa gaa 
paa jer Fødegaard, saa meget I lyster. Og har 
I et godt Raad, saa ta'er jeg imod det. Men 
ellers mener jeg da som saa, a! enhver gør 

bedst i aa passe sit! HansHenrik ruller med øjnene 
og ser ud, som vil han tale. Men Marenstine strækker Haan- 
den frem mod ham og siger: Og du holder herefter 

din Kæft! 



Hi, hi! 



Søren Rosin 

uherligt. 
Tavshed og skulende Blikke. 



Rasmus Gaardmand. 
Du er li'e haard nok. Marenstine. 

Marehstine. 
Jeg er ikke haardere, end som kræves. 

Tavshed paa ny. 

Hans Henrik 

med knyttede Hænder. 

Saa skal vi vel ise aa komme hjem! 

Marenstine 

rejser sig. 

Jeg tænker, I ta'er en Bid Brød først. 

Søren Rosin. 
Jo Tak! 



Marenstine tager en Dug frem af Bordskuffen. M a d a m 
S 1 o m a n løfter Lampen og hjælper at brede Dugen. Mad bringes 
ind. Meget Ked, Bred, Smer og Ost, samt 01 og Brændevin. 



Degnen 

for at sige noget. 

I faar Maaneskin hjem. 

Rasmus Gaardmand 

lefter Gardinet. 

Ja, hun er kommen op. 

Man sætter sig til at spise. Pludselig lefter 

Rasmus Gaardmand 

Hovedet fra Maden. 

Vil du gi' vos hver fem Hundrede, Maren- 
stine; saa er vi nøjt med det? 

Alles Øjne drejer sig langsomt hen imod 

Marenstine, 

der staar rank med Ryggen mod Dragkisten og svarer roligt: 

Ikke en Sysling! Ikke saa meget, som der 
kan ligge paa en Negl, skal I slæbe fra Gaar- 
den! 



En halv Timestid efter Maaltidet er de fremmede borte. 
Kun Saren Rosin og Marenstine er tilbage i Stuen. 

Søren Rosin. 
Ja, saa faar jeg vel osse se- aa komme 
hjemefter. Søster. 

Marenstine. 
Det gør du vel. 

Pause. 

Søren Rosin 

indsmigrende. 

Du ga' dem nydelig rent paa. Søster; det 
storsnudede Kram! 

Marenstine. 
Ja, naar Samvittigheden er god, Søren, saa! 

Søren Rosin 

slukeret. 

Forstaar sig! 

Pause. 

Søren Rosin 

prerende. 

V^ed du, hva' jeg har tænkt paa saa smaat. 
Siøster? 

Marenstine. 
Naa? 

Søren Rosin. 
Jeg har s' men tænkt paa aa sælge mit Hus 
SiSL flytte herop i din . Lillestue. Der er jo 
Plads nok til en enlig Person. 

Marenstine 

roDg. 

Du faar tænke om igen, bitte Søren, aa 
forbli'e, hvor du er. Naar jeg har dig nødig, 
skal jeg la' dig det vide. 

Pause. 

Søren Rosin 

flad. 

Ja, saa god Nat, Marenstine. 

Marenstine. 
God Nat Søren . . . Der ligger en hal* Ost 
til dig i dit Tørklæde ude i Forstuen. 

Og Saren gaar. 



Wied: Fire Satyrspil. 16 



SLUTNING. 

Da alt er lukket og slukket paa Gaarden, og Maren* 
Stine ligger i den brede Ægteseng inde i Sovekammeret, 
hvor ogsaa Hans Jørgen slumrer mellem sin Vugges 
fede Dyner, gaar Døren fra Køkkenet forsigtig op, og en 
Person lister ind. 

Marenstine. 
Er det dig, Niels? 

Niels Forkarl, 

der kommer fra at have røgtet sin Pligt i Stald og Lade. 

Ja. 

Marenstine. 
Ja kom kun du. 

Niels klæder sig af i Tavshed og kryber ned ved hendes Side. 

Marenstine 

famler efter hans Haand, finder den og siger : 

Ja, nu tænker jeg, sl vi aa Hans Jørgen 
faar leve i Fre*! 

Og et øjeblik efter er de begge falden i Sevn. 

Men oppe paa Kirkegaarden ligger Lars Andersen 
livid og stum i sin smalle Kiste. Jorden synker mere og 
mere sammen over ham. Jorden sluger ham . . . 

Saa lyder der Skridt ude paa Vejen. Det er Søren 
Rosin, der gaar forbi med Paraplyen og Osten. Da han 
naar hen til Kirkegaardsporten, kniber han det ene Oje til, 
kigger ind mellem Tremmerne og siger som et Slags 
Trøstens Ord: 

Ja vi er jo paa en Maade bli't luret alle- 
syvsammen, bitte Lars! 



